ബ്രിസ്‌ബെയ്ന് ടെസ്റ്റ്പരമ്പരയിൽ ഇന്ത്യക്ക് മിന്നുന്ന വിജയം,ബോര്‍ഡര് ഗാവസ്‌കര് ട്രോഫി നിലനിര്‍ത്തി. – NavaKerala News\nHome/Editor's Choice/ബ്രിസ്‌ബെയ്ന് ടെസ്റ്റ്പരമ്പരയിൽ ഇന്ത്യക്ക് മിന്നുന്ന വിജയം,ബോര്‍ഡര് ഗാവസ്‌കര് ട്രോഫി നിലനിര്‍ത്തി.\nബ്രിസ്‌ബെയ്ന്/ ബ്രിസ്‌ബെയ്ന് ടെസ്റ്റ്പരമ്പരയിലെ അവസാന ടെസ്റ്റില് ഇന്ത്യക്ക് മിന്നുന്ന വിജയം. ബോര്‍ഡര് ഗാവസ്‌കര് ട്രോഫി മിന്നുന്ന വിജയത്തോടെ അങ്ങനെ ഇന്ത്യ നിലനിര്‍ത്തി. ബ്രിസ്‌ബെയ്ന് ടെസ്റ്റില്3വിക്കറ്റിന്റെ ജയവുമായി പരമ്പര 2-1 ന് ഇന്ത്യ സ്വന്തമാക്കുകയായിരുന്നു. 328 റണ്‍സ് വിജയലക്ഷ്യം ഇന്ത്യ ഏഴ് വിക്കറ്റ് നഷ്ടത്തിൽ മറികടന്നു. 32 വർഷം തോൽവിയറിയാതെ ഓസ്ട്രേലിയ മുന്നേറിയ മൈതാനത്താണ് ഇന്ത്യ ചരിത്ര ജയം കുറിച്ചത്.\nഓപ്പണറായിറങ്ങിയ ശുഭ്മാൻ ഗില്ലിൻെറ തകർപ്പൻ ബാറ്റിങ്, ചേതേശ്വർ പൂജാരയുടെ ചെറുത്തുനിൽപ്പ്, ക്യാപ്റ്റൻ അജിങ്ക്യ രഹാനെയുടെ കാമിയോ പ്രകടനം,അജിങ്ക്യ രഹാനെയും സംഘവും ടെസ്റ്റിലൂടെ ചരിത്രത്തിലേക്ക് കടക്കുകയായിരുന്നു. കോഹ്‌ലി ഇല്ലാത്ത ഇന്ത്യയെ തകർക്കുമെന്ന് പറഞ്ഞവരെ ബ്രിസ്‌ബെയ്ന് ടെസ്റ്റിന്റെ അഞ്ചാം ദിനം മുള് മുനയില് നിര്‍ത്തി ഇന്ത്യ ചുട്ട മറുപടി നല്‍കി. മുഹമ്മദ് സിറാജ്, ശര്‍ദുല് താക്കൂര്, വാഷിങ്ടണ് സുന്ദര്, ചേതേശ്വര് പൂജാര, റിഷഭ് പന്ത് എന്നിങ്ങനെ, മെല്‍ബണിലും, സിഡ്‌നിയിലും ബ്രിസ്‌ബെയ്‌നിലും ആയി ഇന്ത്യക്ക് ഒരു പിടി ഹീറോകളുണ്ടായിരിക്കുന്നു.\nരാവിലെ തന്നെ ഇന്ത്യക്ക് ഉപനായകൻ രോഹിത് ശ‍ർമയുടെ വിക്കറ്റ് നഷ്ട പെട്ടിരുന്നു. 21 പന്തിൽ നിന്ന്7റൺസുമായായിരുന്നു രോഹിത് മടങ്ങിയത്. പിന്നീട് ക്രീസിലൊരുമിച്ച ഗില്ലും പൂജാരയും സ്കോ‍ർ 132 വരെ എത്തിക്കുകയായിരുന്നു. സെഞ്ച്വറിക്ക്9റൺസ് അകലെ വെച്ചാണ് നഥാൻ ലിയോണിൻെറ ബൗളിങ് പ്രകടനത്തിന് ഗിൽ കീഴടങ്ങുന്നത്. 146 പന്തിൽ നിന്ന് ഗിൽ 91 റൻസുകൾ എടുത്തു. എട്ട് ഫോറുകൾക്കൊപ്പം രണ്ട് സിക്സറുകളും പറത്തി. ഗിലിന് ശേഷം വന്ന നായകൻ അജിങ്ക്യ രഹാനെ ആണ് പിന്നെ ക്രീസിൽ എത്തിയത്. 51 ഓവറിൽ ഇന്ത്യ2വിക്കറ്റ് നഷ്ടത്തിൽ 138 റൺസെടുക്കുക യായിരുന്നു പിന്നെ. മുഹമ്മദ് ഷമി, കെ എല് രാഹുല്, വിഹാരി, ബൂമ്ര, ആര് അശ്വിന്, രവീന്ദ്ര ജഡേജ എന്നിവരില്ലാതെ വന്നിട്ടും പതറി വീഴാതെ ഇന്ത്യ ചെറുത്ത് നില്‍പ്പിന്റെ ചരിത്രമെഴുതിയിരിക്കുകയാണ്. ജയത്തോട് അടുക്കവെ വാഷിങ്ടണ് സന്ദര്, ശര്‍ദുല് താക്കൂര് എന്നിവരുടെ വിക്കറ്റ് നഷ്ടമായെങ്കിലും ജയം നഷ്ടപ്പെടുന്നില്ലെന്ന് റിഷഭ് പന്ത് ബ്രിസ്‌ബെയ്‌നില് ഉറപ്പിക്കുകയായിരുന്നു.\nഅതേസമയം, ഓസ്‌ട്രേലിയയില് നടന്ന ബോര്‍ഡര്-ഗവാസ്‌ക്കര് ടെസ്റ്റ് പരമ്പര സ്വന്തമാക്കിയ ഇന്ത്യന് ടീമിന് ബിസിസിഐ സമ്മാനമായി അഞ്ച് കോടി രൂപ പ്രഖ്യാപിച്ചു. ബിസിസിഐ സെക്രട്ടറി ജയ് ഷാ ആണ് സമ്മാനം പ്രഖ്യാപിച്ചത്. ട്വിറ്ററിലൂടെയാണ് അദ്ദേഹം ഇക്കാര്യം അറിയിക്കുകയായിരുന്നു.. ഇന്ത്യന് ടീമിനെ അഭിനന്ദിച്ച് ബിസിസിഐ പ്രസിഡന്‍റ് സൗരവ് ഗാംഗുലിയും രംഗത്തെത്തുകയുണ്ടായി.


Malayalam News - ഗാസയിലെ സ്ഫോടനം ഇൻസ്റ്റഗ്രാമിൽ ലൈവായി പകർത്തി; ഞെട്ടൽ മാറാതെ ഇന്റർനെറ്റ് ലോകം | Gaza Explosion Captured on Instagram Live Leaves Internet Shocked | News18 Kerala, World Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » World » GAZA EXPLOSION CAPTURED ON INSTAGRAM LIVE LEAVES INTERNET SHOCKED MM\nഇരുരാജ്യങ്ങളും തമ്മിലുള്ള സംഘർഷങ്ങൾ രൂക്ഷമായപ്പോൾ ഗാസയിൽ നടന്ന സ്‌ഫോടനം തത്സമയം പകർത്തിയ ദൃശ്യങ്ങൾ സോഷ്യൽ മീഡിയയിൽ വൈറലായി\nUpdated: May 13, 2021, 12:41 PM IST\nവീഡിയോ ദൃശ്യം കാണുന്നവരുടെ ഭാവഭേദം\nജറുസലേമിൽ വർദ്ധിച്ചു വരുന്ന സംഘർഷങ്ങൾക്കും ഏറ്റുമുട്ടലുകൾക്കുമിടയിൽ ഇസ്രായേൽ ചൊവ്വാഴ്ച പലസ്തീൻ പ്രക്ഷോഭകർക്കെതിരെ വ്യോമാക്രമണങ്ങൾ അഴിച്ചുവിട്ടതോടെ ഗാസയിൽ ഡസൻ കണക്കിന് റോക്കറ്റുകളാണ് ഇടതടവില്ലാതെ പതിക്കുന്നത്. ഇസ്രയേൽ ആക്രമണത്തിൽ ഒറ്റ രാത്രികൊണ്ട് ഒൻപത് കുട്ടികളടക്കം 24 പേരാണ് ഗാസയിൽ കൊല്ലപ്പെട്ടത്.\n24 മണിക്കൂറിനുള്ളിൽ ജറുസലേമിലും വെസ്റ്റ് ബാങ്കിലും വച്ചുണ്ടായ ഇസ്രയേൽ സുരക്ഷാ സേനയുമായുള്ള ഏറ്റുമുട്ടലിൽ, ആശുപത്രികളിൽ ചികിത്സയിൽ കഴിഞ്ഞിരുന്ന 500 ഓളം പേർ ഉൾപ്പെടെ 700 ലധികം പലസ്തീനികൾക്ക് പരിക്കേറ്റു. ചൊവ്വാഴ്ച രാവിലെ നടന്ന റോക്കറ്റ് ആക്രമണത്തിൽ ആറ് ഇസ്രായേൽ പൗരന്മാർക്ക് പരിക്കേറ്റെന്ന് ഇസ്രയേൽ സൈന്യം അറിയിച്ചു.\nപുണ്യസ്ഥലമായ ജറുസലേമിന് വേണ്ടിയുള്ള അവകാശവാദമാണ് മുമ്പത്തെപ്പോലെ ഇത്തവണയും അക്രമം ആളിക്കത്താൻ ഇടയാക്കിയത്.\nഇരുരാജ്യങ്ങളും തമ്മിലുള്ള സംഘർഷങ്ങൾ രൂക്ഷമായപ്പോൾ ഗാസയിൽ നടന്ന സ്‌ഫോടനം തത്സമയം പകർത്തിയ ദൃശ്യങ്ങൾ സോഷ്യൽ മീഡിയയിൽ വൈറലായി. ലണ്ടൻ ആസ്ഥാനമായുള്ള മായ ഹുസൈൻ എന്ന ഹാസ്യനടി തന്റെ തത്സമയ ഷോ ഹോസ്റ്റ് ചെയ്യുന്നതിനിടയിൽ പകർത്തിയതാണ് ഈ വീഡിയോ ക്ലിപ്പ്. ഗാസയിലെ സ്ഥിതിഗതികൾ ചർച്ച ചെയ്യുന്നതിനായി ഈ യുവതി ഒരു തത്സമയ ചാറ്റ് ഹോസ്റ്റ് ചെയ്യുമ്പോളായിരുന്നു ചാറ്റിൽ പങ്കെടുത്ത മറ്റൊരാളുടെ ക്യാമറയെ വിറയൽ കൊള്ളിച്ച് സ്‌ഫോടനം നടന്നത്.\nലൈവ് സ്ട്രീമിംഗിൽ നാല് പേരെ കാണിക്കുന്നുണ്ട്. ഈ ചാറ്റിൽ പങ്കെടുത്ത ഒരാളുടെ വീടിനടുത്താണ് സ്‌ഫോടനം നടന്നത്. വീഡിയോ പങ്കിട്ടുകൊണ്ട് മായ ഹുസൈൻ പറയുന്നത് ഇങ്ങനെ “എല്ലാവരും ഉണരുക! ഗാസയിൽ സ്ഫോടനങ്ങൾ നടക്കുന്നു! പലസ്തീനിലെ നമ്മുടെ ആളുകൾ സുരക്ഷിതരല്ല! അവർ ഉറങ്ങുന്നില്ല! അവർക്ക് നമ്മുടെ സഹായം ആവശ്യമാണ്! ഇത് എല്ലാവരുമായും ഷെയർ ചെയ്യുക.\nമുസ്ലീം നോമ്പുകാലമായ റമദാനിൽ ജറുസലേമിൽ ആഴ്ചകളോളം സംഘർഷമുണ്ടായതിനെത്തുടർന്ന് അൽ-അക്സാ പള്ളിയിലും പരിസരത്തും ഇസ്രായേൽ പോലീസും പലസ്തീൻ പ്രതിഷേധക്കാരും തമ്മിൽ ഏറ്റുമുട്ടലുണ്ടായി. അൽ-അക്സാ പള്ളി യഹൂദന്മാർ ടെമ്പിൾ മൗണ്ടായും മുസ്ലീങ്ങൾ നോബിൾ സാങ്ച്വറിയായും കണക്കാക്കുന്ന പള്ളിയാണ്. ഈ സംഘര്‍ഷത്തെ തുടര്‍ന്ന് അൽ-അക്സാ പള്ളിയിൽ നിന്ന് ഇസ്രയേല് സുരക്ഷാ സേനയെ പിൻവലിക്കാൻ ഗാസ മുനമ്പിനെ നിയന്ത്രിക്കുന്ന തീവ്രവാദ ഗ്രൂപ്പായ ഹമാസ് ഇസ്രായേലിന് അന്ത്യശാസനം നൽകിയിരുന്നു.\nഇസ്രായേൽ പലസ്തീൻ സംഘർഷം തുടരുന്ന സാഹചര്യത്തിൽ ഇന്ത്യക്കാർക്ക് വേണ്ടി ഇന്ത്യൻ എംബസി അടിയന്തര ഹെൽപ് ലൈൻ തുറന്നു. +972549444120 എന്ന നമ്പറിൽ അടിയന്തര സഹായങ്ങൾക്ക് ബന്ധപ്പെടാവുന്നതാണ്. ജാഗ്രതാനിർദ്ദേശത്തോടൊപ്പം, എംബസ്സി നിർദേശപ്രകാരം പ്രാദേശിക ഭരണകൂടം പുറപ്പെടുവിക്കുന്ന സുരക്ഷാ പ്രോട്ടോകോളുകൾ പാലിക്കണം. ലോക്ക്ഡൗണിനെ തുടർന്ന് വിമാനസർവീസുകൾ നിർത്തി വച്ചിരിക്കുന്നതിനാൽ ഒട്ടേറെ ഇന്ത്യക്കാർ അവിടെ കുടുങ്ങിയിട്ടുണ്ട്.\nKeywords: Israel-Palestin attack, Gaza attack, Jerusalem attack, ഗാസ സ്ഫോടനം, അൽ അക്സാ പള്ളി, ലൈവ് സ്ട്രീമിംഗ്\nFirst published: May 13, 2021, 12:41 PM IST


ആലപ്പുഴയില് കോളറ | Four people tested positive of cholera - Malayalam Oneindia\n9 min ago കുഞ്ഞ് 'ആല്‍ഫൈനെ' കൊന്നത് ജോളിയല്ല? ചോദ്യം ചെയ്യലിനിടെ വിഷമിച്ച് ജോളി? കൈയ്യബദ്ധം?\n15 min ago കൂടത്തായി കൊലപാതകം; മൃതദേഹ അവശിഷ്ടങ്ങൾ ലാബിലേക്ക് അയച്ചില്ല; ശാസ്ത്രീയ പരിശോധന വൈകുന്നു!\n15 min ago സാമ്പത്തിക പ്രതിസന്ധി: റാവു-മൻമോഹൻ മോഡൽ മാതൃകയാക്കൂയെന്ന് നിര്‍മല സീതാരാമന്റെ ഭര്‍ത്താവ് പ്രഭാകര്\nആലപ്പുഴ: ആലപ്പുഴയില് അതിസാരം ബാധിച്ച് 20 പേരെ ആശുപത്രിയില് പ്രവേശിപ്പിച്ചു. ഇവരില് നാല് പേര്‍ക്ക് കോളറയാണെന്നാണ് സൂചന.\nആലപ്പുഴ മുനിസിപ്പാലിറ്റിയിലെ നെഹ്റു ട്രോഫി വാര്‍ഡിലും കൈനങ്കരി പഞ്ചായത്തിലും തിരിക്കുന്നപുഴ പഞ്ചായത്തിലുമാണ് രോഗബാധയുണ്ടായത്. ഇവിടെ വിതരണം ചെയ്യുന്ന ജലം മലിനമായതാണ് രോഗബാധയ്ക്ക് കാരണമായതെന്ന് ആരോഗ്യ അധികൃതര് അറിയിച്ചു.\nഇവിടെ താമസിക്കുന്നവര് തിളപ്പിച്ച് മാത്രമേ വെള്ളം ഉപയോഗിക്കാവൂവെന്ന് നിര്‍ദേശം നല്‍കിയിട്ടുണ്ട്. രോഗം പടരാതിരിക്കാന് വേണ്ട നടപടികള് സ്വീകരിച്ചിട്ടുണ്ടെന്ന് അധികൃതര് അറിയിച്ചു.


‘മാധ്യമങ്ങള് ഹരാസ് ചെയ്യുന്നുവെന്ന് ലിസി:പ്രിയനുമായി ഒരുമിച്ചു താമസിക്കും’Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n‘മാധ്യമങ്ങള് ഹരാസ് ചെയ്യുന്നുവെന്ന് ലിസി:പ്രിയനുമായി ഒരുമിച്ചു താമസിക്കും’\nതാനും പ്രിയനും തമ്മില് കാണാറുണ്ടെന്നും ഇനിയും കാണുമെന്നും ലിസി. പ്രമുഖ വാരികയ്ക്ക് നല്‍കിയ അഭിമുഖത്തിലാണ് ലിസി ഇക്കാര്യം അറിയിച്ചത്. ചില മാധ്യമങ്ങള് തന്നെ വല്ലാതെ ഹരാസ് ചെയ്യുന്നുണ്ടെന്നും ഇല്ലാത്ത കാര്യങ്ങളാണ് പ്രചരിപ്പിക്കുന്നതെന്നും ലിസി അഭിമുഖത്തില് തുറന്നടിച്ചിട്ടുണ്ട്. താനും പ്രിയനും ദാമ്പത്യ ജീവിതത്തില് നിന്ന് മാത്രമേ പിരിഞ്ഞിട്ടുള്ളു.\nഞങ്ങള് ഇപ്പോഴും നല്ല സുഹൃത്തുക്കളാണ്. ഇടയ്ക്ക് കാണാറുണ്ട്. വിളിക്കാറുമുണ്ട്. ഈ അടുത്ത് തന്നെ ഞങ്ങള് ഒരുമിച്ച് ഏറ്റവും അടുത്ത ഒരു ബന്ധുവിന്റെയും ഒരു ഫാമിലി ഫ്രണ്ടിന്റെയും വീട്ടില് വിവാഹത്തിന് പോകുന്നുണ്ട്. പിന്നെ ഞാന് പ്രിയന്റെ വീട്ടിലാണ് താമസമെന്നുള്ള വാര്‍ത്തകളും കണ്ടു. ഞാന് ഇവിടെ താമസിക്കുന്നുവെന്നാണ് പാപ്പരാസികള് ശ്രദ്ധിക്കുന്നത്. ഞാന് താമസിക്കുന്ന സ്ഥലത്ത് പ്രിയന് വരാറുണ്ട്. എന്റെയും പ്രിയന്റെയും മക്കള്‍ക്ക് അവകാശപ്പെട്ട വീടാണത്.\nഅപ്പോള് ഞങ്ങള് രണ്ടുപേരും അവിടെ താമസിച്ചെന്നും വന്നെന്നുമിരിക്കും. മാധ്യമങ്ങള് എപ്പോഴുംശ്രമിക്കുന്നത് ഹോട്ട് വാര്‍ത്തകള്‍ക്ക് വേണ്ടിയാണ്. ഇല്ലാത്ത കാര്യങ്ങള് പടച്ചുവിടാന് മിടുക്കരാണവര്. സെലിബ്രിറ്റി ക്രിക്കറ്റുമായി ബന്ധപ്പെട്ട് എന്തെല്ലാമാണ് പ്രചരിപ്പിച്ചത്. എന്നെ വിഷമിപ്പിച്ചതിനേക്കാളേറെ അത് പ്രിയനും മക്കള്‍ക്കുമാണ് വിഷമമുണ്ടാക്കിയത്. രണ്ടുപേര് ഡൈവോഴ്‌സിന് ശ്രമിക്കുമ്പോള് എവിടെയാണ് അപഖ്യാതികള് ഉണ്ടാകാത്തത്.പ്രത്യേകിച്ചും സെലിബ്രിറ്റി ഡൈവോഴ്‌സ് ആണെങ്കില് പറയുകയും വേണ്ട. സെലിബ്രിറ്റി ഡൈവോഴ്‌സ് ഇവിടെ മാധ്യമങ്ങള്‍ക്ക് ആഘോഷമാണ്.എന്നാല് അവരുടെ മനസ്സിലെ വിഷമങ്ങള് കാണാന് ഒരു മാധ്യമങ്ങളും ശ്രമിക്കാറില്ല. അവര്‍ക്ക് എപ്പോഴും പൊതുജനങ്ങള്‍ക്ക് ഹോട്ട് വാര്‍ത്തകള് നല്‍കാനാണ് ഇഷ്ടം. അതിന് ഇരയാകേണ്ടിവരുന്നത് സെലിബ്രിറ്റികളും.സെലിബ്രിറ്റി ക്രിക്കറ്റ് ലീഗുമായി ബന്ധപ്പെട്ട് ആരോ ഒരാളുമായി എനിക്ക് ബന്ധമുണ്ടെന്ന് ആരോപണം ഉന്നയിച്ചവര്‍ക്ക് ഒരു ചെറിയ തെളിവെങ്കിലും നല്‍കാന് കഴിയുമോ? ഞാന് വെല്ലുവിളിക്കുകയാണ്.\n‘ഞാന് ഒരു സെലിബ്രിറ്റി ആയതുകൊണ്ട് എന്തും ഏതും പറഞ്ഞു എന്നെ വേട്ടയാടരുത്. ഇത്രയുംനാള് കൂടെ ജീവിച്ച ആള് പോലും ഉന്നയിക്കാത്ത ആരോപണങ്ങളാണ് മറ്റുള്ളവര് ഉന്നയിക്കുന്നത്. ദാമ്പത്യബന്ധം മുന്നോട്ടു കൊണ്ടുപോകാന് കഴിയില്ല എന്ന് ഉറച്ച തീരുമാനമെടുത്ത സമയത്ത് ഈ വിഷയം ഞാന് ആദ്യം സംസാരിച്ചത് മക്കളോടു തന്നെയാണ്. അതിനായി ആറുമാസങ്ങള്‍ക്ക് മുന്‍പ് കല്ല്യാണി പഠിക്കുന്ന ന്യുയോര്‍ക്കിലും സിദ്ധാര്‍ത്ഥ് പഠിക്കുന്ന സാന്‍ഫ്രാന്‍സിസ്‌കോയിലും ഞാന് പോയിരുന്നു. അവരെ കാര്യങ്ങള് പറഞ്ഞു ബോദ്ധ്യപ്പെടുത്തി. പ്രായപൂര്‍ത്തിയായ അവര്‍ക്ക് രണ്ടുപേര്‍ക്കും എന്റെ പ്രശ്‌നങ്ങള് മനസ്സിലാക്കാനുള്ള കഴിവുണ്ടായിരുന്നു. അവരുടെ പൂര്‍ണ്ണസമ്മതത്തോടെയാണ് വേര്‍പിരിയാനുള്ള തീരുമാനത്തില് ഞാന് ഉറച്ചുനിന്നത്.പിന്നെ മക്കള്‍ക്ക് ഇതുമൂലം എന്തെങ്കിലും പ്രശ്‌നമുണ്ടാകുമെന്ന് ഞാന് കരുതുന്നില്ല.\n‘ഞാനും പ്രിയനും തമ്മിലേ വേര്‍പിരിഞ്ഞിട്ടുള്ളൂ. അവര്‍ക്ക് ഇപ്പോഴും അച്ഛന്റെയും അമ്മയുടെയും സ്‌നേഹം ലഭിക്കുന്നുണ്ട്.നാട്ടില് എത്തിയപ്പോള് അച്ഛനോടും അമ്മയോടുമൊപ്പം മാറിമാറി താമസിക്കാനുള്ള സാഹചര്യവും അവര്‍ക്ക് ലഭിക്കുന്നുണ്ട്. വിദേശത്തെ പഠനവേളയില് ഞങ്ങള്‍ക്ക് രണ്ടുപേര്‍ക്കും അവരെ സന്ദര്‍ശിക്കാനുള്ള അവസരം ലഭിക്കുന്നുണ്ട്.അതുകൊണ്ട് തന്നെ ഈ വേര്‍പിരിയലില് കുട്ടികള്‍ക്ക് അച്ഛനെയോ അമ്മയെയോ മിസ് ചെയ്യുന്നില്ല. അതുകൊണ്ട് ഞങ്ങളുടെ വേര്‍പിരിയല് കുട്ടികളെ യാതൊരുതരത്തിലും ബാധിക്കുമെന്ന് വിശ്വസിക്കുന്നില്ല.അടുത്തമാസം ഞങ്ങളുടെ മക്കളും ഞങ്ങളോടൊപ്പം കാണും. മാസങ്ങള്‍ക്ക് ശേഷം ഞങ്ങള് നാലുപേരും ഒന്നിച്ചുള്ള രണ്ടു ഫംഗ്ഷനുകള്. മക്കള് അതിലെല്ലാം ഹാപ്പി ആണെന്നാണ് എന്റെ വിശ്വാസം


നാക്കിലെ നിറവ്യത്യാസം നോക്കി രോഗങ്ങൾ തിരിച്ചറിയാം... എല്ലാവരും അറിഞ്ഞിരിക്കേണ്ട ഇൻഫർമേഷൻ...\nനാക്കിലെ നിറവ്യത്യാസം നോക്കി രോഗങ്ങൾ തിരിച്ചറിയാം… എല്ലാവരും അറിഞ്ഞിരിക്കേണ്ട ഇൻഫർമേഷൻ…\nനമ്മുടെ നാക്കിന് വരുന്ന നിറവ്യത്യാസം കൊണ്ട് നമ്മുടെ ശരീരത്തിൽ ഉണ്ടാകുന്ന പല രോഗങ്ങളെയും നമുക്ക് കണ്ടുപിടിക്കാൻ സാധിക്കും. പലപ്പോഴും നിങ്ങൾ വല്ല അസുഖമാണെന്ന് ഡോക്ടറെ കാണാൻ പോകുമ്പോൾ ഡോക്ടർമാർ നാക്ക് ഒന്ന് നീട്ടാൻ ആവശ്യപ്പെടും. നാക്ക് പരിശോധിക്കുന്നത് നിങ്ങൾ ശ്രദ്ധിച്ചിട്ടുണ്ടോ.. നാക്കിനു വരുന്ന ചിലർ നിറവ്യത്യാസങ്ങൾ കൊണ്ട് നമുക്ക് വരുന്ന രോഗങ്ങൾ മുൻപേ തിരിച്ചറിയാൻ സാധിക്കും എന്നുള്ളത് വാസ്തവമാണ്. എന്നുകരുതി നാക്കിൽ ഉണ്ടാകുന്ന എല്ലാ നിറവ്യത്യാസങ്ങൾ ഓരോ രോഗങ്ങളാണ് എന്ന് തെറ്റിദ്ധരിക്കരുത്.\nഡോക്ടർമാർ നാക്ക് നോക്കിയിട്ട് അസുഖങ്ങളുടെ സാധ്യത പരിശോധിക്കുന്നത് ശരീരത്തിൽ വരുന്ന മറ്റു ചില ലക്ഷണങ്ങൾ ഒപ്പം നാട്ടിൽ വരുന്ന ചില മാറ്റങ്ങൾ കൂടെ നോക്കിയിട്ടാണ്. നമ്മുടെ നാവ് എന്ന് പറയുന്നത് നമ്മുടെ ശരീരത്തിലെ മസിലുകൾ കൊണ്ട് നിർമ്മിക്കപ്പെട്ട ഒരവയവമാണ്. ഇത് സംസാരിക്കുന്നത് മാത്രമല്ല ഭക്ഷണം ചവച്ചരച്ചു ന്നതിനും നമ്മൾ ഒരു ഭക്ഷണം പാചകം ചെയ്യുമ്പോൾ സ്പൂൺ ഉപയോഗിക്കുന്നില്ല അത് ഇളക്കുവാൻ ആയിട്ട് അതുപോലെതന്നെ നമ്മുടെ വായക്ക് അകത്തുള്ള കാര്യങ്ങൾ നിയന്ത്രിക്കുന്നതിന് നമ്മുടെ നാവ് ഒരു പ്രധാന പങ്ക് വഹിക്കുന്നുണ്ട്.\nഭക്ഷണം വിഴുങ്ങുന്ന അതിന് ശ്വാസം വീഴുന്നതിന് നമ്മുടെ തൊണ്ടയ്ക്ക് അകത്തുള്ള പ്രഷർ നിയന്ത്രിക്കുന്നതിന് പോലും നമ്മുടെ നാവിന് പ്രധാന പങ്കുണ്ട്. നാവിൻറെ മുകളിൽ നമ്മൾ ചെറുതായി കുനുകുനാ കാണുന്നത് നാവിൽ ഉള്ള ടേസ്റ്റ് കുമിളകൾ ആണ്. നമ്മൾ കഴിക്കുന്ന ഭക്ഷണങ്ങളുടെ രുചി തിരിച്ചറിയുന്നതിന് ഏറ്റവും പ്രധാനപ്പെട്ട കാരണം ഈ നാക്കിലെ സ്വന മുകുളങ്ങൾ ആണ്. നാവിൻറെ ഓരോ ഭാഗങ്ങളും ഓരോ രുചി തിരിച്ചറിയുന്നതിന് ആണ് നമ്മൾ ഉപയോഗിക്കുന്നത്. പ്രധാനമായും അഞ്ചു തരത്തിലുള്ള രുചിയാണ് നമ്മൾ തിരിച്ചറിയുന്നത്…


ആത്മസാക്ഷാത്കാരത്തിന്റെ അര്‍ത്ഥം - Isha Foundation - Official Malayalam Blog\nആത്മസാക്ഷാത്കാരത്തിന്റെ അര്‍ത്ഥം – അതിനെക്കുറിച്ചാണ് ഇവിടെ സദ്ഗുരു വിശദീകരിക്കുന്നത്.\nചോദ്യം : സദ്ഗുരു, എത്ര അനായാസമായാണ് അങ്ങ് ആളുകളുമായി ഇടപഴകുന്നത് – വളരെ സുഖമായി, സ്വാഭാവികമായി – എങ്ങനെയാണ് അതിനു സാധിക്കുന്നത്? എല്ലാ ഗുരുക്കള്‍മാരും ഇങ്ങനെയാണോ? ഏതെങ്കിലും വിധത്തില് എല്ലാ ഗുരുക്കള്‍മാരും പരസ്പരം ബന്ധിക്കപ്പെട്ടിരിക്കുന്നുവോ?\nസദ്ഗുരു : ശരീരം, മനസ്സ്, അതിന്റെ പ്രവര്‍ത്തനങ്ങള്‍ക്ക് പിന്‍ബലമാകുന്ന പ്രാണശക്തി – ഇത് മൂന്നുമില്ലാതെ ഒന്നിനും ഭൂമിയില് ജീവിക്കാനാവില്ല. അതുകൊണ്ട് ഈ മൂന്നും സര്‍വ ജീവജാലങ്ങള്‍ക്കും പൊതുവായി ഉള്ളതാണ്. ഇവക്കാധാരമായിരിക്കുന്നത് പ്രകൃതി നിയമങ്ങളാണ്. ഓരോ നിയമവും ഒരു സാദ്ധ്യതയാണ്, അതെ സമയം അതൊരു പരിമിതിയുമാണ്.\nഉദാഹരണത്തിന് – ഇന്ത്യയിലെ നിയമം റോഡിന്റെ ഇടത്തുവശത്തുകൂടെ വണ്ടി ഓടിക്കണം എന്നാണ് – അധികം പേരും അത് വകവെക്കുന്നില്ല എന്നത് വേറെ കാര്യം – എന്നാല് ഈ നിയമം എല്ലാവരും കൃത്യമായി പാലിക്കുകയാണെങ്കില് അപകടങ്ങള് കുറവാക്കാം, ഉദ്ദിഷ്ടസ്ഥലത്ത് സുഖമായി എത്താം, അനാവശ്യമായി സമയം പാഴാവുകയുമില്ല. അത് ആ നിയമത്തിന്റെ സാദ്ധ്യതയാണ്. അതേസമയം ഒരു വശത്തുകൂടി മാത്രമേ വണ്ടി ഓടിക്കാവൂ എന്ന് നിര്‍ബന്ധം പിടിച്ചാല് അതൊരു പരിമിതിയാകും. ഇങ്ങനെയുള്ള സാദ്ധ്യതകളും പരിമിതികളും എല്ലാ നിയമങ്ങള്‍ക്കും ബാധകമാണ്. അതുപോലെയാണ് ഓരോ വ്യക്തിജീവിതവും. അതിലൊരു സാദ്ധ്യത ഒത്തു ചേര്‍ന്നിട്ടുണ്ട് എന്നാല് ഒപ്പം ചില പരിമിതികളുമുണ്ട്, കാരണം ഓരോ സാദ്ധ്യതയ്ക്കും അതിന്റേതായ അതിര്‍വരമ്പുണ്ട്.\nഈ കാലത്ത് വളരെ സാമാന്യമായ അര്‍ത്ഥത്തില് യോഗി എന്ന പദം ഉപയോഗിച്ചു കാണുന്നുണ്ട്. എന്നാല് യഥാര്‍ത്ഥത്തിലുള്ള അര്‍ത്ഥം നേരത്തെ പറഞ്ഞതാണ്. ആദ്യകാലങ്ങളില് ഇങ്ങനെയുള്ള ഭൌതീകമായ പരിമിതികള്‍ക്കപ്പുറത്തേക്ക് കടന്നവരെ ജനങ്ങള് ഭഗവാന് എന്നു വിളിച്ചിരുന്നു. വികാരങ്ങളോ വാക്കുകളോ സഹായത്തിനില്ലാതെ ആശയവിനിമയം നടത്താന് അവര്‍ക്ക് സാധിച്ചിരുന്നു. അവര്‍ക്ക് അവരുടേത് മാത്രമായ ഒരു മാദ്ധ്യമമുണ്ടായിരുന്നു. ഭഗവാന്, യോഗി തുടങ്ങിയ പദങ്ങള് അതീവ സുന്ദരങ്ങളാണ്. അവ സൂചിപ്പിക്കുന്നത് അപൂര്‍വമായ ഗുണവിശേഷങ്ങളെയാണ്. എന്നാല് ഇന്ന് ആദ്ധ്യാത്മീകതയുടെ തന്നെ നിറം മാറിയിരിക്കുന്നു. പലപ്പോഴും അത് പുസ്തകത്താളുകളില് കുടുങ്ങിക്കിടക്കുന്നതായിട്ടാണ് അനുഭവം. ചൈതന്യവത്തായ, ഊര്‍ജ്ജസ്വലമായ ഒരു ആദ്ധ്യാത്മധാര വളരെ വളരെ അപൂര്‍വമായേ കാണുന്നുള്ളൂ. എത്ര നിസ്സാരമായാണ് പലരും യോഗി, ഭഗവാന്, ഋഷി, മഹാത്മാ തുടങ്ങിയ പദങ്ങള് ഉപയോഗിക്കുന്നത് – അനവസരങ്ങളിലുള്ള പദപ്രയോഗങ്ങളും വളരെ സാധാരണമായിരിക്കുന്നു. നിര്‍ഭാഗ്യകരം എന്ന് പറയാതെ വയ്യ.\nഎത്ര നിസ്സാരമായാണ് പലരും യോഗി, ഭഗവാന്, ഋഷി, മഹാത്മാ തുടങ്ങിയ പദങ്ങള് ഉപയോഗിക്കുന്നത് – അനവസരങ്ങളിലുള്ള പദപ്രയോഗങ്ങളും വളരെ സാധാരണമായിരിക്കുന്നു. നിര്‍ഭാഗ്യകരം എന്ന് പറയാതെ വയ്യ.\nമഹാഭാരതത്തില് വായിച്ചിട്ടില്ലേ – ദുര്യോധനന് ഒരു പ്രയാസവും കൂടാതെ ദീര്‍ഘനേരം വെള്ളത്തിനടിയില് കഴിയാന് സാധിക്കുമായിരുന്നു. അതിനെ സംബന്ധിച്ച പ്രകൃതിനിയമങ്ങള് അദ്ദേഹം അതിലംഘിച്ചു എന്നല്ലേ ഇതില്‍നിന്നും മനസ്സിലാക്കേണ്ടത്? എന്നാല് ശാരീരികമായ ആ കഴിവിന് യോജിച്ചതായിരുന്നില്ല അദ്ദേഹത്തിന്റെ മാനസികഭാവം. കുരുക്ഷേത്ര യുദ്ധത്തിന്റെ അവസാനം, അദ്ദേഹത്തെ ഒളിസ്ഥലത്തു നിന്നും പുറത്ത് കൊണ്ടുവരാനായി പലരും ശ്രമിച്ചു. വലിയൊരു കയത്തിനടിയില് ആയിരുന്നല്ലോ ദുര്യോദനന് മറഞ്ഞിരുന്നത്. ആ സന്ദര്‍ഭത്തില് കൃഷ്ണന് പറഞ്ഞു: “അമാനുഷമായ കായികശക്തിയുണ്ടാകാം, എന്നാല് മനസ്സുകൊണ്ട് ദുര്യോദനന് വളരെ സാധാരണക്കാരനാണ്. അദ്ദേഹത്തിന്റെ പൌരുഷത്തെ നിന്ദിക്കണം, ആ നിമിഷം അദ്ദേഹം കോപിതനായി പുറത്തേക്കുവരും.” നല്ല രസമുള്ള ഒരു കവിതയുണ്ട്. ഈ സന്ദര്‍ഭം തന്നെയാണ് അതിലെ പ്രമേയം. അഗാധമായ ഗര്‍ത്തത്തിന്റെ തണുപ്പില് ദുര്യോദനന് ഇരുന്നു വിയര്‍ക്കുന്നു. പുറത്ത് പാണ്ഡവരും കൃഷ്ണനും ചേര്‍ന്ന് അദ്ദേഹത്തിന്റെ നേരെ അധിഷേപവാക്കുകള് തൊടുത്തു വിടുന്നു. ഒടുവില് സഹികെട്ട് അദ്ദേഹം പുറത്തുവരുന്നു. ഭീമസേനന് ദുര്യോദനനെ വധിക്കുന്നു.\nശാരീരികമായ നിയമങ്ങള് ലംഘിക്കുന്നതും മാനസീകമായ നിയമങ്ങള് ലംഘിക്കുന്നതും – രണ്ടും രണ്ടാണ്. ശരീരത്തെ കീഴടക്കിയതുകൊണ്ട് മനസ്സിനെയും ജയിച്ചു എന്നു കരുതേണ്ടതില്ല. മാനസികമായ വലിയ ഔന്നത്യം പ്രാപിച്ച ചിലരുണ്ട്, എന്നാല് കായ ബലത്തിലും പ്രാണശക്തിയിലും അവര് ശാധാരണ നിലയില്‍ത്തന്നെയാകും. ശരീരത്തേക്കാള് അത്യധികം സങ്കീര്‍ണമായിട്ടുള്ളതാണ് പ്രാണനും മനസ്സും. അവയെ കീഴടക്കുക അങ്ങേയറ്റം പ്രയാസമേറിയതാണ്. ശരീരവുമായി നമുക്ക് എങ്ങനെയും ഇടപെടാം, അത് നമ്മുടെ മുന്നിലുള്ളതാണ്. കുറേനേരം കണ്ണടച്ച് സ്വസ്ഥമായിരുന്നാല് മനസ്സിനെയും അറിയാനാകും, ക്രമേണ അതിനെ വശത്താക്കുകയും ആവാം. എന്നാല് പ്രാണശക്തി ഇതിനൊക്കെ അപ്പുറത്തുള്ളതാണ്. ആ ശക്തി ഉള്ളതുകൊണ്ടാണ് നിങ്ങളുള്ളത്. നിങ്ങളുടെ ശരീരം വളരുന്നതും, ഓരോരോ പ്രവര്‍ത്തി ചെയ്യുന്നതും അതുള്ളതുകൊണ്ടാണ്. പുറത്തുനിന്നുള്ള ഭക്ഷണം അകത്തുചെന്ന് ശരീരത്തിന്റെ ഭാഗമായിത്തീര്‍ന്ന് അതിനെ പോഷിപ്പിക്കുന്നതും പ്രാണന്റെ പ്രവര്‍ത്തനമാണ്.\nഭൌതീകമായ തലത്തില് അയവില്ലായ്മ വലിയൊരു പ്രശ്നമാണ്, എന്നാല് മനസ്സിന്റെ തലത്തില് അയവാണ് പ്രശ്നമായിത്തീരുന്നത്. മനസ്സിനെ അരുതാത്ത വഴികളില് നിന്നും വിലക്കി നിര്‍ത്തുക ഏറ്റവും കഠിനമായ പണിയാണ് – ഭൂരിഭാഗത്തിനും പറ്റാത്ത കാര്യം. എത്ര തവണ നമുക്ക് സ്വയം തോന്നിയിട്ടുണ്ട് “ഇങ്ങനെ കോപിക്കാന് പാടില്ലായിരുന്നു, ഇങ്ങനെ പെരുമാറാന് പാടില്ലായിരുന്നു” എന്നൊക്കെ? എന്നാലും മനസ്സ് പിന്നേയും അതുതന്നെ ചെയ്യും. എത്ര തവണ നിങ്ങള് സ്വന്തം ശരീരത്തിന് നിര്‍ദ്ദേശം കൊടുത്തിട്ടുണ്ട്, “നേരത്തെ എഴുന്നേല്‍ക്കണം, ഇന്നിന്ന പ്രവര്‍ത്തികള് പൂര്‍ത്തിയാക്കണം, അരുതാത്ത ഭക്ഷണം കഴിക്കരുത്” എന്നെല്ലാം! അതൊന്നും ശരീരം ചെവികൊള്ളില്ല, അതിന്റെ ഇഷ്ടത്തിനോത്തേ അത് പെരുമാറൂ. മനസ്സും ശരീരവും നിങ്ങള്‍ക്ക് തൊട്ടറിയാവുന്നതാണ്, എന്നിട്ടുപോലും പലപ്പോഴും അവയെ കൈകാര്യം ചെയ്യുക ശ്രമകരമായ വേലയാണ്. തികച്ചും അദൃശ്യമായ പ്രാണന്റെ തലം – അതിനെ മനസ്സിലാക്കാനോ മേരുക്കാനോ നിങ്ങള്‍ക്കാവില്ല – അതാണ് ഏറ്റവും അയവുള്ള തലം.\nപ്രാണന്റെ തലം തീരെ കര്‍ശനമല്ലാത്തതാണ്, ഏതുവഴിക്കും തിരിയാന് അത് തയ്യാറാണ്. നല്ല മയമുള്ള പ്രകൃതം. എല്ലാം നന്നായിരിക്കുന്നു എന്ന് നിങ്ങള് കരുതുന്നുണ്ടാവും, എന്നാല് വാസ്തവത്തില് ഈ തലത്തിലേക്ക് അധികം പേരും എത്തുന്നില്ല. ഒരു തുറക്കാത്ത പെട്ടിപോലെ – ഒരു കുമിളയായി അത് നില്‍ക്കുന്നു. അതിന്റെ ഉള്ളിലുള്ള വായുവും, പുറത്തുള്ള വായുവും ഒന്നാണ്,ഒരു ഭേദവുമില്ല പക്ഷെ നിങ്ങള് അറിയുന്നില്ല,നിങ്ങള് അകത്ത് കുരുങ്ങി കിടക്കുകയാണെന്ന്. അത് സുതാര്യമല്ലാത്ത കുമിളയായിരുന്നു എങ്കില് അത് എളുപ്പത്തില് നിങ്ങള് പൊട്ടിച്ചേനെ. എന്നാല് ഇത് തികച്ചും സുതാര്യമായതാണ്. അതുകൊണ്ട് താന് അതിനകത്ത് അകപ്പെട്ടിരിക്കുകയാണ് എന്നാ തോന്നല് നിങ്ങളിലുളവാകുന്നില്ല. അതു തകര്‍ത്ത് സ്വതന്ത്രനായി പുറത്ത് വരുമ്പോഴേ നിങ്ങള്‍ക്ക് ബോദ്ധ്യമാവൂ, ഇതുവരേയും താന് ബന്ധനത്തിലായിരുന്നു എന്ന്. അതിസങ്കീര്‍ണമായ ഒരു സാങ്കേതിക പ്രയോഗമാണ് അത്. തകര്‍ക്കുക അത്യന്തം ക്ലേശകരം, അഥവാ തകര്‍ക്കാനായാല്‍ത്തന്നെയും എങ്ങനെ ജീവിക്കണമെന്ന് നിങ്ങള്‍ക്ക് രൂപമുണ്ടാവില്ല. കുമിള പൊട്ടിയാല് അതിനകത്തെ വായു അന്തരീക്ഷവുമായി ഒന്നായിത്തീരുമല്ലോ!\nസ്ഥലകാലങ്ങള്‍ക്ക് അപ്പുറത്തും ഇപ്പുറത്തുമായി മഹാ ഗുരുക്കന്മാര് സമ്മേളിക്കുകയും സംവദിക്കുകയും ചെയ്യുന്നുണ്ട്. പ്രഭാഷണങ്ങള് കേട്ടോ, പുസ്തകങ്ങള് വായിച്ചോ ഇതുപോലെയുള്ള അറിവ് നേടാനാവില്ല. ആ അറിവിനാധാരം, നേരത്തെ സൂചിപ്പിച്ച അതിരുകള് മറികടക്കാന് കഴിഞ്ഞിട്ടുള്ള ഒരു മഹാത്മാവിന്റെ അനുഭവമാണ്. “ശിവന് കൈലാസത്തിലിരിക്കുന്നു” എന്ന് നമ്മളെല്ലാവരും സാധാരണ പറയാറുണ്ട്. അതിന്റെ അര്‍ത്ഥം മഹാദേവന് കൈലാസ പര്‍വതത്തിനു മുകളില് ഇരിക്കുന്നു എന്നല്ല. അവിടുന്ന് നേടിയിട്ടുള്ള അമേയമായ ജ്ഞാനം – അതുമുഴുവന് അവിടുന്ന് നിക്ഷേപിച്ചിട്ടുള്ളത് കൈലാസത്തിലാണ്. അതുകൊണ്ടാണ് ശിവന് നമുക്ക് ആരാദ്ധ്യനായി തീര്‍ന്നിരിക്കുന്നത്. പതിനയ്യായിരം ആണ്ടുകള്‍ക്കു മുമ്പ് ജീവിച്ചിരുന്ന ഒരാളായിരുന്നെങ്കില് ശിവനെ ആരെങ്കിലും ആരാധിക്കുമായിരുന്നോ?


വിക്കിപീഡിയ:പകർത്തി-ഒട്ടിക്കൽ - വിക്കിപീഡിയ\n(വിക്കിപീഡിയ:C-P എന്ന താളിൽ നിന്നും തിരിച്ചുവിട്ടതു പ്രകാരം)\nതാളുകൾ വെട്ടി-ഒട്ടിച്ച് മാറ്റുന്നതിനെ സംബന്ധിച്ച വിവരങ്ങൾക്ക്, ദയവായി WP:How to fix cut-and-paste moves കാണുക.\nഇതൊരു സൂചികാതാളാണ് വിക്കിപീഡിയയുടെ നയങ്ങളെയും മാർഗ്ഗരേഖകളെയും സംബന്ധിച്ച് മലയാളം വിക്കിസമൂഹത്തിൽ ഉണ്ടായിട്ടുള്ള അഭിപ്രായ സമന്വയത്തെ ഇത് സൂചിപ്പിക്കുന്നു. ഇത് ഇതിനാൽത്തന്നെ വിക്കിപീഡിയയുടെ നയമോ മാർഗ്ഗനിർദ്ദേശമോ അല്ലായെങ്കിലും നയങ്ങൾക്കും കീഴ്‌വഴക്കങ്ങൾക്കും പൂരകമായോ വിശദീകരണമായോ വർത്തിക്കണം എന്ന ഉദ്ദേശത്തോടെ തയ്യാറാക്കപ്പെട്ടിട്ടുള്ളതാണിത്. ഈ താളും ബന്ധപ്പെട്ട നയങ്ങളും മാർഗ്ഗരേഖകളും സംബന്ധിച്ച താളും തമ്മിൽ ഭിന്നതയുണ്ടാകുന്നപക്ഷം ഏതു താളിന് പൂരകമായാണോ ഇത് തയ്യാറാക്കിയിരിക്കുന്നത്, ആ താളിനാവണം പ്രാധാന്യം നൽകേണ്ടത്.\nഈ താളിന്റെ രത്നച്ചുരുക്കം: ലഘു ഉദ്ധരണികൾക്കൊഴികെ, മറ്റേതെങ്കിലും സ്രോതസ്സുകളിൽ നിന്നുമുള്ള എഴുത്തുകൾ പകർത്തി എടുത്ത് വിക്കിപീഡിയയിലേക്ക് ഒട്ടിക്കുവാൻ പാടുള്ളതല്ല. അപ്രകാരം ചെയ്യുന്നത് പകർപ്പവകാശത്തിന്റെ ലംഘനമാവുകയും സാഹിത്യചോരണമായി കണക്കാക്കപ്പെടുകയും ചെയ്തേക്കാം.\n99.9% സന്ദർഭങ്ങളിലും, മറ്റേതെങ്കിലും സ്രോതസ്സുകളിൽ നിന്നുമുള്ള വിവരങ്ങൾ വിക്കിപീഡിയയിലേക്ക് നിങ്ങൾ പകർത്തി ഒട്ടിക്കുവാൻ പാടുള്ളതല്ല. അപ്രകാരം ചെയ്യുന്നത് പകർപ്പവകാശത്തിന്റെ ലംഘനമാവുകയും സാഹിത്യചോരണമായി കണക്കാക്കപ്പെടുകയും ചെയ്യും. എല്ലായ്പ്പോഴും ലേഖനങ്ങൾ നിങ്ങൾ, നിങ്ങളുടെ സ്വന്തം ഭാഷയിൽ, സ്രോതസ്സുകളെ അവലംബമാക്കി മാത്രം എഴുതുക. പകർപ്പവകാശ ലംഘനമുള്ള താളുകൾ മിക്കപ്പോഴും പെട്ടെന്ന് മായ്ക്കുപ്പെടും\n1 എനിക്കെവിടെ നിന്നെങ്കിലും ലഭിക്കുന്ന രചനകൾ വിക്കിപീഡിയയിലേക്ക് പകർത്തി ഒട്ടിക്കാനാവുമോ ?\n2 അപ്പോൾ ഒന്നിൽ നിന്നും എനിക്ക് പകർത്താൻ കഴിയില്ലെന്നാണോ?\n3 അല്പസ്വൽപ്പം മാറ്റങ്ങൾ വരുത്തി എനിക്ക് വിവരങ്ങൾ പകർത്തി ഉപയോഗിക്കാൻ പറ്റുമോ?\n4 പകർപ്പവകാശമുള്ള രചന, അത് ശരിയാക്കിയെടുക്കുന്നതിന്റെ ഭാഗമായി എന്റെ ഉപയോക്തൃതാളിലേക്ക് പകർത്തിഒട്ടിക്കാമോ?\n5 ഉദ്ധരണികളെക്കുറിച്ച് എന്തു പറയുന്നു?\n6 ഒരു വിക്കിപീഡിയ ലേഖനം മറ്റൊന്നിലേക്ക് പകർത്തിയൊട്ടിക്കുന്നതിൽ പ്രശ്നമുണ്ടോ?\n7 പകർപ്പവകാശത്തിന്റെ സ്വഭാവം എങ്ങനെയാണ്?\n8 സ്വതന്ത്രമായ ഉള്ളടക്കം എന്നാലെന്താണ്?\n9 പകർപ്പവകാശ ലംഘനം അത്ര പ്രശ്നമുള്ള സംഗതിയാണോ?\nഎനിക്കെവിടെ നിന്നെങ്കിലും ലഭിക്കുന്ന രചനകൾ വിക്കിപീഡിയയിലേക്ക് പകർത്തി ഒട്ടിക്കാനാവുമോ ?[തിരുത്തുക]\nപ്രധാന ലേഖനം: വിക്കിപീഡിയ:പകർപ്പവകാശം\nകൂടുതൽ വിവരങ്ങൾക്ക്: വിക്കിപീഡിയ:സ്ഥിരം ചോദ്യങ്ങൾ/പകർപ്പവകാശം\nമറ്റു സ്രോതസ്സുകളിൽ നിന്നും യാതൊന്നും പകർത്തിയൊട്ടിക്കാൻ പാടില്ല എന്നാണ് പൊതു തത്വം. പരമ്പരാഗത പകർപ്പവകാശത്തിലുള്ളതും പകർപ്പവകാശ നിബന്ധനകളൊന്നും വ്യക്തമാക്കാത്തതുമായ സ്രോതസ്സുകളും - ധർമ്മ സ്ഥാപനങ്ങളുടെയും ലാഭരഹിത സംഘടകളുടെയും വിദ്യാഭ്യാസ സ്ഥാപനങ്ങളുടെയും അടക്കമുള്ള വെബ്സൈറ്റുകളും - ഈ വിഭാഗത്തിൽപ്പെടുന്നു. പകർപ്പവകാശ നിബന്ധനയെ സംബന്ധിച്ചുള്ള പ്രസ്താവനകളില്ലാത്ത രചനകൾപോലും പകർപ്പവകാശ സംരംക്ഷണമുള്ളതായി കരുതേണ്ടതാണ്. \nഒരു സ്ഥാപനത്തിന്റെ ജോലിക്കാരോ പ്രതിനിധികളോ പോലും ആ സ്ഥാപനത്തിന്റെ സ്രോതസ്സുകളിലെ പകർപ്പവകാശ സംരക്ഷിതമായ വിവരങ്ങൾ വിക്കിപീഡിയയിലേക്ക് പകർത്തിയൊട്ടിക്കാൻ പാടുള്ളതല്ല. എങ്കിലും പകർപ്പവകാശമുള്ളവ സംഭാവനചെയ്യൽ വ്യവസ്ഥകൾ പ്രകാരം പകർപ്പവകാശ ഉടമസ്ഥർക്ക് അവ വേണമെങ്കിൽ വിക്കിപീഡിയയ്ക്ക് സംഭാവന ചെയ്യാം.\nഅപ്പോൾ ഒന്നിൽ നിന്നും എനിക്ക് പകർത്താൻ കഴിയില്ലെന്നാണോ?[തിരുത്തുക]\nപകർപ്പവകാശ കാലാവധി കഴിഞ്ഞതും, വിക്കിപീഡിയയിലുപയോഗിക്കുന്ന ക്രിയേറ്റീവ് കോമൺസ് 3.0 അനുവാദപത്രപ്രകാരമുള്ളതും അതിനു സമാനമായ ഗ്നൂ സാർവ്വജനിക അനുവാദപത്ര പ്രകാരമുള്ളതും സമാനമായ മറ്റ് അനുമതിപത്രപ്രകാരമുള്ളവയുമായ സ്രോതസ്സുകളിലെ വിവരങ്ങൾ വിക്കിപീഡിയയിലേക്ക് പകർത്തി ഒട്ടിക്കാവുന്നതാണ്. എന്നാൽ ഇവയല്ലാത്ത മറ്റേതെങ്കിലും സ്രോതസ്സുകളിൽ നിന്നുമുള്ള വിവരങ്ങൾ പകർത്തി ഒട്ടിക്കുന്നത് മുൻപറഞ്ഞ പ്രകാരമുള്ള പകർപ്പവകാശപ്രശ്നങ്ങൾക്ക് ഇടവരുത്തും. ഇതുമായി ബന്ധപ്പെട്ടുള്ള അവ്യക്തകളുണ്ടാകുന്ന പക്ഷം Wikipedia:പകർപ്പവകാശ പ്രശ്നങ്ങൾ എന്നാതാൾ കാണുക.\nഅല്പസ്വൽപ്പം മാറ്റങ്ങൾ വരുത്തി എനിക്ക് വിവരങ്ങൾ പകർത്തി ഉപയോഗിക്കാൻ പറ്റുമോ?[തിരുത്തുക]\nകൂടുതൽ വിവരങ്ങൾക്ക്: Wikipedia:Close paraphrasing\nഇല്ല. പകർപ്പവകാശമുള്ള രചനകളിൽ ഉപരിപ്ലവമായ മാറ്റങ്ങൾ വരുത്തിയുള്ള ഉപയോഗം ഒട്ടും മതിയാകുന്ന കാര്യമല്ല. വിക്കിപീഡിയ ലേഖനങ്ങൾ സൃഷ്ടാവിന്റെ സ്വന്തം വാക്കുകളിലാണ് എഴുതേണ്ടത് . സ്രോതസ്സിലെ ഏതെങ്കിലും ഭാഗം അതേപടി ലേഖനത്തിലേക്ക് കൊണ്ടുവരണമെന്ന് നിർബന്ധമാണെങ്കിൽ അത് ഉദ്ധരണികളുടെ രൂപത്തിൽ മാത്രം ചെയ്യുക.\nപകർപ്പവകാശമുള്ള രചന, അത് ശരിയാക്കിയെടുക്കുന്നതിന്റെ ഭാഗമായി എന്റെ ഉപയോക്തൃതാളിലേക്ക് പകർത്തിഒട്ടിക്കാമോ?[തിരുത്തുക]\nപറ്റില്ല. പകർപ്പവകാശമുള്ള സംഗതികൾ എവിടെയും, അത് ഉപയോക്തൃ താളിലാണെങ്കിലും താല്കാലികമായിട്ടാണെങ്കിലും, സ്വീകരിക്കുവാൻ വിക്കിപീഡിയ സമ്മതിക്കില്ല.\nഉദ്ധരണികളെക്കുറിച്ച് എന്തു പറയുന്നു?[തിരുത്തുക]\nപ്രധാന ലേഖനം: വിക്കിപീഡിയ:സ്വതന്ത്രമല്ലാത്ത ഉള്ളടക്കം\nകൂടുതൽ വിവരങ്ങൾക്ക്: വിക്കിപീഡിയ:ഉദ്ധരണികൾ\nഒരാശയത്തെയോ, നിലപാടിനെയോ സാധൂകരിക്കുന്നതിനോ, ഒരു വാദമുഖത്തെ സമർത്ഥിക്കുന്നതിനോ, സന്ദർഭം വ്യക്തമാക്കുന്നതിനോ, ഏതെങ്കിലുമൊരു കാര്യം ഉദാഹരിക്കുന്നതിനോ പകർപ്പവകാശമുള്ള രചനയുടെ ചെറിയ ഉദ്ധരണികൾ ഉള്ളടക്കത്തിൽ ഉപയോഗിക്കാം. ഇത്തരത്തിലുള്ള പകർപ്പവകാശമുള്ള രചനകളുടെ ഉപയോഗം നിർബന്ധമായും വിക്കിപീഡിയ:സ്വതന്ത്രമല്ലാത്ത ഉള്ളടക്കത്തെ സംബന്ധിച്ച മാനദണ്ഡങ്ങൾ അനുസരിച്ചുള്ളതായിരിക്കണം.\nഒരു വിക്കിപീഡിയ ലേഖനം മറ്റൊന്നിലേക്ക് പകർത്തിയൊട്ടിക്കുന്നതിൽ പ്രശ്നമുണ്ടോ?[തിരുത്തുക]\nപ്രധാന ലേഖനം: വിക്കിപീഡിയ:വിക്കിപീഡിയയ്ക്കുള്ളിലെ പകർത്തൽ\n☐ ഇതൊരു ചെറിയ തിരുത്താണ് ☑ ഈ താളിലെ മാറ്റങ്ങൾ ശ്രദ്ധിക്കുക മാറ്റങ്ങൾ സേവ് ചെയ്യുമ്പോൾ, ഉപയോഗനിബന്ധനകൾ അംഗീകരിക്കാമെന്ന് താങ്കൾ സമ്മതിക്കുകയാണ്, ഒപ്പം താങ്കളുടെ സംഭാവനകൾ, ഇനി പിൻവലിക്കാനാവാത്തവിധം സി.സി.-ബൈ-എസ്.എ. 3.0 അനുവാദപത്രം, ജി.എഫ്.ഡി.എൽ എന്നിവയിൽ പ്രസിദ്ധീകരിക്കാനും സമ്മതിക്കുന്നു. ക്രിയേറ്റീവ് കോമൺസ് അനുവാദപത്രത്തിൽ കടപ്പാട് കുറിക്കാൻ ഒരു ഹൈപ്പർലിങ്ക് അല്ലെങ്കിൽ യൂ.ആർ.എൽ. മതിയെന്നും താങ്കൾ സമ്മതിക്കുന്നുണ്ട്. താൾ സേവ് ചെയ്യുക എങ്ങനെയുണ്ടെന്നു കാണുക മാറ്റങ്ങൾ കാണിക്കുക റദ്ദാക്കുക\nപ്രശ്നമില്ല. ഒരു വിക്കിപീഡിയ ലേഖനത്തിൽ നിന്നും മറ്റൊന്നിലേക്ക് നിങ്ങൾക്ക് വിവരങ്ങൾ പകർത്തിയെഴുതാം. പക്ഷേ, നിങ്ങളുടെ തിരുത്തലിന്റെ ചുരുക്കത്തിൽ (എഡിറ്റ് സമ്മറിയിൽ) സ്രോതസ്സായ താളിന്റെ കണ്ണി നൽകണം അതുപോലെ ഒരു ലേഖനത്തിൽ സംഭാവനകൾ നൽകിയ ഉപയോക്താക്കൾക്ക് അവരുടെ സംഭാവനയ്കൊപ്പം യഥാർത്ഥ ലേഖനത്തിന്റെ സൃഷ്ടാവിന് കടപ്പാട് രേഖപ്പെടുത്തി ആ ഉള്ളടക്കം സ്വതന്ത്രമായി ഉപയോഗിക്കുകയും ചെയ്യാം.\nനിങ്ങൾ ലേഖനഭാഗം പകർത്തി ഉപയോഗിച്ചപ്പോൾ തിരുത്തൽ സംഗ്രഹത്തിൽ കടപ്പാട് രേഖപ്പെടുത്താൻ വിട്ടുപോകുന്ന സന്ദർഭങ്ങൾ ഉണ്ടാവാം. അങ്ങനെ വരുമ്പോൾ ഒരു ഡമ്മി എഡിറ്റ് നടത്തി അത് പരിഹരിക്കാം. അതായത്, ലേഖനഭാഗത്ത് ക്രമരഹിതമായ മറ്റൊരു തിരുത്ത് വരുത്തി -ലേഖനാവസാനം ഒരു വരയോ മറ്റോ ഇട്ട്- ആ തിരുത്തലിന്റെ സംഗ്രഹത്തിൽ സ്രോതസ്സായ ലേഖനഭാഗത്തിന്റെ കണ്ണിചേർത്ത് പരിഹാരം കാണാവുന്നതാണ്. "[[ഉദാഹരണം]] എന്ന ലേഖനത്തിൽ നിന്നും 1 ജനുവരി 2013 ന് പകർത്തിയ ഉള്ളടക്കം" എന്ന ഒരു കുറിപ്പ് ഇതിനായി ഉപയോഗിക്കാവുന്നതാണ്.\nപകർപ്പവകാശത്തിന്റെ സ്വഭാവം എങ്ങനെയാണ്?[തിരുത്തുക]\nഏതൊരു രചനയും - ഫോട്ടോയും ചിത്രവും ചലച്ചിത്രവും ശബ്ദലേഖനവും, കലാരൂപവും ഒക്കെ അതിന്റെ സൃഷ്ടാവിന് പകർപ്പവകാശം ഉള്ളതാണ്. സൃഷ്ടാവ് പകർപ്പവകാശം രജിസ്റ്റർ ചെയ്യണമെന്നോ, തനിക്കാണ് ഇതിന്റെ പകർപ്പവകാശമെന്ന നിബന്ധന സൃഷ്ടിയിൽ ചേർക്കണമെന്നോ യാതൊരു നിർബന്ധവുമില്ല. പകർപ്പവകാശ സംബന്ധമായ തർക്കങ്ങൾ ഉയരുന്നപക്ഷം, തന്റേതാണ് ഇതെന്നു സ്ഥാപിക്കുന്നതിനായുള്ള തെളിവുകൾ മാത്രമാണവ. ചുരുക്കത്തിൽ ഒരു രചനയുടെ പകർപ്പവകാശം അത് സൃഷ്ടിച്ചയാൾക്ക്/സ്ഥാപനത്തിന് മാത്രമാണ്. അതായത് പകർപ്പവകാശത്തെക്കുറിച്ച് ഒന്നും തന്നെ പറയാത്ത കൃതിയും വെബ്സൈറ്റുമൊക്കെ പകർപ്പവകാശമുള്ളതായിരിക്കും എന്ന് മനസ്സിലാക്കണം.\nഇന്ത്യയിലെ പകർപ്പവകാശ നിയമമനുസരിച്ച് പകർപ്പവകാശത്തിന്റെ കാലയളവ്, ഫോട്ടോകളൊഴിച്ചുള്ള രചനകൾക്ക് സൃഷ്ടാവിന്റെ ജീവിതകാലത്ത് അയാളിലും അയാളുടെ മരണശേഷം 60 വർഷങ്ങൾവരെ അനന്തരാവകാശികൾക്കും ഉടമസ്ഥപ്പെടുത്തിയിരിക്കുന്നു. ഫോട്ടോകൾ പ്രസിദ്ധീകരിച്ച് 60 വർഷം വരെ അതിന്റെ പകർപ്പവകാശം സൃഷ്ടാവിനായിരിക്കും. അതായത് ഇന്ത്യയിൽ ഇപ്പറഞ്ഞ കാലയളവുകൾക്ക് ശേഷമുള്ള പൊതുസഞ്ചയത്തിലാകും. വിക്കിപീഡിയയിൽ അവയിൽ നിന്നുമുള്ള പകർത്തലുകൾ അനുവദനീയമാകും.\nഎന്നാൽ വിക്കിപീ‍ഡിയയുടെ സർവറുകൾ അമേരിക്കയിൽ സ്ഥാപിക്കപ്പെട്ടിരിക്കുന്നതിനാൽ വിക്കിപീഡിയയിൽ ചേർക്കാവുന്ന വിവരങ്ങൾക്ക് അമേരിക്കയുടെ പകർപ്പവകാശ നിയമമനുസരിച്ച് ചില പരിമിതികളുണ്ട്. ഇന്ത്യയിൽ 1941-നു മുമ്പ് മരിച്ചവരുടെ കൃതികൾ ഏതും അമേരിക്കയിൽ പൊതു സഞ്ചയത്തിലാകുമെന്ന് അവിടുത്തെ നിയമം പറയുന്നു. എന്നാൽ അതിനുശേഷം മരിച്ചവരുടെ കൃതികൾ അവ 1923-നു മുമ്പ് പ്രസിദ്ധീകരിച്ചവയാണെങ്കിൽ മാത്രമേ അമേരിക്കയിൽ പൊതു സഞ്ചയത്തിലാകുന്നുളളു. ഇതിനുശേഷമുള്ളവ 95 വർഷത്തിനുശേഷമേ യു.എസിൽ പൊതുസഞ്ചയത്തിലാകുകയുള്ളൂ. കൂടുതൽ അറിയുവാൻ ഇവിടെ നോക്കുക.\nസ്വതന്ത്രമായ ഉള്ളടക്കം എന്നാലെന്താണ്?[തിരുത്തുക]\nമേൽപ്പറഞ്ഞ പകർപ്പവകാശ കാലാവധി കഴിഞ്ഞാൽ അവയുടെ പകർപ്പവകാശം ഇല്ലാതാകുകയും രചനകൾ സ്വാഭാവികമായും പൊതുസഞ്ചയത്തിലാകുകയും ചെയ്യുന്നു. അതോടൊപ്പം, പകർപ്പവകാശം എന്ന ആശയത്തോട് യോജിപ്പില്ലാത്തവർ തങ്ങളുടെ രചന സ്വയമേവ തന്നെ ചില വ്യവസ്ഥകൾപ്രകാരമോ, അല്ലാതെയോ പകർപ്പുപേക്ഷയിൽ പ്രസിദ്ധീകരിക്കാറുണ്ട്. ക്രിയേറ്റീവ് കോമൺസ് അനുമതി പത്രം, ഗ്നൂ സാർവ്വജനിക അനുമതിപത്രം മുതലായവ അത്തരത്തിലുള്ളതാണ്. ഇതുകൂടാതെ പകർപ്പവകാശമുള്ള തങ്ങളുടെ രചനകൾ വിക്കിപീഡിയപോലുള്ള സ്വതന്ത്ര സംവിധാനങ്ങളിൽ ഉപയോഗിക്കുന്നതിനായി ചിലർ സംഭാവന ചെയ്യാറുമുണ്ട്. ഇത്തരം ഉള്ളടക്കങ്ങളെയാണ് സ്വതന്ത്രമായ ഉള്ളടക്കങ്ങൾ എന്നതുകൊണ്ട് വിവക്ഷിക്കുന്നത്.\nപകർപ്പവകാശ ലംഘനം അത്ര പ്രശ്നമുള്ള സംഗതിയാണോ?[തിരുത്തുക]\nതീർച്ചയായും. പകർപ്പവകാശ ലംഘനത്തിന് ഇന്ത്യയിൽ ലഭിക്കാവുന്ന ശിക്ഷ ആറ് മാസം മുതൽ മൂന്ന് വർഷംവരെ തടവും അൻപതിനായിരും മുതൽ രണ്ടുലക്ഷം രൂപവരെ പിഴയുമാണ്.  ഇതുകൂടാതെ പകർപ്പവകാശ ഉടമസ്ഥന് ലംഘകനെതിരെ നിരോധന ഉത്തരവ്, നഷ്ടപരിഹാരം തുടങ്ങിയ സിവിൽ നിവർത്തികളും തേടാവുന്നതാണ്. അതിലുപരി പകർപ്പവകാശ ഉടമയുടെ അനുമതിയില്ലാതെ (മേൽപ്പറഞ്ഞ തരത്തിലുള്ള സ്വതന്ത്ര ഉള്ളടക്കമാകാത്തിടത്തോളം) അയാളുടെ കൃതി പകർത്തി ഒട്ടിക്കുന്നത് ശരിയായ നടപടി അല്ല. വിക്കിപീഡിയയിലെ ഏതെങ്കിലും ഉപയോക്താക്കൾ ഇപ്രകാരം ചെയ്യുമ്പോൾ ആ തെറ്റിന്റെ ഉത്തരവാദിത്വത്തിലേക്ക് വിക്കിസമൂഹത്തിനെയും വലിച്ചിഴയ്ക്കുകയാവും ഫലം. മാത്രമല്ല, ഇത് പുറത്താരുടെയങ്കിലും ശ്രദ്ധയിൽപ്പെടുന്നപക്ഷം "വിക്കിപീഡിയിയലുള്ളതെല്ലാം പകർത്തി ഒട്ടിക്കലാണ്" എന്ന അപവാദവും കേൾക്കേണ്ടിവന്നേക്കാം.\n↑ ബേൺ കൺവൻഷൻ , "സൃഷ്ടാവ് പകർപ്പവകാശത്തിന് അപേക്ഷിച്ചിട്ടില്ലെങ്കിലും രചനയിൽ പകർപ്പവകാശ നിബന്ധന ഇല്ലെങ്കിലും പോലും"\n↑ പകർപ്പവകാശ നിയമം വകുപ്പ് 63\n"https://ml.wikipedia.org/w/index.php?title=വിക്കിപീഡിയ:പകർത്തി-ഒട്ടിക്കൽ&oldid=2847339" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:13, 26 ജൂലൈ 2018.


11 December, 2017 05:25:58 PM\nആലപ്പുഴ: കൈനകരിയില് കുഞ്ചാക്കോ ബോബന്റെ സിനിമ കുട്ടനാടന് മാര്‍പ്പാപ്പ എന്ന ചിത്രത്തിന്റെ ചിത്രീകരണം പുരോഗമിക്കുന്നതിനിടയിലായിരുന്നു അഞ്ചംഗ സംഘം സെറ്റ് ആക്രമിച്ചത്. ശ്രീജിത്ത് വിജയ് സംവിധാനം ചെയ്യുന്ന ചിത്രത്തില് അതിഥി രവിയാണു കുഞ്ചാക്കോ ബോബന്റെ നായിക. ഇന്നലെ രാത്രി ഏറെ വൈകിയായിരുന്നു കൈനകരിയിലെ സെറ്റില് അഞ്ചംഗം സംഘം ആക്രമണം നടത്തിയത്.\nസംഭവത്തിൽ മുന്നു പേരേ പോലീസ് അറസ്റ്റ് ചെയ്തിരുന്നു. ഇതിനു പിന്നാലെ അറസ്റ്റിലായ അഭിലാഷ് ജയിലിനുള്ളില് വച്ച് ആത്മഹത്യയ്ക്കു ശ്രമിക്കുകയായിരുന്നു. ഭിത്തിയില് തലയിടിച്ചായിരുന്നു ആത്മഹത്യ ശ്രമം. തുടര്‍ന്ന് അഭിലാഷിനെ ജില്ലാ ആശുപത്രിയില് പ്രവേശിപ്പിച്ചു. ഇയാളുടെ തലയ്ക്കു സാരമായ പരുക്ക് ഏറ്റിട്ടുണ്ട്


അതിവേഗ റെയിൽപാത: റിപ്പോർട്ട് മാർച്ചിൽ; അലൈൻമെന്റ് ഉടൻ പൂർത്തിയാകും | Kerala | Deshabhimani | Thursday Feb 27, 2020\nസ്വന്തം ലേഖകൻUpdated: Thursday Feb 27, 2020\nസംസ്ഥാനത്തിന്റെ സ്വപ്‌നപദ്ധതിയായ ‘സിൽവർ ലൈൻ’ അതിവേഗ റെയിൽപാതാ പദ്ധതിയുടെ വിശദ പദ്ധതി റിപ്പോർട്ട് മാർച്ചിൽ തയ്യാറാകും. നിർദിഷ്ട പാതയുടെ അലൈൻമെന്റ് ഉടൻ പൂർത്തിയാകും. തിരുവനന്തപുരം–- എറണാകുളം അലൈൻമെന്റ് പൂർത്തിയായി. 531.45 കിലോമീറ്റർ ദൈർഘ്യത്തിൽ കാസർകോടുമുതൽ തിരുവനന്തപുരം കൊച്ചുവേളിവരെ തീർക്കുന്ന പാതയ്‌ക്കായി ഡിസംബറിൽ നടത്തിയ ആകാശ സർവേ വിവരങ്ങൾ ഉപയോഗിച്ചാണ് അലൈൻമെന്റ് തയ്യാറാക്കുന്നത്. മാർച്ച് അവസാനം വിശദ പദ്ധതി റിപ്പോർട്ട് തയ്യാറാക്കി സർക്കാരിന് സമർപ്പിക്കാനാകുമെന്ന് കെ–- റെയിൽ എംഡി വി അജിത്‌കുമാർ പറഞ്ഞു.\nആകാശ സർവേയിലെ വിവരങ്ങളുടെ അടിസ്ഥാനത്തിൽ പരമാവധി വീടുകൾ ഒഴിവാക്കാൻ പ്രാഥമിക രൂപരേഖയിൽ ചെറിയ മാറ്റം വരുത്തിയാണ് അലൈൻമെന്റ് ഉണ്ടാക്കുന്നത്. ഹൈദരാബാദ് ആസ്ഥാനമായ ജിയോനോയാണ് രൂപരേഖ തയ്യാറാക്കുന്നത്.\nപ്രാഥമിക രൂപരേഖയിലെ വീടുകളും ആരാധനാലയങ്ങളും പരമാവധി ഒഴിവാക്കി. എറണാകുളം–- കാസർകോട് സർവേ വിവരങ്ങൾ ഡീകോഡ് ചെയ്യുന്ന പ്രവൃത്തി പുരോഗമിക്കുന്നു. അലൈൻമെന്റ് പൂർണമാകുന്നതോടെ ഏറ്റെടുക്കേണ്ട സ്ഥലവിവരങ്ങൾ അറിയാം. പദ്ധതിക്ക് കേന്ദ്ര സർക്കാരിന്റെ തത്വത്തിലുള്ള അനുമതി ഉള്ളതിനാൽ സ്ഥലമേറ്റെടുപ്പ് ഉടൻ തുടങ്ങുമെന്ന് സംസ്ഥാന സർക്കാർ നേരത്തെ പ്രഖ്യാപിച്ചിരുന്നു.\nകേന്ദ്ര റെയിൽമന്ത്രാലയത്തിന്റെയും സംസ്ഥാന സർക്കാരിന്റെയും സംയുക്ത സംരംഭമാണ് അതിവേഗ റെയിൽപാത. അഞ്ചുവർഷംകൊണ്ട് പൂർത്തിയാക്കുന്ന പദ്ധതിയിലൂടെ ഏകദേശം 7500 വാഹനത്തെ സംസ്ഥാനത്തെ തിരക്കേറിയ റോഡുകളിൽനിന്ന് മാറ്റാനാകും. പ്രതിദിനം റോഡുപയോഗിക്കുന്ന 46,100 പേരും ട്രെയിനിൽ സഞ്ചരിക്കുന്ന 11,500 പേരും സിൽവർ ലൈനിലേക്ക് മാറും. നിർമാണകാലയളവിൽ പ്രതിവർഷം അരലക്ഷം തൊഴിലവസരങ്ങൾ ലഭിക്കും. ചെലവ് 66,079 കോടി രൂപയാണ്. ഇതിന്റെ ഗണ്യമായ ഭാഗം അന്താരാഷ്ട്ര ധനസഹായ സ്ഥാപനങ്ങളിൽനിന്നുള്ള വായ്പയിലൂടെ സംസ്ഥാനം കണ്ടെത്തും.


ബിജെപിയെ എതിര്‍ക്കുന്നവര് തന്റെ പ്രസംഗം കേട്ടാല് തളര്‍ന്ന് പോകും: പ്രധാനമന്ത്രി |\nബിജെപിയെ എതിര്‍ക്കുന്നവര് തന്റെ പ്രസംഗം കേട്ടാല് തളര്‍ന്ന് പോകും: പ്രധാനമന്ത്രി\nന്യൂഡല്‍ഹി: ബിജെപിയെ എതിര്‍ക്കുന്നവര് തന്റെ പ്രസംഗം കേട്ടാല് തളര്‍ന്ന് പോകുമെന്ന് പ്രധാനമന്ത്രി നരേന്ദ്ര മോദി.\nഉത്തര് പ്രദേശിലെ ലഖ്നൗവില് പ്രധാനമന്ത്രി ആവാസ് യോജന പദ്ധതിക്ക് കീഴില് നിര്‍മ്മിച്ച വീടുകളുടെ താക്കോല് ദാനം നിര്‍വ്വഹിച്ചുകൊണ്ട് സംസാരിക്കുകയായിരുന്നു അദ്ദേഹം. ‘ബിജെപിയെ എതിര്‍ക്കാന് ചിലര് രാവും പകലും ഊര്‍ജം ചിലവാക്കുകയാണ്, എന്നാല് തന്റെ പ്രസംഗം കേട്ടാല് അവര് തളര്‍ന്ന് പോകും’-പ്രധാനമന്ത്രി പറഞ്ഞു.\nലഖിംപൂര് ഖേരിയിലെ ആക്രണങ്ങളും പ്രതിഷേധങ്ങള്‍ക്കുമിടയിലാണ് പ്രധാനമന്ത്രി നരേന്ദ്രമോദി ലഖ്നൗവില് എത്തിയതെങ്കിലും ഈ വിഷയങ്ങള് പരാമര്‍ശിക്കാതെയായിരുന്നു അദ്ദേഹത്തിന്റെ പ്രസംഗം.\nപിഎം ആവാസ് യോജന പ്രകാരം നിര്‍മ്മിച്ച വീടുകളുടെ എണ്ണത്തില് മുമ്ബത്തേക്കാള് വന് വര്‍ദ്ധനവ് ഉള്ളത് പ്രധാനമന്ത്രി ഊന്നിപ്പറഞ്ഞു. നഗരങ്ങളില് 1.13 കോടിയിലധികം പാര്‍പ്പിട യൂണിറ്റുകള് നിര്‍മ്മിച്ചിട്ടുണ്ടെന്നും ഇതില് 50 ലക്ഷത്തിലധികം വീടുകള് പാവപ്പെട്ടവര്‍ക്ക് കൈമാറിയതായും പ്രാധനമന്ത്രി അറിയിച്ചു. ചേരികളില് താമസിക്കുന്നവരും ഉറപ്പുള്ള വീടുകള് ഇല്ലാത്തവരുമായ മൂന്ന് കോടി കുടുംബങ്ങള്‍ക്ക് കോടീശ്വരന്മാരാകാനുള്ള അവസരം ലഭിച്ചതായി പ്രധാനമന്ത്രി പറഞ്ഞു. പ്രധാനമന്ത്രി ആവാസ് യോജന പ്രകാരം രാജ്യത്ത് ഏകദേശം3കോടി വീടുകള് നിര്‍മ്മിച്ചിട്ടുണ്ട്, അവയുടെ വില നിങ്ങള്‍ക്ക് ഊഹിക്കാവുന്നതാണ്. ഈ ആളുകള് ലക്ഷപ്രഭുക്കളായി മാറിയിരിക്കുന്നു.\nയുപിയിലെ ഇപ്പോഴത്തെ ഭവന വിതരണത്തിന് മുമ്ബ്, 18000 ല് അധികം വീടുകള്‍ക്ക് അംഗീകാരം ലഭിച്ചെങ്കിലും 18 വീടുകള് പോലും നിര്‍മ്മിക്കപ്പെട്ടിട്ടില്ല. പദ്ധതികള് നടപ്പാക്കുന്നതു മുന് ഗവണ്‍മെന്റുകള് നീട്ടിക്കൊണ്ടു പോയതായി പ്രധാനമന്ത്രി ചൂണ്ടിക്കാട്ടി. യോഗി ആദിത്യനാഥിന്റെ കീഴിലുള്ള നിലവിലെ ഗവണ്‍മെന്റ് അധികാരമേറ്റതിനുശേഷം,9ലക്ഷത്തിലധികം ഭവന യൂണിറ്റുകള് നഗരത്തിലെ പാവപ്പെട്ടവര്‍ക്ക് കൈമാറിയതായും 14 ലക്ഷം യൂണിറ്റുകള് വിവിധ ഘട്ടങ്ങളിലായി നിര്‍മാണത്തിലാണെന്നും അദ്ദേഹം അറിയിച്ചു. ഈ വീടുകളില് ആധുനിക സൗകര്യങ്ങള് സജ്ജീകരിച്ചിരിക്കുന്നു.\nനഗര മധ്യവര്‍ഗത്തിന്റെ പ്രശ്‌നങ്ങളും വെല്ലുവിളികളും മറികടക്കാന് ഗവണ്‍മെന്റ് വളരെ ഗൗരവമേറിയ ശ്രമങ്ങള് നടത്തിയിട്ടുണ്ടെന്ന് പ്രധാനമന്ത്രി ഊന്നിപ്പറഞ്ഞു. റിയല് എസ്റ്റേറ്റ് റെഗുലേറ്ററി അതോറിറ്റി (റെറ) നിയമം അത്തരമൊരു പ്രധാന നടപടിയാണ്. ഈ നിയമം ജനങ്ങള്‍ക്ക് വളരെ അധികം ഗുണം ചെയ്തു. എല്‍ഇഡി തെരുവുവിളക്കുകള് സ്ഥാപിക്കുന്നതിലൂടെ ഓരോ വര്‍ഷവും ഏകദേശം 1000 കോടി രൂപ നഗരസഭകള് ലാഭിക്കുന്നുണ്ടെന്നും പ്രധാനമന്ത്രി പറഞ്ഞു.\nഇപ്പോള് ഈ തുക മറ്റ് വികസന പ്രവര്‍ത്തനങ്ങള്‍ക്കായി ഉപയോഗിക്കുന്നുണ്ടെന്ന് അദ്ദേഹം അറിയിച്ചു. നഗരത്തില് താമസിക്കുന്ന ആളുകളുടെ വൈദ്യുതി ബില്ലും എല്‍ഇഡി വളരെയധികം കുറച്ചതായി അദ്ദേഹം കൂട്ടിച്ചേര്‍ത്തു. കഴിഞ്ഞ 6-7 വര്‍ഷങ്ങളില് സാങ്കേതികവിദ്യ മൂലം നഗരമേഖലയില് വലിയ മാറ്റമുണ്ടായതായി പ്രധാനമന്ത്രി പറഞ്ഞു. ഇന്ന് രാജ്യത്തെ 70 ലധികം നഗരങ്ങളില് പ്രവര്‍ത്തിക്കുന്ന സംയോജിത കമാന്‍ഡ് ആന്‍ഡ് കണ്‍ട്രോള് സെന്ററുകളുടെ അടിസ്ഥാനം സാങ്കേതികവിദ്യയാണ്. ‘ഇന്ന്, നമ്മള് പറയേണ്ടത് ‘പെഹ്‌ലെ ആപ്’- അഥവാ ‘താങ്കള് ആദ്യം എന്നതിന് പകരം സാങ്കേതിക വിദ്യ ആദ്യം”, എന്നാണെന്ന് തമാശ രൂപേണ മോദി പറഞ്ഞു.\nപ്രധാനമന്ത്രി സ്വാനിധി യോജന പ്രകാരം തെരുവ് കച്ചവടക്കാര് ബാങ്കുകളുമായി ബന്ധപ്പെടുന്നു. ഈ പദ്ധതിയിലൂടെ 2500 കോടിയിലധികം ഗുണഭോക്താക്കള്‍ക്ക് 2500 കോടിയിലധികം രൂപയുടെ സഹായം നല്‍കിയിട്ടുണ്ട്. ഇതില് യുപിയിലെ7ലക്ഷത്തിലധികം ഗുണഭോക്താക്കള് സ്വാനിധി യോജന പ്രയോജനപ്പെടുത്തി. ഡിജിറ്റല് ഇടപാടുകള് പ്രോത്സാഹിപ്പിക്കുന്നതിന്റെ പേരില് അദ്ദേഹം വസ്തു കച്ചവട ക്കാരെ അഭിനന്ദിച്ചു. ഇന്ത്യയിലെ പ്രധാന നഗരങ്ങളിലേക്ക് രാജ്യം അതിവേഗം മെട്രോ സര്‍വീസുകള് വ്യാപിപ്പിക്കുകയാണെന്ന് പ്രധാനമന്ത്രി പറഞ്ഞു. 2014 ല് മെട്രോ സര്‍വീസ് 250 കിലോമീറ്ററില് താഴെയായിരുന്നു. ഇന്ന് അത് ഏകദേശം 750 കിലോമീറ്റര് വ്യാപ്തിയിലായി. രാജ്യത്ത് ഇപ്പോള് 1000 കിലോമീറ്ററിലധികം മെട്രോ പാതകളുടെ നിര്‍മാണം നടക്കുന്നുണ്ടെന്നും പ്രധാനമന്ത്രി കൂട്ടിച്ചേര്‍ത്തു.\nPrevious കര്‍ഷക പ്രതിഷേധത്തിലേക്ക് കേന്ദ്രമന്ത്രിയുടെ വാഹനം ഇടിച്ചു കയറി;2മരണം\nNext പാര്‍ട്ടിയില് അച്ചടക്കം പാലിക്കാന് എല്ലാവര്‍ക്കും ബാധ്യതയുണ്ടെന്ന് ഡി.രാജ


യുഡിഎഫ് പ്രചാരണം സര്‍ക്കാര് ചെലവില് :: Janmabhumi Daily\nSaturday2April 2016 11:13 pm IST\nകോഴിക്കോട്: സര്‍ക്കാര് ചെലവില് യുഡിഎഫ് തെരഞ്ഞെടുപ്പ് പ്രചാരണം. വിവിധ വകുപ്പുകളുടെ നേട്ടങ്ങള് വിവരിക്കുന്ന നിരവധി പുസ്തകങ്ങളാണ് വിതരണം ചെയ്യുന്നത്. ഉയരങ്ങളില് നിന്ന് ഉയരങ്ങളിലേക്ക് എന്ന പേരിലുള്ള ലഘു പുസ്തകത്തിന്റെ മാത്രം 1.5 ലക്ഷം കോപ്പികളാണ് ഇന്‍ഫര്‍മേഷന് പബ്ലിക് റിലേഷന്‍സ് വകുപ്പ് വഴി പുറത്തിറക്കിയിരിക്കുന്നത്. ഫെബ്രുവരിയില് പ്രസിദ്ധീകരിച്ചുവെന്നാണ് പുസ്തകത്തില് രേഖപ്പെടുത്തിയിരിക്കുന്നതെങ്കിലും തെരഞ്ഞെടുപ്പ് തിയ്യതി പ്രഖ്യാപിച്ചതിനു ശേഷവും ഇതിന്റെ വിതരണം നടക്കുന്നുണ്ട്. വിവിധ വകുപ്പുകളും സന്നദ്ധ സംഘടനകളും വഴിയാണ് പുസ്തകം വിതരണം ചെയ്തത് എന്ന് അവകാശപ്പെടുമ്പോഴും പുസ്തകങ്ങള് യുഡിഎഫ് പ്രവര്‍ത്തകരാണ് ഇപ്പോള് വീടുകളിലെത്തിക്കുന്നത്. ഇത് തെരഞ്ഞെടുപ്പ് ചട്ടലംഘനമായി ചൂണ്ടിക്കാണിക്കപ്പെടുന്നു. ഉയരങ്ങളില് നിന്ന് ഉയരങ്ങളിലേക്ക് എന്ന പുസ്തകത്തില് സംസ്ഥാന സര്‍ക്കാരിന്റെ ഭരണ നേട്ടങ്ങളാണ് വിവരിക്കുന്നതെങ്കിലും ഭൂരിഭാഗവും കേന്ദ്ര പദ്ധതികളാണ്. വിഴിഞ്ഞം തുറമുഖം 1000 ദിവസത്തിനകം പൂര്‍ത്തിയാക്കുമെന്നാണ് ഇതില് അവകാശപ്പെടുന്നത്. കേന്ദ്ര സര്‍ക്കാരിന്റെ സാമ്പത്തിക സഹായത്തോടെ നടപ്പാക്കുന്ന പദ്ധതികളെക്കുറിച്ച് വിവരിക്കുമ്പോഴും കേന്ദ്ര സഹായത്തെക്കുറിച്ച് അതില് സൂചിപ്പിക്കുന്നേയില്ല. 40 വര്‍ഷമായി മുടങ്ങിക്കിടന്ന 1,466 കോടി രൂപയുടെ നാല് ബൈപാസുകള് പൂര്‍ത്തിയാകുന്നുവെന്ന് പുസ്തകത്തില് അവകാശപ്പെടുന്നുണ്ട്. 28.1 കി. മീറ്റര് കോഴിക്കോട് ബൈപാസ് നിര്‍മ്മാണം 18 മാസം കൊണ്ട് പൂര്‍ത്തിയായെന്നാണ് മറ്റൊരു അവകാശവാദം. എന്നാല് എന്തുകൊണ്ടാണ് കഴിഞ്ഞ നാലു പതിറ്റാണ്ടുകളായി ഇത് മുടങ്ങിക്കിടന്നത് എന്ന് പുസ്തകത്തില് പരാമര്‍ശിക്കുന്നില്ല.\nറേഷന് വ്യാപാരികളുടെ ചെലവില് യുഡിഎഫ് തെര. പ്രചാരണം\nസര്‍ക്കാര് ചെലവില് കോണ്‍ഗ്രസ് നേതാവിന് എംഎല്‍എയുടെ വക വഴി


വിമതരെ ഹോട്ടലിലെത്തി കണ്ട് ബിജെപി നേതാക്കള് ; കര്‍ണാടകത്തില് രാഷ്ട്രീയ നാടകം തുടരുന്നു\nഎംഎല്‍എമാരെ കടത്തിയതിന് പിന്നില് ബിജെപിയുടെ കയ്യുണ്ടെന്നുള്ള സഖ്യനേതാക്കളുടെ ആരോപണങ്ങള്‍ക്ക് മൂര്‍ച്ച കൂട്ടുന്നതാകും ഈ കൂടിക്കാഴ്ച.\nകര്‍ണാടക പ്രതിസന്ധി തുടരവെ മുംബൈയിലെ പഞ്ചനക്ഷത്രഹോട്ടലിലെത്തി വിമത എംഎല്‍എമാരെ കണ്ട് മുതിര്‍ന്ന ബിജെപി നേതാക്കള്. മുന് സ്പീക്കര് കെ ജി ബൊപ്പയ്യയും മുന് ഉപമുഖ്യമന്ത്രി ആര് അശോകയുമാണ് മുംബൈയിലെ സ്വകാര്യ ഹോട്ടലിലെത്തി വിമതരെ കണ്ടത്. നാളെ ഗവര്‍ണറെ കണ്ട് ഇടപെടാന് ആവശ്യപ്പെടാനിരിക്കുകയാണ് യെദിയൂരപ്പ. എല്ലാറ്റിനും പിന്നില് ബിജെപിയാണെന്നും, എംഎല്‍എമാരെ കടത്തിയതിന് പിന്നില് ബിജെപിയുടെ കയ്യുണ്ടെന്നുമുള്ള സഖ്യനേതാക്കളുടെ ആരോപണങ്ങള്‍ക്ക് മൂര്‍ച്ച കൂട്ടുന്നതാകും ഈ കൂടിക്കാഴ്ച.\nഇതിനിടെ, കോണ്‍ഗ്രസ് ജെഡിഎസ് സഖ്യസര്‍ക്കാരിന് സമയം നീട്ടി നല്‍കിയ സ്പീക്കറുടെ നടപടിക്കെതിരെ പ്രതിഷേധിക്കാനൊരുങ്ങി ബിജെപി. വിധാന് സൗധയ്ക്ക് മുന്നില് കുത്തിയിരിപ്പ് സമരം നടത്തുമെന്നാണ് പ്രഖ്യാപനം. നാളെ ഗവര്‍ണറെ നേരിട്ട് കണ്ട്, ഇടപെടണമെന്ന് യെദിയൂരപ്പയും എംഎല്‍എമാരും ആവശ്യപ്പെടും\nഗവര്‍ണര് ഇടപെട്ടാല് കളി മാറും. സ്പീക്കറോട് റിപ്പോര്‍ട്ട് തേടാനും തുടര് നടപടികളില് നിര്‍ദേശം നല്‍കാനും ഗവര്‍ണര്‍ക്ക് കഴിയും. ഇതൊഴിവാക്കാനാണ് കോണ്‍ഗ്രസ് ദള് നേതൃത്വങ്ങള് ശ്രമിക്കുന്നത്.


രാജ്യത്ത് 68,020 പേര്‍ക്കു കൂടി കോവിഡ്; 24 മണിക്കൂറിനിടെ 291 മരണം-Coronavirus covid 19 Kerala news wrap March 29 | Indian Express Malayalam\ncoronavirus covid 19 kerala news wrap march 29\nകർണാടകയിൽ തൽക്കാലം ലോക്ക്ഡൗൺ ഇല്ല; പ്രകടനങ്ങൾക്കും പ്രതിഷേധ പരിപാടികൾക്കും വിലക്കേർപ്പെടുത്തും\nബെംഗളൂരു നഗരത്തിൽ അപ്പാർട്ട്മെന്റുകളിൽ നടക്കുന്ന പാർട്ടികൾ അടക്കം എല്ലാ പാർട്ടികൾക്കും വിലക്കേർപ്പെടുത്തിയതായും യെദ്യൂരപ്പ അറിയിച്ചു\nUpdated: March 29, 2021 11:33:32 pm\nബെംഗളൂരു: സംസ്ഥാനത്ത് കോവിഡ് കേസുകൾ വർധിക്കുന്നുണ്ടെങ്കിലും തൽക്കാലം ലോക്ക്ഡൗണിലേക്ക് പോകേണ്ടതില്ലെന്ന് കർണാടക മുഖ്യമന്ത്രി ബിഎസ് യെദ്യൂരപ്പ. രണ്ടാം തരംഗത്തിലെ കോവിഡ് കേസ് ലോഡുകൾ വർധിക്കുന്നുണ്ടെങ്കിലും തൽക്കാലം ലോക്ക്ഡൗൺ വേണ്ടെന്നാണ് തീരുമാനമെന്ന് യെദ്യൂരപ്പ വ്യക്തമാക്കി.\nഅതേസമയം കോവിഡ് വ്യാപനത്തിന്റെ സാഹചര്യത്തിൽ സംസ്ഥാനത്ത് പുതിയ നിയന്ത്രണങ്ങളും മുഖ്യമന്ത്രി പ്രഖ്യാപിച്ചു. അടുത്ത 15 ദിവസത്തേക്ക് പ്രകടനങ്ങളും പൊതുയോഗങ്ങളും പ്രതിഷേധ പരിപാടികളും നടത്തുന്നതിന് വിലക്കേർപ്പെടുത്തിയിട്ടുണ്ട്. ബെംഗളൂരു നഗരത്തിൽ അപ്പാർട്ട്മെന്റുകളിൽ നടക്കുന്ന പാർട്ടികൾ അടക്കം എല്ലാ പാർട്ടികൾക്കും വിലക്കേർപ്പെടുത്തിയതായും മുഖ്യമന്ത്രി അറിയിച്ചു.\nരാജ്യത്തെ പുതിയ കോവിഡ് കേസുകളിൽ 84 ശതമാനവും എട്ട് സംസ്ഥാനങ്ങളിൽ\nകഴിഞ്ഞ 24 മണിക്കൂറിനുള്ളിൽ രാജ്യത്ത് രേഖപ്പെടുത്തിയ 68,020 പുതിയ കോവിഡ് കേസുകളിൽ 84.5 ശതമാനവും മഹാരാഷ്ട്ര, കർണാടക, പഞ്ചാബ് എന്നിവയുൾപ്പെടെ എട്ട് സംസ്ഥാനങ്ങളിലാണെന്ന് കേന്ദ്ര ആരോഗ്യ മന്ത്രാലയം അറിയിച്ചു. മഹാരാഷ്ട്രയിലാണ് ഇതിൽ ഏറ്റവും കൂടുതൽ പ്രതിദിന രോഗബാധ സ്ഥിരീകരിച്ചത്. 40,414 കോവിഡ് -19 കേസുകളാണ് 24 മണിക്കൂറിനിടെ സംസ്ഥാനത്ത് റിപ്പോർട്ട് ചെയ്തത്. കർണാടക- 3,082, പഞ്ചാബ്-2,870, മധ്യപ്രദേശ്- 2,276, ഗുജറാത്ത്- 2,270, കേരളം- 2,216, തമിഴ്‌നാട്- 2,194, ഛത്തീഡ്- 2,153 എന്നിങ്ങനെയാണ് മറ്റ് ഏഴ് സംസ്ഥാനങ്ങളിലെ പുതിയ കോവിഡ് ബാധകൾ.\nകഴിഞ്ഞ 24 മണിക്കൂറിനുള്ളിൽ 291 മരണങ്ങളാണ് രാജ്യത്ത് രേഖപ്പെടുത്തിയത്. ഇതോടെ മൊത്തം മരണസംഖ്യ 1,61,843 ആയി. രാജ്യത്ത് 5,21,808 സജീവ കോവിഡ് കേസുകളുണ്ട്. 1,13,55,993 പേർ ഇതുവരെ രോഗമുക്തി നേടി.\nഅതേസമയം, വർധിച്ച കോവിഡ് വ്യാപനത്തിന്രെ പശ്ചാത്തലത്തിൽ വരുന്ന ആഴ്ചയോട് കൂടെ സംസ്ഥാനത്ത് ലോക്ക്ഡൗൺ ഏർപ്പെടുത്തുന്ന കാര്യം പരിഗണിക്കുമെന്ന് മഹാരാഷ്ട്ര അധികൃതർ വ്യക്തമാക്കി. കേസുകളുടെ വർദ്ധനവ് നിയന്ത്രണവിധേയമാക്കാനുള്ള വഴികൾ പരിഗണിക്കാൻ മുഖ്യമന്ത്രി ഉദ്ദവ് താക്കറെ ആരോഗ്യമന്ത്രി രാജേഷ് ടോപ്പെ, ആരോഗ്യ സെക്രട്ടറി ഡോ. പ്രദീപ് വ്യാസ്, കോവിഡ് ടാസ്ക് ഫോഴ്സ് എന്നിവരുമായി നടത്തിയ യോഗത്തിലാണ് ലോക്ക്ഡൗൺ നടപ്പാക്കുന്ന കാര്യം ചർച്ച ചെയ്തത്. കഴിഞ്ഞ മൂന്ന് ദിവസങ്ങളിൽ 1.13 ലക്ഷത്തിലധികം പുതിയ അണുബാധകൾ മഹാരാഷ്ട്രയിൽ രേഖപ്പെടുത്തിയിട്ടുണ്ട്. ഞായറാഴ്ച മാത്രം 40,414 പുതിയ കേസുകളാണ് സംസ്ഥാനത്ത് കണ്ടെത്തിയത്.\nഏറ്റവും കൂടുതൽ രോഗബാധ സ്ഥിരീകരിച്ചത് കണ്ണൂരിൽ; കുറവ് വയനാട് ജില്ലയിൽ\nതിരുവനന്തപുരം/കൊച്ചി/കോഴിക്കോട്: സംസ്ഥാനത്ത് ഇന്ന് 1549 പേര്‍ക്കാണ് കോവിഡ്-19 സ്ഥിരീകരിച്ചത്. 1337 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 133 പേരുടെ സമ്പര്‍ക്ക ഉറവിടം വ്യക്തമല്ല. 1897 പേർ രോഗമുക്തി നേടി. 24,223 പേരാണ് രോഗം സ്ഥിരീകരിച്ച് ചികിത്സയിലുള്ളത്. കഴിഞ്ഞ 24 മണിക്കൂറിനിടെ 37,337 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 4.14 ആണ്.\nകണ്ണൂർ ജില്ലയിലാണ് ഇന്ന് ഏറ്റവും കൂടുതൽ രോഗബാധ സ്ഥിരീകരിച്ചത്, 249 പേർക്ക്. മറ്റെല്ലാ ജില്ലകളിലും ഇരുന്നൂറിൽ കുറവാണ് രോഗബാധകൾ. വയനാട് ജില്ലയിലാണ് ഇന്ന് ഏറ്റവും കുറവ് രോഗം സ്ഥിരീകരിച്ചത്. 31 പേർക്കാണ് ഇന്ന് ജില്ലയിൽ രോഗം സ്ഥിരീകരിച്ചത്. കാസർഗോഡ് (98), കൊല്ലം (92), പാലക്കാട് (88), തൃശ്ശൂർ (88), കോട്ടയം (85), പത്തനംതിട്ട (60), ഇടുക്കി (53), ആലപ്പുഴ (48), വയനാട് (31) ജില്ലകളിലും നൂറിൽ കുറവാണ് പുതിയ രോഗബാധകൾ.\nKerala Covid-19 Tracker- സംസ്ഥാനത്ത് ഇന്ന് 1549 പേര്‍ക്ക് കോവിഡ്\nസംസ്ഥാനത്ത് ഇന്ന് 1549 പേര്‍ക്ക് കോവിഡ്-19 സ്ഥിരീകരിച്ചു. രോഗം സ്ഥിരീകരിച്ച് ചികിത്സയിലായിരുന്ന 1897 പേരുടെ പരിശോധനാഫലം നെഗറ്റീവ് ആയി. ഇതോടെ 24,223 പേരാണ് രോഗം സ്ഥിരീകരിച്ച് ചികിത്സയിലുള്ളത്. 10,90,419 പേര് ഇതുവരെ കോവിഡില് നിന്നും മുക്തി നേടി. കഴിഞ്ഞ ദിവസങ്ങളിലുണ്ടായ 11 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4590 ആയി.\nഇന്ന് രോഗം സ്ഥിരീകരിച്ചവരില് 68 പേര് സംസ്ഥാനത്തിന് പുറത്ത് നിന്നും വന്നവരാണ്. 1337 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 133 പേരുടെ സമ്പര്‍ക്ക ഉറവിടം വ്യക്തമല്ല. 11 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂർ 4, കാസർഗോഡ് 3, തിരുവനന്തപുരം, ഇടുക്കി, എറണാകുളം, കോഴിക്കോട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nRead More: വാക്സിനെടുത്താൽ കോവിഡ് വ്യാപന സാധ്യത കുറവാണ്; ഒട്ടും വരില്ലെന്ന് അർത്ഥമാക്കുന്നില്ലെന്ന് പഠനം\nടെസ്റ്റ് പോസിറ്റിവിറ്റി നിരക്ക് 4.14\nകണ്ണൂർ 189, എറണാകുളം 173, കോഴിക്കോട് 171, തിരുവനന്തപുരം 121, മലപ്പുറം 127, കാസർഗോഡ് 83, കൊല്ലം 91, പാലക്കാട് 43, തൃശ്ശൂർ 87, കോട്ടയം 80, പത്തനംതിട്ട 51, ഇടുക്കി 49, ആലപ്പുഴ 44, വയനാട് 28 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nതിരുവനന്തപുരം 98, കൊല്ലം 114, പത്തനംതിട്ട 136, ആലപ്പുഴ 99, കോട്ടയം 173, ഇടുക്കി 30, എറണാകുളം 508, തൃശൂര് 201, പാലക്കാട് 51, മലപ്പുറം 204, കോഴിക്കോട് 41, വയനാട് 29, കണ്ണൂര് 170, കാസര്‍ഗോഡ് 43 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്.\n1,31,085 പേർ നിരീക്ഷണത്തിൽ\nന്യൂഡൽഹി: രാജ്യത്ത് കഴിഞ്ഞ 24 മണിക്കൂറിനിടെ 68,020 പേര്‍ക്കു കൂടി കോവിഡ് സ്ഥിരീകരിച്ചു. ഇതോടെ രാജ്യത്ത് ഇതുവരെ കോവിഡ് സ്ഥിരീകരിച്ചവരുടെ എണ്ണം 1,20,39,644 ആയി ഉയർന്നു. 32,231 പേര് കൂടി രോഗമുക്തി നേടിയപ്പോള് 291 പേര്‍ക്കാണ് കോവിഡ് ബാധയെ തുടര്‍ന്ന് ജീവന് നഷ്ടമായതെന്ന് കേന്ദ്ര ആരോഗ്യ മന്ത്രാലയം അറിയിച്ചു.\nരാജ്യത്ത് ഇതുവരെ 1,13,55,993 പേര് രോഗമുക്തി നേടി. 5,21,808 സജീവ കേസുകളാണ് നിലവിലുള്ളത്. 1,61,843 പേര്‍ക്കാണ് ഇതിനോടകം കോവിഡ് ബാധയെ തുടര്‍ന്ന് ജീവന് നഷ്ടപ്പെട്ടിട്ടുള്ളത്. 6,05,30,435 പേര്‍ക്കാണ് ഇതുവരെ കോവിഡ് വാക്‌സിന് നല്‍കിയിട്ടുള്ളത്.\nമാര്‍ച്ച് 28 വരെ 24,18,64,161 സാമ്പിളുകളാണ് പരിശോധിച്ചിട്ടുള്ളതെന്നും ഞായറാഴ്ച മാത്രം 9,13,319 സാമ്പിളുകള് പരിശോധിച്ചതായും ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് അറിയിച്ചു.\nWeb Title: Coronavirus covid 19 kerala news wrap march 29


Sai Pallavi Trolled For Crooked Body And Large Nose, Puducherry Governor Came In For Support - Malayalam Filmibeat\n| Published: Friday, January 28, 2022, 20:29 [IST]\nദ്രുതഗതിയിലുള്ള നൃത്തച്ചുവടുകൾ കൊണ്ടും സ്വാഭാവികമായ അഭിനയശൈലി കൊണ്ടും മനോഹരമായ പുഞ്ചിരികൊണ്ടും പ്രേക്ഷകരെ വിസ്മയിപ്പിക്കുന്ന താരമാണ് സായ് പല്ലവി. ചുരുങ്ങിയ കാലം കൊണ്ടു തന്നെ തെന്നിന്ത്യൻ പ്രേക്ഷകരുടെ ഇഷ്ടം കവർന്ന അഭിനേത്രിയാണ് സായ് പല്ലവി. ഒരു തമിഴ് ചാനലിലെ റിയാലിറ്റി ഷോയിൽ മത്സരാർത്ഥിയായി എത്തിയ കാലം മുതൽ പ്രേക്ഷകരുടെ ഇഷ്ടം കവർന്ന പെൺകുട്ടിയാണ് സായ്. എന്നാൽ ഉങ്കളിൽ യാർ പ്രഭുദേവ എന്ന് പേരുള്ള ആ റിയാലിറ്റി ഷോയുടെ സെമി ഫൈനലിൽ നിന്നും പരാജിതയായി മടങ്ങാനായിരുന്നു സായ് പല്ലവിയെന്ന പതിനൊന്നാം ക്ലാസുകാരിയുടെ യോഗം.\nAlso Read: 'പക്വതയില്ലാത്ത പെരുമാറ്റം ഇഷ്ടപ്പെട്ടില്ല'; സെയ്ഫ് അലിഖാന്റെ മകനും കാമുകിയും വേർപിരിഞ്ഞു!\nആ തോൽവി പക്ഷേ സായ് പല്ലവിയുടെ വിജയങ്ങളിലേക്കുള്ള ചവിട്ടുപടിയായിരുന്നെന്നു വേണം കരുതാൻ. തോറ്റ് മടങ്ങിയിടത്തേക്ക് വിജയിയായി വീണ്ടും സായി തിരിച്ചെത്തി. സായ് എന്ന ആ പെൺകുട്ടിയെ പിന്നീട് സൗത്ത് ഇന്ത്യ കണ്ടത് പ്രേമം എന്ന ചിത്രത്തിലെ നായികയായാണ്. മലർ എന്ന ഒരൊറ്റ കഥാപാത്രത്തിലൂടെ സൗത്ത് ഇന്ത്യയുടെ മുഴുവൻ സ്നേഹവും സായ് നേടിയെടുത്തു. ഇന്ന് മലയാളത്തിലും തമിഴിലും തെലുങ്കിലുമൊക്കെ ഏറെ ആരാധകരുള്ള നായികമാരിൽ ഒരാളാണ് സായ് പല്ലവി.\nAlso Read: 'കല്യാണിയെ മൂത്ത മകളായി വളർത്താൻ എനിക്ക് തോന്നി '; ഹൃദയം ഷൂട്ടിങ് അനുഭവം പങ്കുവെച്ച് ജോണി ആന്റണി\nഅഭിനയത്തിലും ജീവിതത്തിലും മാത്രമല്ല നിലപാടുകളിലും തിളങ്ങുന്ന താരമാണ് സായ്. കോടികൾ ഓഫർ ചെയ്തിട്ടും ഒരു ഫെയർനെസ്സ് കമ്പനിയുടെ പരസ്യത്തിൽ അഭിനയിക്കാൻ തയ്യാറാവാത്ത സായ് പല്ലവിയുടെ നിലപാടും ശ്രദ്ധ നേടിയിരുന്നു. പ്രശസ്ത ഫെയർനെസ്സ് ക്രീം ബ്രാൻഡിന്റെ പരസ്യത്തിലേക്കുള്ള ഓഫറാണ് സായ് പല്ലവി നിഷേധിച്ചത്. രണ്ട് കോടിയോളം രൂപ കമ്പനി ഓഫർ ചെയ്തെങ്കിലും സായ് പല്ലവി ഓഫർ സ്വീകരിച്ചില്ലെന്നാണ് റിപ്പോർട്ട്. തന്റെ സിനിമകളിൽ പോലും അപൂർവ്വമായി മാത്രം മേക്കപ്പ് ഉപയോഗിക്കുന്ന മുഖത്തെ മുഖക്കുരുവിന്റെ പാടുകൾ മായ്ക്കാൻ പോലും ചികിത്സ തേടാൻ ഇഷ്ടപ്പെടാത്ത താരമാണ് സായ്.\nതന്റെ പോളിസികൾക്കും നിലപാടുകൾക്കും വിരുദ്ധമായ ഉത്പന്നത്തെ പിന്തുണയ്ക്കില്ലെന്ന നിലപാടിന്റെ പുറത്താണ് പരസ്യം വേണ്ടെന്ന് വെച്ചത്. താരത്തിന്റെ നിലപാടിനെ കയ്യടികളോടെയാണ് ആരാധകർ അന്ന് വരവേറ്റത്. നാനിക്കൊപ്പം അഭിനയിച്ച ശ്യം സിംഹ റോയ് ആണ് സായ് പല്ലവിയുടേതായി ഏറ്റവും പുതിയതായി പുറത്തിറങ്ങിയ സിനിമ. സിനിമയ്ക്കും സായ് പല്ലവിയുടെ പ്രകടനത്തിനും വലിയ പ്രശംസയാണ് പ്രേക്ഷകരിൽ നിന്നും ലഭിക്കുന്നത്. സിനിമയെ കുറിച്ച് ചർച്ചകൾ നടക്കുന്നതിനിടെ സായ്പല്ലവിക്ക് നേരെ ചിലർ വ്യാപകമായി ബോഡി ഷെയ്മിങ് കമന്റുകൾ സോഷ്യൽമീഡിയയിൽ പങ്കുവെച്ച് തുടങ്ങി. അതിൽ ഒരു കമന്റ് സായ് പല്ലവിയുടെ മൂക്കുകൾ വളരെ വലുതാണെന്നും ചുണ്ടുകൾ ഭംഗിയില്ലാത്തതാണെന്നും മുഖക്കുരുവാണെന്നും കുറ്റപ്പെടുത്തിയുള്ളതായിരുന്നു. ഒരു നായികയ്ക്ക് വേണ്ട യാതൊരു വിധ ഗുണങ്ങളും സായ്പല്ലവിക്കില്ലെന്നും ചിലർ താരത്തെ പരിഹസിച്ച് കമന്റായി കുറിച്ചു. സംഭവം വലിയ ചർച്ചയായിട്ടും സായ്പല്ലവിയോ വീട്ടുകാരോ ഇക്കാര്യത്തിൽ പ്രതികരിച്ചിട്ടില്ല.\nഅതേസമയം തെലുങ്കാന ഗവർണർ തമിഴിസൈ സൗന്ദർരാജൻ വിഷയം ശ്രദ്ധയിൽപ്പെട്ട് സായ്പല്ലവിയെ അനുകൂലിച്ച് രംഗത്തെത്തി. പലരും ചുറ്റും നിന്ന് പരിഹസിച്ചിട്ടും സായ്പല്ലവി അവളുടെ കഴിവുകൾ വഴി അത്തരക്കാർക്കുള്ള മറുപടി നൽകുകയാണ് എന്നാണ് ഗവർണർ പറഞ്ഞത്. 'അവളുടെ ശരീരത്തെ ചൊല്ലി പലരും പരിഹസിക്കുന്നു. അത് വളരെയധികം അവളെ വേദനിപ്പിച്ചു. എന്നാൽ അഴൾ തഴളർന്ന് പോകാതെ കഴിവും കഠിനാധ്വാനവും കൊണ്ട് പ്രശസ്തിയിലേക്ക് ഉയർന്ന് വന്നു. സ്ത്രീകളുടെ മുന്നേറ്റത്തെ തടയാൻ ശ്രമിക്കുന്ന ഒരു വിഭാഗം അവരെ വേദനിപ്പിക്കാനും അവരുടെ വേഗത തടയാനും ശ്രമിക്കുന്നുവെന്നു. സായ് പല്ലവിക്കെതിരായ വിമർശനം അത്തരമൊരു നിഷേധാത്മകമായ ആക്രമണമാണ്' ഗവർണർ പറഞ്ഞു. കഴിവുള്ള അഭിനേതാക്കൾ തീർച്ചയായും തന്നെ എതിർക്കുന്നവർക്ക് സങ്കൽപ്പിക്കാൻ കഴിയുന്നതിലും അപ്പുറമായി മുന്നേറുമെന്നും ഗവർണർ കൂട്ടിച്ചേർത്തു. വിഷയത്തിൽ ഗവർണറുടെ നിലപാട് സോഷ്യൽമീഡിയുടെ കൈയ്യടി നേടി.\nSai Pallavi Trolled For Crooked Body And Large Nose, Puducherry Governor Came In For Support\nStory first published: Friday, January 28, 2022, 20:29 [IST]


Malayalam news || ഷംഷാദിന്റെ പിതാവിനെ എന്നാളും ഓര്‍മിക്കാന് വണ്ടിപ്പെരിയാര് സ്‌കൂളിന് ഡിജിറ്റല് ലൈബ്രറി\nഷംഷാദിന്റെ പിതാവിനെ എന്നാളും ഓര്‍മിക്കാന് വണ്ടിപ്പെരിയാര് സ്‌കൂളിന് ഡിജിറ്റല് ലൈബ്രറി\nവണ്ടിപ്പെരിയാര്: പിതാവിന്റെ ഓര്‍മ നിലനിര്‍ത്താന് മകളുടെ അക്ഷരസമ്മാനം. വണ്ടിപ്പെരിയാര് പഞ്ചായത്ത് ഹയര്‍സെക്കന്ററി സ്‌കൂളില് ഡിജിറ്റല് ലൈബ്രറി നിര്‍മ്മിച്ചാണ് മകള് ഷംഷാദ് ഉസ്‌മാന് പിതാവിന്റെ ഓര്‍മ നിലനിര്‍ത്തുന്നത്. പിതാവിന്റെ ലൈബ്രറി നഷ്ടപ്പെട്ടു പോയതിന്റെ വിഷമത്തിലാണ് ആറു ലക്ഷം രൂപ മുടക്കി സ്‌കൂളിനായി ഡിജിറ്റല് ലൈബ്രറി നിര്‍മ്മിച്ചത്.\nഷംഷാദിന്റെ പിതാവ് എം.എം. ഉസ്‌മാന് ഒരു രാഷ്ടീയ പ്രവര്‍ത്തകനായിരുന്നു. അദ്ദേഹത്തിന്റെ പ്രധാന വിനോദം വായനമാത്രമായിരുന്നു. മലയാളം, തമിഴ്, ഇംഗ്ലീഷ് തുടങ്ങിയ മൂന്നു ഭാഷകളിലുള്ള പുസ്‌തകങ്ങള് ലൈബ്രറിയില് ഉണ്ടായിരുന്നു. പിതാവിന്റെ സുഹൃത്തും തനിനിറം പത്രത്തിന്റെ ലേഖകനുമായിരുന്ന പരീത് കണ്ണ് വഴിയായിരുന്നു പിതാവിന് പുസ്‌തകങ്ങള് കിട്ടിയിരുന്നത്. ഈ പുസ്‌തകങ്ങളായിരന്നു പിതാവിന്റെ ജീവ വായു. അങ്ങനെയാണ് ഷംഷാദ് വായനയിലേക്ക് എത്തുന്നത് തന്നെ.\n1996ല് പിതാവ് മരണപെട്ടതോടുകൂടി ഷംഷാദും കടുംബവും കൊട്ടാരക്കരയിലേക്ക് താമസം മാറി. പിതാവിന്റെ ലൈബ്രറിയിലെ പുസ്‌തകങ്ങളും കൂട്ടിനുണ്ടായിരുന്നു. 2000 പുസ്‌തകങ്ങള് ഈ പുസ്‌തക ശേഖരത്തില് ഉണ്ടായിരുന്നു. എന്നാല് ഷംഷാദ് ലണ്ടനിലേക്ക് ജോലിക്ക് പോയപ്പോള് ഉമ്മയെ ഇതെല്ലാം ഏല്‍പ്പിച്ചു. എന്നാല് കാലപ്പഴക്കം മൂലം ഇവയെല്ലാം നശിച്ചുപോയി. തിരികെ വന്ന ഷംഷാദ് വല്ലാതെ വേദനിച്ചു. ഇതില് ദു;ഖിതയായ അവര് തിരികെ ജോലിക്ക് ലണ്ടനില് ചെന്നപ്പോഴും പിതാവിന്റെ പുസ്‌തകങ്ങളുടെ ഓര്‍മ്മയിലായിരുന്നു.\nയു.കെ.യിലെ ചില്‍ഡ്രന്‍സ് ലൈബ്രറിയില് കയറി പുസ്‌തകങ്ങളെക്കുറിച്ച് പഠിച്ചു. പുതിയ തലമുറയിലെ കുട്ടികള് ഇന്റര്‍നെറ്റിലൂടെയാണ് കൂടുതലും അറിവുകള് ശേഖരിക്കുന്നത് എന്നറിഞ്ഞതോടെ ഡിജിറ്റല് ലൈബ്രറി എന്ന ആശയം മനസില് ഉണ്ടായി. ഇതാണ് പറ്റിയ സമയം എന്ന് മനസിലാക്കിയ ഷംഷാദ് ഡിജിറ്റല് ലൈബ്രറിക്ക് വേണ്ടി പണം കണ്ടെത്താനുള്ള ശ്രമം ആരംഭിച്ചു. അതിനു വേണ്ടി അഴ്‌ചയില് അഞ്ചു മണിക്കൂര് അധികമായി ജോലി നോക്കി പണം മിച്ചം പിടിച്ച് ആറു വര്‍ഷം കൊണ്ട്4ലക്ഷം രൂപ ഇതിനായി മാറ്റിവച്ചു.\nവീണ്ടും സംശയം മനസില് ഉണ്ടായി, കൊട്ടാരക്കരയില് വേണോ പിതാവിന്റെ നാട്ടില് വേണോ എന്ന ചോദ്യം മനസില് ഉദിച്ചു. അതിനും ഉത്തരം കിട്ടി വണ്ടിപ്പെരിയാര് പഞ്ചായത്ത് ഹയര്‍സെക്കന്ററി സ്‌കൂളില് 1983-86 കാലത്തെ വിധ്യാര്‍ത്ഥിനിയായിരുന്ന ഷംഷാദ് അന്ന് തന്നെ പഠിപ്പിച്ച അദ്ധ്യാപികയെ ഫോണില് ബന്ധപ്പെട്ടു തന്റെ ആഗ്രഹം അറിയിച്ചു. സ്‌കൂളില് ഡിജിറ്റല് ലൈബ്രറിക്ക് ടീച്ചര് അനുവാദം നല്‍കി. അങ്ങനെ 2014 ജനുവരിയോടു കൂടി തന്റെ ആഗ്രഹപൂര്‍ത്തീകരണമായി ലൈബ്രറിക്ക് തറക്കല്ലിട്ടു. ഇടക്ക് ഇതില് ഇടപെട്ട ഇടനിലക്കാരന് പണം കൈക്കലാക്കിയെങ്കിലും കെട്ടിടം നിര്‍മ്മിച്ചില്ല. ഇതിലും പതറാതെ ഷംഷാദ് ലണ്ടനില് നിന്നു നേരിട്ടെത്തി കെട്ടിടം പണികഴിപ്പിച്ചു സ്‌കൂളിനായി സമര്‍പ്പിച്ചു.


പട്ടിണി കിടന്നിട്ടുണ്ട്, ഒരുപാട് പേരുടെ കാലില് വീണിട്ടുണ്ട്; യുവസൂപ്പര്‍താരം വെളിപ്പെടുത്തുന്നു | Vijay Sethupathi: The average Joe who made it big in Tamil films - Malayalam Filmibeat\n» പട്ടിണി കിടന്നിട്ടുണ്ട്, ഒരുപാട് പേരുടെ കാലില് വീണിട്ടുണ്ട്; യുവസൂപ്പര്‍താരം വെളിപ്പെടുത്തുന്നു\nPublished: Tuesday, November 15, 2016, 15:15 [IST]\nവൈകല്യമുള്ള ആരാധകനൊപ്പം നിലത്തിരുന്ന്, ഉമ്മ കൊടുത്ത് ഒരു സെല്‍ഫി, ഇതാണ്ട മക്കള് സെല്‍വന്!!\nഇന്ന് തമിഴകത്ത് തിരക്കുള്ള യുവ സൂപ്പര്‍സ്റ്റാറാണ് ഇന്ന് വിജയ് സേതുപതി. അഭിനയിക്കുന്ന ചിത്രങ്ങളെല്ലാം ഒന്നിനൊന്ന് മെച്ചം. വിജയം വിജയ് സേതുപതിയെ തേടിയെത്തുന്നു.\nജൂനിയര് ആര്‍ട്ടിസ്റ്റായി സിനിമയില് എത്തിയതാണ് വിജയ് സേതുപതി. അവിടെ നിന്നിങ്ങോട്ട് വിജയ് സേതുപതിയുടെ ജീവിതത്തില് സംഭവിച്ചത് സിനിമയിലെ പോലെ മാജിക്കല്ല. അതിന് പിന്നില് ഒരുപാട് കഷ്ടപ്പാടുകളുണ്ടായിരുന്നു. അതേ കുറിച്ച് നടന് വെളിപ്പെടുത്തുന്നു.\nപലരുടെയും കാലില് വീണു\nസിനിമയില് അഭിനയിക്കുക എന്നത് എന്റെ സ്വപ്‌നമായിരുന്നു. ഒന്നുമില്ലാതെ സിനിമയ്ക്ക് വേണ്ടി അലയുന്ന കാലങ്ങളില് പട്ടിണി കിടന്നിട്ടുണ്ട്... ഒരവസരത്തിനായി പലരുടെയും കാലില് വീണിട്ടുണ്ട്- വിജയ് പറയുന്നു.\nഅപ്പോഴൊക്കെ നാട്ടുകാര് എനിക്ക് വട്ടാണെന്ന് പറഞ്ഞ് കളിയാക്കുമായിരുന്നു. സിനിമ നിന്നെ പോലുള്ളവര്‍ക്കുള്ളതല്ല. സൗന്ദര്യവും കഴിവും വിദ്യാഭ്യാസവുമില്ലാതെ നീ കൂലിപ്പണിക്ക് പോകുന്നതാണ് നല്ലത് എന്നായിരുന്നു വിമര്‍ശനം\nഎന്നാല് കളിയാക്കല് കേള്‍ക്കുമ്പോഴൊക്കെ ഞാന് വിശ്വസിച്ചിരുന്നു എന്നെങ്കിലും ഒരു അവസരം വരും എന്ന്. ഒന്നും രണ്ടുമല്ല, ജൂനിയര് ആര്‍ട്ടിസ്റ്റ് റോളുകളുമായി നീണ്ട എട്ട് വര്‍ഷങ്ങള് കാത്തിരുന്നു\nമുന്‍നിര സംവിധായകര് വരെ നല്ല റോള് ഉണ്ട് എന്നു പറഞ്ഞു വിളിക്കും, അവസാനം മറ്റൊരാള്‍ക്കു കൊടുക്കും. പക്ഷെ ഞാന് തളര്‍ന്നില്ല. ക്ഷമയോടെ കാത്തിരുന്നു.\nകഷ്ടപെട്ടാല് അതിന്നു ഫലം ദൈവം തരുമെന്ന് എന്നേ പഠിപ്പിച്ചത് ജീവിതമാണ്. ഇന്നു കൈനിറയെ സിനിമകള്. അടുത്ത വര്‍ഷം എന്റെ ആറ് സിനിമകള് ഒന്നിച്ചു റിലീസാകുന്നു- വിജയ് സേതുപതി പറഞ്ഞു.\nകരിയര് ബ്രേക്ക് കിട്ടിയത്\nപതിന്നോളം ചിത്രങ്ങളില് ചെറിയ ചെറിയ വേഷങ്ങള് ചെയ്ത വിജയ് സേതുപതിയ്ക്ക് കരിയര് ബ്രേക്ക് ലഭിച്ചത് പിസ എന്ന ചിത്രത്തിലൂടെയാണ്. പിസയ്ക്ക് ശേഷം വിജയ് ക്ക് തിരിഞ്ഞു നോക്കേണ്ടി വന്നിട്ടില്ല. നടുവില കൊഞ്ചം പാക്കത്തെ കാണും, സൂദ് കാവും, ഇതുക്ക് താനെ ആസൈപ്പട്ടൈ ബാലകുമാരന്, റമ്മി, തുടങ്ങി റക്ക എന്ന ചിത്രങ്ങള് വരെ വിജയ് യുടെ നേട്ടങ്ങളാണ്.\nRead more about: vijay sethupathi tamil film tamil movie tamil cinema വിജയ് സേതുപതി തമിഴ് സിനിമ നടന്\nStory first published: Tuesday, November 15, 2016, 15:15 [IST]


ചോദ്യം ചെയ്യലിനു ഹാജരാകുവാന് രവീന്ദ്രന് മൂന്നാം തവണയും ഇഡിയുടെ നോട്ടീസ്. 10ന് ഹാജരാവണം. - Pravasabhumi\nസ്വർണ്ണക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ അഡീഷണല് പ്രൈവറ്റ് സെക്രട്ടറി സിഎം രവീന്ദ്രനെ 10ന് ഇഡി ചോദ്യം ചെയ്യും. 10 ന് ഹാജരാക്കാൻ ഇ ഡി നോട്ടീസ് നൽകി. തദ്ദേശ തെരഞ്ഞെടുപ്പിലെ രണ്ടാംഘട്ട വോട്ടെടുപ്പ് നടക്കുന്ന ദിവസംതന്നെയാണ് രവീന്ദ്രനെ ചോദ്യം ചെയ്യന്നത്. ഇത് മൂന്നാം തവണയാണ് സ്വര്‍ണക്കടത്ത് കേസുമായി ബന്ധപ്പെട്ട് സി.എം.രവീന്ദ്രന് ഇ.ഡി.നോട്ടീസ് നല്‍കുന്നത്.\nആദ്യ തവണ കോവിഡ് ബാധിച്ചു എന്നതിന്‍റെ പേരിലും രണ്ടാം തവണ കോവിഡാനന്തര ചികിത്സക്ക് ആശുപത്രയില് പ്രവേശിച്ചു എന്ന പേരിലും ചോദ്യം ചെയ്യലിനായി രവീന്ദ്രന് ഹാജരായിരുന്നില്ല. ഇത് വിവാദമാവുകയും രവീന്ദ്രന്‍റെ കോവിഡ് ചികിത്സ തന്നെ ചോദ്യം ചെയ്യപ്പെടുകയും ചെയ്തു. തുടര്‍ന്ന് തുടർന്ന് സിപിഎം ഇടപെടുകയും രവീന്ദ്രൻ ഹാജരാകാൻ വൈകുന്നത് ജനങ്ങൾക്ക് ഇടയിൽ തെറ്റിദ്ധാരണയുണ്ടാക്കുമന്നും അതിനാല് ഗുരുതര പ്രശ്നങ്ങളില്ലെങ്കിൽ എത്രയും പെട്ടന്ന് ഹാജരാകണമെന്ന് നിര്‍ദ്ദേസിക്കുകയും ചെയ്തു. ഇഡിയാകട്ടെ നിലപാട് കടുപ്പിക്കുകയും രവീന്ദ്രന്‍റെ ചികിത്സാ വിവരങ്ങള് തിരുവനന്തപുരം മെഡിക്കല് കോളേജനോട് ആവശ്യപ്പെടുകയും. രവീന്ദ്രന്‍റെ ബെനാമി സ്വത്തുക്കളെന്ന് കരുതപ്പെടുന്ന സ്ഥാപനങ്ങളില് റെയിഡു നടത്തുകയും ചെയ്തു. ഇതിനെ തുടര്‍ന്നാണ് രവീന്ദ്രന് ഹോസ്പിറ്റല് വാസം അവസാനിപ്പിച്ചത്.\nമുഖ്യമന്ത്രിയുടെ പ്രിൻസിപ്പൽ സെക്രട്ടറിയായിരുന്ന ശിവശങ്കറിന് പിന്നാലെ അഡീഷണല് പ്രൈവറ്റ് സെക്രട്ടറിയായ രവീന്ദ്രനെ കൂടി ചോദ്യം ചെയ്യുന്നത് സിപിഎംന് കനത്ത അടിയായി മാറുകയാണ്. മുഖ്യമന്ത്രിയുടെ ഓഫീസിനെ കൂടുതല് പ്രതിരോധത്തിലാക്കുന്നതാണ് ഈ ചോദ്യം ചെയ്യല്. തിരഞ്ഞെടുപ്പുനാളില് തന്നെ ചോദ്യം ചെയ്യല് നടക്കുന്പോള് സ്വാഭാവികമായും രവീന്ദ്രന്‍റെ ചോദ്യം ചെയ്യലിലേക്കാവും മാധ്യമ ശ്രദ്ധയും അതോടൊപ്പം ജനശ്രദ്ധയും മാറുക. തിരഞ്ഞെടുപ്പിന്‍റെ മൂര്‍ദ്ധന്യത്തില് മുഖ്യമന്ത്രിയുടെ ഓഫീസിനെ തന്നെ പൊതുജന ചര്‍ച്ചയിലേക്ക് വീണ്ടും വഴിതിരിച്ചുവിടുന്നത് സിപിഎംനോ ഇടതുമുന്നണിക്കോ ഒട്ടും താല്‍പ്പര്യപ്പെടുന്നില്ല. പക്ഷെ, രവീന്ദ്രന് ഇക്കുറി ഹാജാരാകാതിരിക്കുവാനും കഴിയില്ല. അതിനു ശ്രമിച്ചാല് അറസ്റ്റ് തുടങ്ങിയ കടുത്ത നടപടികളിലേക്ക് നീങ്ങാന് ഇഡി നിര്‍ബ്ബന്ധിതമാവും.\n← നാലാം റൗണ്ട് ചര്‍ച്ചയും പരാജയം. കാര്‍ഷിക നിയമങ്ങള് പിന്‍വലിക്കണമെന്ന ആവശ്യത്തിലുറച്ച് കര്‍ഷകര്.\nചൈനയുടെ പതാക ചന്ദ്രനില് →\nഅമീറുല് ഇസ്ലാമിന് വധശിക്ഷ\nDecember 14, 2017 December 14, 2017 PB NEWS DESK\t0


Rajinikanth health condition appolo hospital\nരജനീകാന്ത് ആശുപത്രിയിൽ തുടരും; ആരോഗ്യനിലയിൽ ആശങ്കപ്പെടാനില്ലെന്ന് അധികൃതർ\nതാരത്തെ കൂടുതൽ പരിശോധനകൾക്ക് വിധേയനാക്കി\nPublished on : 26 Dec, 2020 , 3:03 pm\nബംഗളൂരു: രക്തസമ്മർദ്ദം ഉയർന്നതിനെത്തുടർന്ന് ആശുപത്രിയിൽ പ്രവേശിപ്പിച്ച നടൻ രജനീകാന്തിന്റെ ആരോഗ്യനിലയിൽ ആശങ്കപ്പെടാനില്ലെന്ന് ആശുപത്രി അധികൃതർ. താരത്തെ കൂടുതൽ പരിശോധനകൾക്ക് വിധേയനാക്കി. അദ്ദേഹം ഇന്നും ആശുപത്രിയിൽ തുടരും.\nരജനീകാന്തിനെ ഡിസ്ചാർജ് ചെയ്യുന്ന കാര്യം നാളെയെ തീരുമാനിക്കൂ. പരിശോധനാ റിപ്പോർട്ടുകളും, രാത്രിയിലെ രക്തസമ്മർദ്ദവും വിലയിരുത്തിയ ശേഷമേ ഡിസ്ചാർജ് തീരുമാനിക്കൂ എന്നും അപ്പോളോ ആശുപത്രി അധികൃതർ വ്യക്തമാക്കി.\nരജനീകാന്തിന്റെ ആരോഗ്യ നിലയിൽ ആശങ്കപ്പെടാനൊന്നുമില്ലെന്നും ആശുപത്രി അധികൃതർ വ്യക്തമാക്കി. ഇന്നലെയാണ് രജനീകാന്തിനെ ആശുപത്രിയിൽ പ്രവേശിപ്പിച്ചത്. പുതിയ തമിഴ് ചിത്രമായ അണ്ണാത്തയുടെ ചിത്രീകരണവുമായി ബന്ധപ്പെട്ട് 10 ദിവസമായി അദ്ദേഹം ഹൈദരാബാദിലായിരുന്നു.\nഇതിനിടെ സൈറ്റിലെ രണ്ട് പേർക്ക് കൊറോണ സ്ഥിരീകരിക്കുകയും സിനിമയുടെ ചിത്രീകരണം നിർത്തിവെയ്ക്കുകയും ചെയ്തിരുന്നു. തുടർന്ന് രജനീകാന്ത് കൊറോണ പരിശോധനയും നടത്തിയിരുന്നെങ്കിലും പരിശോധനാഫലം നെഗറ്റീവായിരുന്നു. രണ്ട് ദിവസമായി അദ്ദേഹം സ്വയം നിരീക്ഷണത്തിൽ കഴിയുന്നതിനിടെയാണ് അദ്ദേഹത്തിന് രക്തസമ്മർദ്ദത്തിൽ ഏറ്റക്കുറച്ചിൽ അനുഭവപ്പെട്ടത്.


കേരളത്തിൽ നിയമസഭ തിരഞ്ഞെടുപ്പ് ഏപ്രിൽ6ന്\nThu Apr 15 2021 07:46:27 GMT+0530 (India Standard Time)\nഎല്ലാ സംസ്ഥാനങ്ങളിലും പോളിങ് സ്റ്റേഷനുകളുടെ എണ്ണം വൻതോതിൽ ഉയരും. മുതിർന്ന പൗരൻമാർക്കും അംഗപരിമിതർക്കും പോസ്റ്റൽ ബാലറ്റ് തുടരും.\nABH26 Feb 2021 12:05 PM GMT\nന്യൂഡൽഹി: കേരളമടക്കമുള്ള അഞ്ച് സംസ്ഥാനങ്ങളിലേക്കുള്ള തിരഞ്ഞെടുപ്പ് തീയതി കേന്ദ്ര തിരഞ്ഞെടുപ്പ് കമ്മീഷൻ പ്രഖ്യാപിച്ചു. വെള്ളിയാഴ്ച്ച വൈകീട്ട് നാലരയ്ക്ക് വിജ്ഞാൻ ഭവനിൽ വച്ച് കേന്ദ്ര തിരഞ്ഞെടുപ്പ് കമ്മീഷൻ വിളിച്ചുചേർത്ത പത്രസമ്മേളനത്തിലാണ് തിയ്യതികൾ പ്രഖ്യാപിച്ചത്. കേരളത്തിൽ ഏപ്രിൽ 6നാണ് തിരഞ്ഞെടുപ്പ്.\nകേരളത്തിൽ തിരഞ്ഞെടുപ്പ് ഒറ്റ ഘട്ടത്തിൽ തന്നെ നടക്കും. ഏപ്രിൽ 6നാണ് വോട്ടെടുപ്പ് . മെയ്2നാണ് വോട്ടെണ്ണൽ . മാർച്ച് 12 ന് തിരഞ്ഞെടുപ്പ് വിജ്ഞാപനം പുറപ്പെടുവിക്കും. മാർച്ച് 20നാണ് സൂക്ഷ്മ പരിശോധന നടക്കുക. വിഷു, ഹോളി, ദുഖവെള്ളി, റമദാൻ എന്നീ തീയതികളെല്ലാം കണക്കിലെടുത്താണ് തിരഞ്ഞെടുപ്പ് തീയതി പ്രഖ്യാപിച്ചതെന്ന് അദ്ദേഹം വ്യക്തമാക്കി.\nഎല്ലാ സംസ്ഥാനങ്ങളിലും പോളിങ് സ്റ്റേഷനുകളുടെ എണ്ണം വൻതോതിൽ ഉയരും. മുതിർന്ന പൗരൻമാർക്കും അംഗപരിമിതർക്കും പോസ്റ്റൽ ബാലറ്റ് തുടരും. പോളിങ് സമയം സാധാരണ നിലയിലുള്ളതിനേക്കാളും ഒരു മണിക്കൂർ വർ‍ധിപ്പിച്ചു. കേരളത്തിലെ പോലിസ് നിരീക്ഷകനായി ദീപക്\nമിശ്ര ഐപിഎസിനെ നിയോഗിച്ചു. കേരളത്തിൽ 40771 പോളിങ് ബൂത്തുകളാണ് വോട്ടെടുപ്പിനായി സജ്ജീകരിക്കുക. പ്രത്യേക കേന്ദ്ര നിരീക്ഷകനെ രണ്ടു ദിവസത്തിൽ തീരുമാനിക്കും. പുഷ്പേന്ദ്ര കുമാർ പുനിയ കേരളത്തിൽ തിരഞ്ഞെടുപ്പ് ചെലവ് നിരീക്ഷകനാവും. 30.8 ലക്ഷം രൂപ ഓരോ മണ്ഡലത്തിലും സ്ഥാനാർത്ഥിക്ക് പരമാവധി ചെലവാക്കാവുന്ന തുകയായി നിശ്ചയിച്ചു.\nസംസ്ഥാനത്ത് 40,771 പോളിങ് ബൂത്തുകളാണ് ഉള്ളത്. ബൂത്തുകളുടെ എണ്ണത്തിൽ 89.65 ശതമാനം വർദ്ധനവ് ഇക്കുറി ഉണ്ടായി. സംസ്ഥാനത്ത് 140 മണ്ഡലങ്ങളുണ്ട്. 2.67 കോടിയിലേറെ വോട്ടർമാരുള്ളതിൽ 579033 പുതിയ വോട്ടർമാരുണ്ട്. 221 ട്രാൻസ്ജെൻഡർ വോട്ടർമാരും ഇത്തവണ വോട്ട് ചെയ്യുന്നുണ്ട്. വോട്ടർ പട്ടികയുടെ അന്തിമ കണക്കിൽ ഇനിയും വോട്ടർമാർ കൂടിയേക്കും.


High court sent notice against Virat Kohli, Tamannah, Aju Varghese over online rummy | ഓൺലൈൻ റമ്മിയിൽ കുരുക്ക്: വിരാടിനും തമന്നയ്ക്കും അജു വർഗീസിനും ഹൈക്കോടതി നോട്ടീസ് - Malayalam Oneindia\n6 min ago പിണറായി വിജയന് കൊറോണ വാക്‌സിനെടുക്കും; മന്ത്രിമാരും, വാക്‌സിനേഷന് സ്വകാര്യ മേഖലയും\n47 min ago ചിരിച്ചുകൊണ്ട് വീഡിയോ, പിന്നാലെ 23 കാരിയുടെ ആത്മഹത്യ: ഭർത്താവിനെതിരെ കേസുത്ത് പോലീസ്\nകൊച്ചി: ഓൺലൈൻ റമ്മിക്കെതിരായി സമർപ്പിച്ച ഹർജിയിൽ ബ്രാൻഡ് അംബാസിഡർമാരായ സെലിബ്രിറ്റികൾക്ക് ഹൈക്കോടതി നോട്ടീസ്. ഇന്ത്യൻ ക്രിക്കറ്റ് താരം വിരാട് കോലി, തമന്ന, സിനിമാ താരം അജു വർഗീസ് എന്നിവർക്കാണ് കേരള ഹൈക്കോടതി നോട്ടീസ് അയച്ചിട്ടുള്ളത്. ഓൺലൈൻ റമ്മി മത്സരം വർധിച്ച് വരുന്ന സാഹചര്യത്തിൽ ഇത് തടയണമെന്ന് ആവശ്യപ്പെട്ടുകൊണ്ടുള്ള ഹർജിയിലാണ് ഹൈക്കോടതി നോട്ടീസ് അയച്ചിട്ടുള്ളത്.\nപി എസ് സി റാങ്ക് ലിസ്റ്റുകളുടെ കാലാവധി നീട്ടിനൽകണം, സംസ്ഥാന സർക്കാരിനോട് ഡിവൈഎഫ്ഐ\nതൃശ്ശൂർ സ്വദേശിയായ പോളി വർഗ്ഗീസാണ് ഹർജിയുമായി ഹൈക്കോടതിയെ സമീപിച്ചിട്ടുള്ളത്. ഓൺലൈൻ പ്ലാറ്റ്ഫോമുകളിൽ റമ്മി മത്സരങ്ങൾ വർധിച്ച് വരുന്ന സാഹചര്യത്തിൽ ഇത് നിയമപരമായി തടയണമെന്നായിരുന്നു ഹർജിയിൽ ഉന്നയിച്ച ആവശ്യം. ഇന്ത്യയിലെ മറ്റ് സംസ്ഥാനങ്ങൾ ഇത് ചെയ്തിട്ടുണ്ടെന്നും ഹർജിയിൽ ചൂണ്ടിക്കാണിച്ചിരുന്നു. കേരളത്തിൽ ഇത് സംബന്ധിച്ച് 1960ൽ തന്നെ നിയമം നിലവിലുണ്ടെങ്കിലും ഇതുമായി ബന്ധപ്പെട്ട് നടപടികൾ സ്വീകരിച്ചിട്ടില്ലെന്നും ഇതിൽ ഓൺലൈൻ റമ്മിയെന്ന് പ്രത്യേകം പരാമർശിച്ചിട്ടുമില്ല. ഈ സാഹചര്യത്തിൽ ഓൺലൈൻ റമ്മി നിമയപരമായി തടയുന്നതിനുള്ള നടപടികൾ സ്വീകരിക്കണമെന്നും ഹർജിയിൽ ആവശ്യപ്പെടുന്നു.\nഓൺലൈൻ റമ്മിയുടെ ബ്രാൻഡ് അംബാസിഡർമാരായ പ്രമുഖ താരങ്ങൾ ജനങ്ങളെ ഓൺലൈൻ റമ്മിയിലേക്ക് ആകർഷിക്കുകയും മത്സരത്തിൽ പങ്കെടുപ്പിക്കുകയും ചെയ്യുന്നുണ്ട്. ഇക്കാര്യം പരിഗണിച്ചാണ് മൂന്നുപേർക്കും ഹൈക്കോടതി നോട്ടീസ് അയച്ചിട്ടുള്ളത്. ഓൺലൈൻ റമ്മി സംബന്ധിച്ച് സംസ്ഥാന സർക്കാരിനോടും കോടതി വിശദീകരണം തേടിയിട്ടുണ്ട്. താരങ്ങൾക്ക് അയച്ച നോട്ടീസിന് മറുപടി ലഭിക്കുന്നതോടെയായിരിക്കും കേസിൽ കോടതി വിശദമായ വാദം കേൾക്കുക.\nVirat kohli and Tamannah in trouble| Oneindia Malayalam\nvirat kohli high court kerala high court kochi aju varghese വിരാട് കോലി ഹൈക്കോടതി brand ambassador\nHigh court sent notice against Virat Kohli, Tamannah, Aju Varghese over online rummy


suresh gopi reaction about critics | 'പോകാൻ പറ പറ്റങ്ങളോട്, ഞാൻ പിരിച്ചെടുത്ത് ഇതുവരെ ഒന്നും ചെയ്തിട്ടില്ല;അവരൊക്കെ വിമർശിക്കുമ്പോഴും സ്വയം ഒന്നാലോചിക്കണം താനെന്താണ് ചെയ്തിട്ടുള്ളതെന്ന്; അവരോടുള്ള ഉത്തരം പറയാനുള്ളത് അതാണ്; ആക്ടറായിട്ടോ, ഒരു ആംഗർ ആയിട്ടോ, എന്റെ കുഞ്ഞുങ്ങൾക്കും സമ്പാദിച്ച് കൂട്ടിയതിൽ നിന്നാണ് ഞാൻ കാരുണ്യപ്രവർത്തനം നടത്തുന്നത്'; വിമർശകർക്ക് തകർപ്പൻ മറുപടിയുമായി സുരേഷ് ഗോപി - MarunadanMalayalee.com\nJanuary 18, 202005:52 PM IST Permalink\nമലയാളത്തിന്റെ സൂപ്പർ സ്റ്റാറുകളിൽ എന്നും നിറഞ്ഞ് നിന്ന് താരമാണ് സുരേഷ ്‌ഗോപി. തന്റെ മാസ് പെർഫോമൻസിലൂടെ മലയാളത്തിന്റെ ആക്ഷൻ കിങ് എന്ന പദവിയും അദ്ദേഹം സ്വന്തമാക്കി. കമ്മിഷണർ, ഏകലവ്യൻ, തലസ്ഥാനം, കളിയാട്ടം എന്നീ ചിത്രത്തിലൂടെ സൂപ്പർ താരനിരയിലേയ്ക്ക് ഉയർന്ന അദ്ദേഹം. പിന്നീട് സിനിമയിൽ നിന്ന് നീണ്ട ഇടവേളയെടുത്ത് തിരികെയെത്തിയത് ഭരത് ചന്ദ്രൻ ഐ.പി.എസ് എന്ന ചിത്രത്തിലൂടെയാണ്. ചിന്താനമണി കൊലക്കേസ് ഉൾപ്പടെയുള്ള ചിത്രങ്ങൾ താരത്തിന്റെ സൂപ്പർ ഹിറ്റുകളുടെ പട്ടികയിൽപ്പെടുന്നു. ഇപ്പോഴിതാ തന്നെ വിമർശിച്ചവർക്കുള്ള മറുപടിയുമായി എത്തിയിരിക്കുകയാണ് താരം.\nസുരേഷ് ഗോപിയുടെ രാഷ്ട്രീയ പ്രവേശനവും രാജ്യസഭാ അംഗത്വവുമെല്ലാം ഏറെ വാർത്തയായിരുന്നു. പിന്നീട് ബിജെപി ചേർന്ന് പ്രവർത്തിച്ചതിന്റെ പേരിൽ ഒരു വിഭാഗം താരത്തിനെ കടന്ന് ആക്രമിക്കുകയും ചെയ്തു. ആരോപണങ്ങൾ ഉയർത്തുമ്പോഴും പരിഹസിക്കുമ്പോഴും തന്റെ കാരുണ്യപ്രവർത്തനത്തിൽ താരം പിന്നോട്ട് പോയിട്ടില്ല. ഇപ്പോഴിതാ അത്തരത്തിൽ വിമർശകരുടെ വായ അടപ്പിക്കുന്ന മറുപടിയാണ് താരം നൽകിയിരിുന്നത്.\nഎന്നാൽ, ഇതോടൊപ്പം സോഷ്യൽ മീഡിയയിൽ താരത്തിനെതിരെ നിരവധി വിമർശനങ്ങളും ഉയർന്നിരുന്നു. എന്നാൽ തന്നെ പരിഹസിച്ചവരോട് നടന് ഒരുമറുപടിയേ പറയാനുള്ളൂ. 'പോകാൻ പറ പറ്റങ്ങളോട്' എന്നുമാത്രം.' പരിഹസിച്ചവരോട് ഒന്നേ പറയാനുള്ളു, പോകാൻ പറ പറ്റങ്ങളോട്, അത്രയേ ഉള്ളൂ. അതാണെന്റെ റിയാക്ഷൻ. അവരൊക്കെ വിമർശിക്കുമ്പോഴും സ്വയം ഒന്നാലോചിക്കണം താനെന്താണ് ചെയ്തിട്ടുള്ളത് അവരോടുള്ള ഉത്തരം അതാണ്. അവരോടുള്ള താക്കീതുമതാണ്.\nഞാൻ പിരിച്ചെടുത്ത് ഇതുവരെ ഒന്നും ചെയ്തിട്ടില്ല. ഞാൻ എന്റെ ഡിസ്പൻസേഷനിൽ നിന്നുണ്ടാക്കിയതാണ്. അത് ആക്ടറായിട്ടോ, ഒരു ആംഗർ ആയിട്ടോ, എന്റെ കുഞ്ഞുങ്ങൾക്കും സമ്പാദിച്ച് കൂട്ടിയതിന്നാണ്. ഇതൊന്നും പറയാനെനിക്ക് ഇഷ്ടമേ അല്ല. എങ്കിലും കുരുപൊട്ടിയേ പറ്റൂ എന്നുള്ള കുറച്ച് ആൾക്കാരുടെ കുരുവും കിണ്ടിയും ഒക്കെ പൊട്ടട്ടെ. നല്ലതാ'-ഒരു യൂട്യൂബ് ചാനലിന് നൽകിയ അഭിമുഖത്തിൽ താരം പറയുന്നു.


ജയ് കിസാൻ! | Jai kisan-opinion | Madhyamam\ndate_range7July 2019 2:15 AM GMT\nഇത്രമേൽ സിംപിളാണെന്ന് ആരറിഞ്ഞു! കർഷകെൻറ വരുമാനം ഡബിളാക്കുമെന്ന് കേട്ടു തുടങ്ങിയിട്ട് വർഷങ്ങളായെങ്കിലും, ഇനിയൊരു മൂന്നു കൊല്ലം കാത്തിരുന്നാൽ മതി. രാജ്യത്തെ കർഷകരെല്ലാം ഇരട്ടി വരുമാനക്കാരാകാൻ പോകുന്നു. അതിന് വ്യ ക്തമായ പദ്ധതി കൊണ്ടുവരാൻ തമിഴ്നാട്ടിൽ നിന്നൊരു വനിത ധനമന്ത്രിയാകേണ്ടി വന്നു എന്നുമാത്രം. അരുൺ ജെയ്റ്റ്ലി യൊക്കെ വെറും വാചകക്കസർത്ത് നടത്തി കാലം കഴിച്ചു. നിർമല സീതാരാമൻ ധനമന്ത്രിയായപ്പോൾ കാര്യങ്ങൾക്കൊരു വ്യക്തത വന്നു. ആദ്യ ബജറ്റിൽ തന്നെ, കർഷകെൻറ വരുമാനം ഇരട്ടിയാക്കാൻ ‘സീറോ ബജറ്റ് ഫാമിങ്’ രാജ്യവ്യാപകമാക്കുമെന്ന് സർക ്കാർ പ്രഖ്യാപിച്ചു.\nആശയത്തിൽ വട്ടപ്പൂജ്യമല്ല ഇൗ കൃഷി രീതി. ഉത്തമമായ അർഥത്തിൽ വലിയൊരു ആശയമാണ്. അത് മോദിസർ ക്കാർ കടമെടുക്കുന്നത് കർഷകർ കടക്കെണിയിലാകാതിരിക്കാനാണ്. സീറോ ബജറ്റ് ഫാമിങ് നടത്തുന്ന കർഷകർ വായ്പ എടുക്കാറി ല്ല. കൃഷിക്ക് വളം ഇടാറില്ല. കീടനാശിനി പ്രേയാഗിക്കാറില്ല. കൃത്രിമ വിത്തിനങ്ങളിലേക്കും കൃഷിരീതികളിലേക്കുമൊന ്നും പോകാറില്ല. അധ്വാനിക്കും. വിത്ത് മുളച്ചു വളർന്നുവിളയും. സ്വന്തം പാടം, ഒഴുകി വരുന്ന വെള്ളം, പശു തരുന്ന മൂത്ര ചാണകാദികൾ, പുകയില കഷായം. അങ്ങനെയൊക്കെ തനി പഴഞ്ചനായ, പരമ്പരാഗത കൃഷിരീതി. മുടക്കു മുതലില്ലാത്തതുകൊണ്ട് എന്തു കായ്ച്ചാലും, അതു ലാഭം. കർഷകന് വരുമാനമേയുള്ളൂ; ചെലവില്ല. ചെലവ് കർഷകെൻറ വിയർപ്പാണ്. അതിന് വിലയില്ല; ആരും വില കൽപിക്കാറുമില്ല.\nഇൗ രീതി രാജ്യമെമ്പാടും വ്യാപിപ്പിച്ചാൽ കൃഷിച്ചെലവില്ലാതെ ഇരട്ടി വരുമാനമുണ്ടാക്കി അറയിലും പത്താഴത്തിലുമായി അടുക്കിയടുക്കി സൂക്ഷിക്കേണ്ടി വരും കർഷകൻ. കടമില്ല, കടക്കെണിയില്ല, ആത്മഹത്യ ചെയ്യേണ്ട. കള്ളപ്പറയും ചെറുനാഴിയും കള്ളത്തരങ്ങളുമില്ല. ഉള്ളതുകൊണ്ട് മൂക്കുമുെട്ട ഒാണം. വളവും കീടനാശിനിയും തരംപോലെ പ്രയോഗിച്ച് കാൻസർ പിടിക്കുന്ന ദുഃസ്ഥിതി പഞ്ചാബിലെ കർഷകർക്കുണ്ടാവില്ല. തമിഴ്നാട്ടിൽനിന്നും മറ്റും കീടനാശിനിയിൽ മുക്കി കൊണ്ടുവരുന്ന പച്ചക്കറി തിന്ന് കാൻസർ ആവാഹിക്കുന്ന അവസ്ഥ മെയ്യനങ്ങാ മലയാളിക്കും ഉണ്ടാവില്ല. അങ്ങനെ, രാസവളവും വട്ടിപ്പണക്കാരും സബ്സിഡിയുമില്ലാത്ത ഗ്രാമങ്ങളിലേക്കൊരു തിരിച്ചുപോക്കു നടത്തി കിട്ടുന്നതു വരുമാനമാക്കാനാണ് സർക്കാർ ഉപദേശിക്കുന്നത്. മഹാത്മഗാന്ധി നയിച്ച സ്വാതന്ത്ര്യത്തിെൻറ 75ാം വർഷമെത്തുേമ്പാൾ അങ്ങനെ കർഷകെൻറ വരുമാനം ഇരട്ടിയാക്കാം. മറ്റുള്ളവർ ഡിജിറ്റൽ സൗകര്യങ്ങളോടെ ലോകത്തിലെ ഏറ്റവും വലിയ സമ്പദ് വ്യവസ്ഥയിൽ ആഡംബരിക്കെട്ട. പരമ്പരാഗത രീതിയൊന്നും പോരാ, കടം വാങ്ങിയോ കീടനാശിനി^രാസവളാദികൾ യഥേഷ്ടം പ്രയോഗിച്ചോ ഉൽപാദനക്ഷമത വർധിപ്പിക്കാനാണ് ഇതുവരെ സർക്കാറുകൾ കർഷകനോട് പറഞ്ഞുകൊണ്ടിരുന്നത്. കൃഷിചെയ്യുന്ന വിസ്തീർണത്തിൽനിന്ന് കൂടുതൽ ഉൽപാദനമാണ് അതുകൊണ്ട് അർഥമാക്കുന്നത്. അതുേകട്ട് പഞ്ചാബിലെ കർഷകർ വളവും കീടനാശിനിയും വാരിയെറിഞ്ഞ് ഹരിത വിപ്ലവവും പിന്നാലെ കാൻസർ വിപ്ലവവും ഉണ്ടാക്കി. മരച്ചീനിയും നെല്ലും തെങ്ങുമെല്ലാം തട്ടിത്തെറിപ്പിച്ച് ലാഭോത്സുകനായ മലയാളി റബറും കൊക്കോയും കൈതയും മാറിമാറി പരീക്ഷിച്ചു. ഒടുവിൽ പരീക്ഷീണനായി തേക്കു നട്ട് കൃഷി ഉപേക്ഷിച്ചു നിൽക്കുന്നു. അന്നേരമാണ് സീറോ ബജറ്റ് ഫാമിങ്ങിെൻറ വരവ്. അതു പക്ഷേ, സീരിയസായിട്ടല്ല, വ്യക്തമായ ആസൂത്രണത്തോടെയല്ല സർക്കാർ പറയുന്നത് എന്നത് വേറെ കാര്യം.\nഎന്നുവെച്ചാൽ സർക്കാറിെൻറ മനോഭാവവും മുൻഗണനക്രമവും മാറുകയാണ്. സബ്സിഡിയും വായ്പയുമെല്ലാം കർഷകന് കൊടുത്ത് സർക്കാർ കൃഷി പ്രോത്സാഹിപ്പിക്കുമെന്ന വലിയ പ്രതീക്ഷകളൊന്നും ഇനി വേണ്ട. കൃഷികൊണ്ട് കുടുംബം പോറ്റാൻ പറ്റില്ലെന്ന് കർഷകൻ തിരിച്ചറിയുന്നതു പോലെ തന്നെ, കൃഷികൊണ്ട് രാജ്യം പോറ്റാൻ പറ്റില്ലെന്ന് സർക്കാറും തിരിച്ചറിയുന്നു; സിംപിൾ. സ്റ്റാർട്ടപ്പുുകൾ, ഇലക്ട്രിക് കാറുകൾ, പൊതു^സ്വകാര്യ പങ്കാളിത്തം, വിദേശ നിക്ഷേപം, ഒാഹരി വിൽപന എന്നിങ്ങനെ കാലത്തിനൊത്ത് കോലം മാറ്റി വരുന്ന സർക്കാറിന് കർഷകനെ തീറ്റിപ്പോറ്റാൻ നേരമില്ല. ഗാവ്, ഗരീബ്, കിസാൻ എന്നൊക്കെ മുദ്രാവാക്യം വിളിച്ചെന്നിരിക്കും. ഇന്ത്യയുടെ സ്പന്ദനം ഗ്രാമങ്ങളിലാണ് എന്നൊക്കെ പറഞ്ഞു കൊണ്ടിരിക്കും. ജനസംഖ്യയുടെ നേർപകുതി വരുന്ന വോട്ടർമാരും കർഷകരായതുകൊണ്ട് ചിലതൊക്കെ കാട്ടിക്കൂട്ടും. മിനിമം താങ്ങുവില അത്തരത്തിലൊന്നാണ്. വിള സംഭരണം മറ്റൊന്ന്. ഇതൊക്കെ എത്രകണ്ട് പ്രയോജനപ്പെടുന്നുവെന്ന ചോദ്യത്തിൽ അർഥമില്ല. ഒക്കെ ഒരു അഡ്ജസ്റ്റ്മെൻറാണ്.\nബജറ്റിലെ കൃഷിവിഹിതം ഇക്കൊല്ലം 75,752 കോടിയിൽനിന്ന് 1.39 ലക്ഷം കോടി രൂപയായി വർധിച്ചിട്ടുണ്ട്. 2000 രൂപ വീതം വർഷത്തിൽ മൂന്നു തവണ കൃഷിക്കാരനു നൽകുന്ന പി.എം^കിസാൻ (പ്രധാനമന്ത്രി^കിസാൻ) എന്ന പദ്ധതിക്കു വേണ്ടിയുള്ള 75,000 കോടി രൂപയാണ് അതിനു കാരണം. തെരഞ്ഞെടുപ്പു കാലത്ത് കർഷക വോട്ട് പോക്കറ്റിലാക്കാൻ കണ്ടെത്തിയ ഒരു ഉപായമാണ് അത്. ബാങ്ക് അക്കൗണ്ടിലേക്ക് വർഷം 6,000 രൂപ വർഷിക്കുന്നതോടെ കർഷകനോടുള്ള ഉത്തരവാദിത്തം അവസാനിപ്പിക്കാനുള്ള പുറപ്പാടിലാണ് ഇന്നിപ്പോൾ സർക്കാർ. രാസവള സബ്സിഡി നിർത്തി, കടക്കെണി നേരിടുന്നവർക്ക് കൈത്താങ്ങു നൽകുന്നില്ല തുടങ്ങിയ നിലവിളികൾ മേലിൽ അന്യായമായി കണക്കാക്കപ്പെടും. അത്തരം നിലവിളിക്ക് ഉത്തരം സംസ്ഥാന സർക്കാറുകൾ കണ്ടെത്തേണ്ടി വരും. ധനകമീഷൻ വിഹിതം, ജി.എസ്.ടി തുടങ്ങിയവയെല്ലാമായി കേന്ദ്രത്തിൽനിന്ന് വലിയൊരു തുക സംസ്ഥാനങ്ങൾക്ക് നൽകുന്നുവെന്ന ‘കുറ്റബോധ’ത്തിലാണ് ഇന്ന് കേന്ദ്രം. സംസ്ഥാനങ്ങളെ കേന്ദ്രീകരിച്ചുള്ള പദ്ധതികൾ ബജറ്റിൽനിന്ന് അപ്രത്യക്ഷമാകുന്നതും ഇൗ പശ്ചാത്തലത്തിൽതന്നെ.\nറെക്കോഡ് വിളവെടുപ്പ് ഉണ്ടായാൽ അത് സർക്കാറിെൻറ നേട്ടം. കൃഷിപ്പിഴ മൂലം ഭക്ഷ്യവിഭവങ്ങൾ ഇറക്കുമതി ചെയ്യേണ്ടിവന്നാൽ അതിെൻ ശാപം കർഷകന്. നല്ല മഴയും നല്ല കൃഷിയും വഴി കൂടുതൽ ഉൽപാദിപ്പിക്കാൻ കഴിഞ്ഞാൽ വിളവിന് വിലയില്ലാതാവും. കൃഷിപ്പിഴ വന്ന് കൃഷി നശിച്ചാൽ ആ ഇനത്തിൽ നഷ്ടം. കൃഷിഭൂമി വെറുതെ കിടക്കെട്ട എന്നു കരുതിയാൽ ആ വഴിക്കും ദാരിദ്ര്യ നഷ്ടങ്ങൾ. കൃഷിക്ക് ഭാരിച്ച ചെലവ്. മതിയായ വിപണന സൗകര്യങ്ങളില്ല. രാജ്യത്തെ തീറ്റിപ്പോറ്റുന്നത് കർഷകനാണ് എന്നൊക്കെ പറയുമെങ്കിലും കാര്യത്തോടടുക്കുേമ്പാൾ കൈത്താങ്ങിന് സർക്കാർ തയാറല്ല. കർഷകൻ നേരിടുന്ന ദുഃസ്ഥിതി അതാണ്. പക്ഷേ, രാജ്യത്ത് ഇൗസ് ഒാഫ് ലിവിങ് (ആയാസരഹിത ജീവിതം) വൻതോതിൽ ഇറക്കുമതി ചെയ്തുകൊണ്ടിരിക്കുകയാണ് എന്നാണ് സർക്കാർ അവകാശപ്പെടുന്നത്. അതിെൻറ അകമ്പടിയായി സീറോ ബജറ്റ് ഫാമിങ് വ്യാപിപ്പിക്കുന്നു.\nകഴിഞ്ഞ പതിറ്റാണ്ടിൽ ഇന്ത്യയുടെ ഭക്ഷ്യധാന്യ ഉൽപാദനം 34 ശതമാനത്തോളം വർധിച്ചിട്ടുണ്ട്. കർഷകെൻറ വിയർപ്പിെൻറ ഫലമാണ് അത്. എന്നാൽ അതിനു തക്കവിധം ഇൗ കാലയളവിൽ കർഷകരുടെ ജീവിതം ആയാസരഹിതമാവുകയല്ല ചെയ്തത്. കൃഷിപ്പിഴയും വിലത്തകർച്ചയും കടക്കെണിയും മൂലം പിടിച്ചു നിൽക്കാനാവാതെ കർഷക ആത്മഹത്യകൾ പെരുകുന്നു. അത്തരം വിഷയങ്ങളെ ഗൗരവപൂർവം സമീപിക്കുന്ന ഒരു നടപടിയും ബജറ്റിൽ ഉണ്ടായില്ല. കർഷകരുടെ വരുമാനം ഇരട്ടിയാക്കുന്ന വിഷയം പരിശോധിച്ച മന്ത്രാലയതല സമിതി വിവിധ നിർദേശങ്ങൾ മുന്നോട്ടുവെച്ചതായി സാമ്പത്തിക സർവേയിൽ വിശദീകരിച്ചിരുന്നു. ഉൽപാദനക്ഷമത വർധിപ്പിക്കുക, കാലിസമ്പത്തിെൻറ ക്ഷമത കൂട്ടുക, ഉൽപാദനച്ചെലവ് കുറക്കുക, ഒരേസമയം വിവിധ വിളകൾ കൃഷിചെയ്യുന്നത് ആസൂത്രിതമായി നടപ്പാക്കുക, ഉയർന്ന മൂല്യമുള്ള വിളകളിലേക്ക് കൃഷിക്കാരെ തിരിച്ചുവിടുക, ന്യായയുക്തമായ വില കർഷകന് നേടിക്കൊടുക്കുക, കർഷകരിൽ ഒരു പങ്ക് കാർഷികേതര വൃത്തിയിലേക്ക് തിരിയുന്ന വിധം ആസൂത്രണം നടത്തുക തുടങ്ങിയവയാണ് ആ നിർദേശങ്ങൾ. എന്നാൽ, കരാർ കൃഷിയെക്കുറിച്ചും കാർഷിക, ഭക്ഷ്യസംസ്കരണ മേഖലകളിൽ കോർപറേറ്റ് നിക്ഷേപത്തെക്കുറിച്ചുമൊക്കെയാണ് സർക്കാർ ചിന്തിക്കുന്നത്.\nകാർഷികോൽപാദനം വർധിപ്പിക്കാനും കർഷകർക്ക് ഉൽപന്നങ്ങൾക്ക് ന്യായവില ഉറപ്പുവരുത്താനും ഒരു നടപടിയുമില്ല. ചെയ്യുന്ന ജോലിക്ക് ആനുപാതിക വരുമാനം കർഷകന് ഉണ്ടാക്കിക്കൊടുക്കുകയാണ് വേണ്ടത്. അതിന് പുതിയ സാേങ്കതികവിദ്യകൾ ഉണ്ടാകണം. മുന്തിയ ഇനം വിത്തുകൾ വേണം. യന്ത്രസംവിധാനങ്ങൾ വേണം. നല്ല വളങ്ങളും സംഭരണസൗകര്യങ്ങളും വേണം. കാർഷികരംഗത്ത് ഇതെല്ലാം മുൻനിർത്തിയുള്ള ഗവേഷണങ്ങൾ നടക്കണം. എന്നാൽ, ഭാവനാസമ്പന്നമായ കാർഷികവിപ്ലവത്തെക്കുറിച്ചല്ല സർക്കാർ ചിന്തിക്കുന്നത്. തൊഴിലില്ലായ്മ വേതനമെന്ന പോലെ വർഷം 6000 രൂപ നൽകുന്ന പി.എം^കിസാൻ വോട്ടു പാരിതോഷികത്തിന് അപ്പുറത്തേക്ക് ചിന്തിക്കാൻ സർക്കാറിന് കഴിയുന്നില്ല. ഗവേഷണത്തിന് മുതൽ മുടക്കുന്നില്ല. ഇതിനെല്ലാമിടയിൽ കൃഷി എങ്ങനെ രക്ഷെപ്പടാൻ? നമ്മുടെ കർഷകർ എന്തിനു കിളക്കണം?\nTAGS:union budget 2019 farmer opinion\nNews Summary - Jai kisan-opinion


മുഖ്യമന്ത്രി പിണറായി വിജയന് തന്നെ\nWed Jan 23 2019 20:23:00 GMT+0530 (IST)\nNarada Desk| Updated On: 2016-05-20T12:32:05+05:30 | Location :\nപിണറായിയെ മുഖ്യമന്ത്രിയാക്കുന്ന കാര്യം നേരത്തേ സംസ്ഥാന സെക്രട്ടറിയേറ്റ് തീരുമാനിച്ചിരുന്നു. ഇതിന് പിന്നാലെയാണ് നേതാക്കള് ഔദ്യോഗിക വാര്‍ത്താസമ്മേളനത്തിലൂടെ ഇക്കാര്യം അറിയിച്ചത്.\nതിരുവനന്തപുരം: കേരളത്തിന്റെ മുഖ്യമന്ത്രിയായി പിണറായി വിജയനെ ഔദ്യോഗികമായി പ്രഖ്യാപിച്ചു. സിപിഐ(എം) ജനറല് സെക്രട്ടറി സീതാറാം യെച്ചൂരി, വിഎസ് അച്യുതാനന്ദന്, കോടിയേരി ബാലകൃഷ്ണന് എന്നിവര് പങ്കെടുത്ത വാര്‍ത്താ സമ്മേളനത്തിലാണ് ഔദ്യോഗിക പ്രഖ്യാപനം.\nമുഖ്യമന്ത്രി സ്ഥാനം തീരുമാനിക്കുന്നതിനായി സീതാറാം യെച്ചൂരി ഇന്ന് രാവിലെ കേരളത്തില് എത്തിയിരുന്നു. പിണറായിയെ മുഖ്യമന്ത്രിയാക്കുന്ന കാര്യം കേന്ദ്ര നേതൃത്വം വിഎസ് അച്യുതാനന്ദനെ അറിയിച്ചിരുന്നു.\nകേരളത്തിലെ ഫിഡല് കാസ്‌ട്രോയാണ് വിഎസ് അച്യുതാനന്ദന് എന്ന് വാര്‍ത്താ സമ്മേളനത്തില് സീതാറാം യെച്ചൂരി പറഞ്ഞു. കാസ്‌ട്രോയെ പോലെ ഉപദേശങ്ങളും നിര്‍ദേശങ്ങളും വരാന് പോകുന്ന സര്‍ക്കാരിന് വിഎസ് നല്‍കുമെന്നും അദ്ദേഹം പറഞ്ഞു.\nസിപിഐ(എം) സംഘടനാ കീഴ്‌വഴക്കം അനുസരിച്ച് പിബി അംഗമാണ് സാധാരണ മുഖ്യമന്ത്രിയാകാറ്. തിരഞ്ഞെടുപ്പില് മത്സരിച്ച ഏക പോളിറ്റ് ബ്യൂറോ അംഗം പിണറായി വിജയനാണ്.\nനിയമസഭാ തിരഞ്ഞെടുപ്പില് 36905 വോട്ടിന്റെ ഭൂരിപക്ഷത്തിനാണ് ധര്‍മടത്ത് നിന്ന് പിണറായി വിജയന് വിജയിച്ചത്. ആദ്യമായാണ് പിണറായി വിജയന് മുഖ്യമന്ത്രിയാകുന്നത്.\n1998 മുതല് സിപിഐ എം സംസ്ഥാന സെക്രട്ടറിയായിരുന്ന പിണറായി 2015 ല് ചേര്‍ന്ന സമ്മേളനത്തിലാണ് സ്ഥാനം ഒഴിഞ്ഞത്. 1996ലെ നായനാര് മന്ത്രിസഭയില് വൈദ്യുതി മന്ത്രിയായിരുന്നു. ഇത് അഞ്ചാം തവണയാണ് പിണറായി വിജയന് നിയമസഭയിലെത്തുന്നത്.\n1977ലും 1991ലും കൂത്തുപറമ്പ് മണ്ഡലത്തെ പ്രതിനിധാനംചെയ്തു. 1996ല് പയ്യന്നൂരില് നിന്ന് വീണ്ടും നിയമസഭയിലെത്തി.\n1944 മാര്‍ച്ച് 21 ന് കണ്ണൂര് പിണറായിയില് തൊഴിലാളിയായ മുണ്ടയില് കോരന്റെയും കല്യാണിയുടെയും ഇളയമകനായി ജനിച്ച പിണറായി വിജയന് 26ാം വയസ്സില് 1970 ലാണ് ആദ്യമായി കൂത്തുപറമ്പ് മണ്ഡലത്തില് നിന്ന് നിയമസഭാംഗമാകുന്നത്.


നിരവധി കാരണങ്ങളാണ് ലൗ ആക്ഷൻ ഡ്രാമ കാണുവാൻ പ്രേക്ഷകർക്ക് ഉണ്ടായിരുന്നത്. പ്രേക്ഷകർ കാണാൻ കൊതിച്ച ഒരു റോളിലേക്കുള്ള നിവിൻ പോളിയുടെ തിരിച്ചുവരവ്, അച്ഛനും ഏട്ടനും പിന്നാലെ സംവിധാന രംഗത്തേക്കുള്ള ധ്യാൻ ശ്രീനിവാസന്റെ അരങ്ങേറ്റം, ലേഡി സൂപ്പർസ്റ്റാർ നയൻതാരയുടെ മലയാളത്തിലേക്കുള്ള തിരിച്ചു വരവ്, അജു വർഗീസിന്റെ പ്രഥമ സംവിധാന സംരംഭം എന്നിങ്ങനെ നിരവധി കാര്യങ്ങൾ പ്രേഷകനെ ഈ ചിത്രത്തിലേക്ക് ആകർഷിച്ചിട്ടുണ്ട്. ഹിറ്റ് ചിത്രങ്ങൾ മലയാളിക്ക് സമ്മാനിച്ച മെറിലാൻഡിന്റെ ‘ഫന്റാസ്റ്റിക്’ ആയിട്ടുള്ള തിരിച്ചു വരവ് കൂടിയാണ് ചിത്രം. മെറിലാൻഡിന്റെ പുതിയ തലമുറയിലെ വിശാഖ് സുബ്രഹ്മണ്യം, അജു വർഗീസ് എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്. പ്രേക്ഷകർ വെച്ചു പുലർത്തിയ പ്രതീക്ഷകളെ പൂർത്തീകരിച്ച് ചിരിയും പ്രണയവും ആക്ഷനുമെല്ലാമായി രുചികരമായ ഒരു ഓണസദ്യ തന്നെയാണ് ചിത്രം പ്രേക്ഷകന് സമ്മാനിച്ചിരിക്കുന്നത്. ഈ ഓണക്കാലത്ത് പ്രേക്ഷകർക്ക് കുടുംബസമേതം പോയി ആസ്വദിക്കാവുന്ന ഒരു വിരുന്ന് തന്നെയാണ് തന്റെ പ്രഥമ സംവിധാന സംരംഭത്തിലൂടെ ധ്യാൻ ശ്രീനിവാസൻ ഒരുക്കിയിരിക്കുന്നത്. മലയാളത്തിന് പുതിയൊരു സംവിധായകനെ കൂടി കിട്ടിയ ത്രില്ലിലാണ് പ്രേക്ഷകർ ഇപ്പോൾ.\nഗൃഹാതുരത്വം ഉണർത്തുന്ന ഏറെ ഓർമകൾ മലയാളിക്ക് സമ്മാനിച്ചിട്ടുള്ള പേരുകളാണ് ദിനേശനും ശോഭയും. അന്നുണ്ടായിരുന്ന ഈഗോ പ്രശ്നം ഇപ്പോഴും വിട്ടുമാറാത്ത മലയാളിക്ക് മുന്നിലേക്കാണ് ന്യൂ ജനറേഷൻ ദിനേശന്റെയും ശോഭയുടെയും വരവ്. പ്രേക്ഷകരെ ആകർഷിക്കാൻ ആണെങ്കിലും അല്ലെങ്കിലും ഈ പേരുകൾ തിരഞ്ഞെടുത്തത് ഒരു പക്കാ സൈക്കോളോജിക്കൽ മൂവ് ആയി. ഒരു കല്യാണ വീട്ടിൽ വെച്ചാണ് ദിനേശനും ശോഭയും കണ്ടു മുട്ടുന്നത്. പിന്നീട് ഇവർക്കിടയിൽ ഉടലെടുക്കുന്ന പ്രണയത്തെ കേന്ദ്രീകരിച്ചാണ് ചിത്രം മുന്നോട്ട് പോകുന്നത്. നർമ്മത്തിന് ഏറെ പ്രാധാന്യം നൽകി കുതിക്കുന്ന കഥയിൽ അപ്രതീക്ഷിതമായി കടന്നു വരുന്ന വേറെയും പല കഥാപാത്രങ്ങളുമുണ്ട്. ഒരു വടക്കൻ സെൽഫിയിലെല്ലാം കാണാൻ സാധിക്കുന്നത് പോലെയുള്ള പൊട്ടിച്ചിരിപ്പിക്കുന്ന റൊമാന്റിക് ഹീറോ വേഷത്തിലേക്കുള്ള നിവിന്റെ തിരിച്ചു വരവ് തന്നെയാണ് ഏറെ കൈയ്യടികൾ നേടുന്നതും. കള്ളച്ചിരിയും കുസൃതികളുമായി നിറഞ്ഞു നിൽക്കുന്ന നിവിൻ പ്രേക്ഷകരെ ചെറുതായിട്ടൊന്നുമല്ല എന്റർടൈൻ ചെയ്യിക്കുന്നത്. മലയാളത്തിലേക്ക് തിരിച്ചു വരവ് നടത്തിയിരിക്കുന്ന നയൻതാര ഓരോ ഫ്രയിമിലും കൂടുതൽ സുന്ദരിയാകുന്ന കാഴ്ച കണ്ട് പ്രേക്ഷകർ തീർച്ചയായും ഞെട്ടിയിരിക്കുകയാണ്. ഇരുവരും തമ്മിൽ മികച്ചൊരു കെമിസ്ട്രിയും വർക്ക് ഔട്ട് ആയിട്ടുണ്ട്.\nചിരിക്കാൻ ഏറെയുള്ള ചിത്രത്തിൽ ചിരിപ്പിക്കാൻ മുന്നിൽ നിൽക്കുന്നത് നിർമാതാവും കൂടിയായ അജു വർഗീസിന്റെ സാഗർ എന്ന കഥാപാത്രമാണ്. പൊടിച്ചിരിപ്പിക്കുന്നതിനൊപ്പം അല്പസ്വല്പം ആക്ഷനും കൂടിയുള്ള ആ കഥാപാത്രത്തെ ഏറ്റവും അടക്കത്തോടെയും അതോടൊപ്പം തന്നെ പ്രേക്ഷകരെ ഏറെ രസിപ്പിക്കുന്ന രീതിയിലും അജു വർഗീസ് കൈകാര്യം ചെയ്‌തിട്ടുണ്ട്. മല്ലിക സുകുമാരൻ, രഞ്ജി പണിക്കർ, ശ്രീനിവാസൻ, വിനീത് ശ്രീനിവാസൻ എന്നിങ്ങനെ എല്ലാവരും അവരവരുടെ റോളുകൾ മനോഹരമായി തന്നെ അവതരിപ്പിച്ചിട്ടുമുണ്ട്. പൊട്ടിരിച്ചിരിപ്പിച്ച ആദ്യ പകുതിയെ സംബന്ധിച്ചിടത്തോളം രണ്ടാം പകുതി ഒന്ന് പുറകോട്ട് നിന്നെങ്കിലും ഡീസന്റ് ആയിട്ടുള്ള ഒരു ക്ലൈമാക്സിലൂടെ പ്രേക്ഷകർക്ക് സംതൃപ്തി നൽകിയിട്ടുമുണ്ട് ചിത്രം.\nസംവിധായകനായി അരങ്ങേറ്റം കുറിച്ചപ്പോൾ തന്നെ എഴുത്തിന്റെ മേഖലയിലും കഴിവ് തെളിയിച്ചിരിക്കുകയാണ് ധ്യാൻ ശ്രീനിവാസൻ. അത്ര പുതുമയില്ലാത്ത കഥ ആയിരുന്നിട്ട് പോലും രസകരമായ നർമ്മ മുഹൂർത്തങ്ങൾ കൂട്ടിച്ചേർത്ത് പ്രേക്ഷകനെ രസിപ്പിക്കുന്ന തിരക്കഥയാണ് ധ്യാൻ ശ്രീനിവാസൻ ഒരുക്കിയിരിക്കുന്നത്. ജോമോൻ ടി ജോണിന്റെ കാമറ കണ്ണുകൾ ഒപ്പിയെടുത്ത കാഴ്ചകളും പകരം വെക്കാനില്ലാത്തവയാണ്. അതോടൊപ്പം തന്നെ ഷാൻ റഹ്മാന്റെ സംഗീതവും കൂടിയായപ്പോൾ സദ്യ കെങ്കേമമായി. ഈ ഓണക്കാലത്ത് പ്രേക്ഷകർക്ക് കുടുംബസമേതം പോയി തീയറ്ററിൽ ഇരുന്ന് ആസ്വദിക്കാവുന്ന ഒരു ഓണസദ്യ തന്നെയാണ് ചിത്രം.\nPrevious Articleഎന്നെ കുറിച്ച് എന്ത് വിചാരിച്ചാലും എനിക്ക് പ്രശ്നമല്ല;വിമർശകർക്ക് വീണ്ടും അതേ നാണയത്തിൽ മറുപടി നൽകി മീര നന്ദൻ\nNext Article മൂന്ന് വർഷത്തിന് ശേഷം മലയാളത്തിലേക്കുള്ള തിരിച്ചുവരവ് ഗംഭീരമാക്കി നയൻസ്;ലൗ ആക്ഷൻ ഡ്രാമയ്ക്ക് മികച്ച റിപ്പോർട്ടുകൾ


പഴങ്കഞ്ഞി വേണോ... ഹോട്ടല് ജനാര്‍ദ്ദനയിലേക്ക് പോന്നോളൂ... - ഇ വാർത്ത | evartha\nപഴങ്കഞ്ഞി വേണോ… ഹോട്ടല് ജനാര്‍ദ്ദനയിലേക്ക് പോന്നോളൂ…\nതിരുവനന്തപുരം- കൊട്ടാരക്കര സ്‌റ്റേറ്റ് ഹൈവേയില് കൊല്ലം ജില്ലയുടെ അതിര്‍ത്തി പട്ടണമായ നിലമേല് ഠൗണ് കഴിഞ്ഞ് മൂന്ന് കിലോമീറ്റര് സഞ്ചരിച്ചാല് കുരിയോടെത്തും. ജില്ലയിലെ പ്രധാന ടൂറിസ്റ്റ് കേന്ദ്രമായ ചടയമംഗലം ജഡായു പാറയ്ക്ക് സമീപം. കുരിയോട് ജംഗ്ഷനില് എത്തുമ്പോള് തന്നെ റോഡരികിലായി ആ മഞ്ഞ ബോര്‍ഡ് കാണാം. ‘ജനാര്‍ദ്ദന ഹോട്ടല്- കൂള് മീല്‍സ്’. ഈ വഴി പോകുന്നവരുടെ നാവില് രുചിവൈവിധ്യങ്ങളുടെ വേലിയേറ്റം സൃഷ്ടിച്ച ഒരു നാമമാണത്. ദേശാന്തരങ്ങളില് നിന്നും ജനങ്ങള് തേടിപ്പിടിച്ചെത്തി രുചിക്കൂട്ട് നോക്കുന്ന ദേശിംങ്ക നാടിന്റെ സ്വന്തം പഴങ്കഞ്ഞി ഹോട്ടല്.\nജനാര്‍ദ്ദന ഹോട്ടലും ഉടമ ജനാര്‍ദ്ദനന് ചേട്ടനും മലയാളിയുടെ ദേശിയ ഭക്ഷണമായ പഴങ്കഞ്ഞിയിലൂടെ പ്രശസ്തരായിരിക്കുകയാണ്. സ്വന്തം പേരുതന്നെ ഹോട്ടലന് വന്നതിന്റെ കാരണം ചോദിച്ചാല് ജനാര്‍ദ്ദനന് ചേട്ടന് പറയും: ”ആരു പറഞ്ഞു സ്വന്തം പേരാണെന്ന്? അത് എന്റെ പേരല്ല. വര്‍ക്കല ജനാര്‍ദ്ദന സ്വാമിയുടെ പേരാണ്. ജനാര്‍ദ്ദന സ്വാമിയുടെ അനുഗ്രഹമാണ് ഇതുവരയുള്ള എന്റെ ഏറ്റവും വലിയ സമ്പാദ്യം”.\nരാവിലെ7മുതല് ഉച്ചയ്ക്ക് 11.30 വരെ ജനാര്‍ദ്ദന ഹോട്ടലില് നല്ല തിരക്കാണ്. കാരണം അപ്പോഴാണ് ഹോട്ടലിലെ പഴങ്കഞ്ഞി സമയം. പഴങ്കഞ്ഞിക്കു വേണ്ടി പ്രത്യേകം തയ്യാറാക്കിയ ചോറും പുളിങ്കറിയും ചീനിയും (മരിച്ചിനി) കാന്താരി മുളകരച്ച ഒരു പ്രത്യേക ചമ്മന്തിക്കൂട്ടും കട്ടതൈരും രണ്ട് കാന്താരി മുളകും.ഇതാണ് ജനാര്‍ദ്ദന ഹോട്ടലിനെ പ്രിയങ്കരമാക്കുന്ന പഴങ്കഞ്ഞി വിഭവത്തിന്റെ ഫോര്‍മുല.\n20 വര്‍ഷം മുമ്പാണ് ജനാര്‍ദ്ദനന് ചേട്ടന് ഈ ഹോട്ടല് തുടങ്ങിയത്. അന്നൊക്കെ എല്ലാ ഹോട്ടലുകളിലേയും പോലെ സാധാ മെനു തന്നെയായിരുന്നു ഇവിടെയും ഉണ്ടായിരുന്നത്. പക്ഷേ ഹോട്ടല് തുടങ്ങി പത്തുവര്‍ഷം കഴിഞ്ഞപ്പോള് ഹോട്ടലിന്റെ തലവര മാറ്റിയ ഒരു സംഭവമുണ്ടായി. അതില് നിന്നാണ് ഇന്നത്തെ ഈ പഴങ്കഞ്ഞിപ്പെുമയുടെ ചരിത്രം ആരംഭിക്കുന്നത്.\nപത്ത് വര്‍ഷം മുമ്പുള്ള ഒരു ദിവസം രാവിലെ… ഹോട്ടലിലെ പ്രാതല് നേരത്തെ കഴിഞ്ഞു. അന്നത്തെ ദിവസം ആളു കൂടിയതുതന്നെ കാരണം. സ്ഥിരം പറ്റുകളായ ഒന്നു രണ്ടുപേര് കടയിലെത്തിയപ്പോള് കൊടുക്കാന് കാപ്പിയില്ല. സ്ഥിരം ആള്‍ക്കാരല്ലേ… അവരെ പിണക്കി വിടാനും വയ്യ. വിശന്ന് കുടല്കരിഞ്ഞുനിന്ന കസ്റ്റമേഴ്‌സിന് അവരുടെ സമ്മതത്തോടെ തലേദിവസത്തെ പഴങ്കഞ്ഞിയും ചീനിയും കുറച്ച് തൈരും കാന്താരി മുളകും ചേര്‍ത്ത് കൊടുത്തു.\nകുടിച്ചുകഴിഞ്ഞ് കാശും കൊടുത്തിട്ട് പോയവര് പിറ്റേന്നും വന്നു. പക്ഷേ അന്നു അവര്‍ക്ക് കാപ്പിവേണ്ട. പകരം പഴങ്കഞ്ഞിമതി. ജനാര്‍ദ്ദനന് ചേട്ടന്റെ കൈപ്പുണ്യത്തിന്റെ ശക്തി വെളിവായ സമയം. അന്നുമുതല് കഥ മാറുകയായിരുന്നു.\nതന്റെ കൈപ്പുണ്യം തനിക്കുതന്നെ ബോധ്യമായതിനു ശേഷമാണ് ഈ പഴങ്കഞ്ഞി ജനാര്‍ദ്ദന ഹോട്ടലിലെ ഒരു വിഭവമാക്കി മാറ്റിയതെന്ന് ജനാര്‍ദ്ദനന് ചേട്ടന് പറയുന്നു. ”സാധാ പഴങ്കഞ്ഞി പോലയല്ല. ഇതിന്റെ കൂട്ട് ഒരു പ്രത്യേക അനുപാതത്തിലാണ് തയ്യാറാക്കുന്നത്. അതിരാവിലെ പാകം ചെയ്യുന്ന വിണ്ടുകീറാത്ത ചോറാണ് ഇവിടെ പഴങ്കഞ്ഞിക്കുപയോഗിക്കുന്നത്” ജനാര്‍ദ്ദനന് ചേട്ടന്റെ വെളിപ്പെടുത്തല്.\nഇന്ന് ഏകദേശം നൂറ്റമ്പതോളം പേര് പഴങ്കഞ്ഞി കുടിക്കുവാന് വേണ്ടി മാത്രം ഇവിടെയെത്തുന്നു. നടന് സുരേഷ്‌ഗോപി പി.ജെ. കുര്യന് എം.പി, മുല്ലക്കര ത്‌നാകരന് തുടങ്ങിയ പ്രശസ്ത വ്യക്തികളും ഹോട്ടല് ജനാര്‍ദ്ദനയിലെ പഴങ്കഞ്ഞിയുടെ സ്വാദ് അനുഭവിച്ചവരാണെന്ന് അനാര്‍ദ്ദനന് ചേട്ടന് അഭിമാനത്തോടെ ഓര്‍ക്കുന്നു.\nപഴങ്കഞ്ഞിയില് മാത്രം ഒതുങ്ങുന്നതല്ല ഹോട്ടല് ജനാര്‍ദ്ദനയിലെ വിഭവങ്ങള്. ദോശയും ചപ്പാത്തിയും പുട്ടുമൊക്കെ രാവിലെ ഇവിടെ ലഭിക്കും. ഉച്ചയ്ക്ക് ഊണും. ഊണിന് നാടന് കോഴിക്കറിയാണ് ഇവിടുത്തെ സ്‌പെഷ്യല്. സ്‌പെഷ്യലിലെ സ്‌പെഷ്യാലിറ്റി വിലയിലാണ് പ്രതിഫലിക്കുന്നത്. ഒരു പ്ലേറ്റ് കോഴിക്കറി വിപണി വിലയുടെ പകുതി മാത്രം.\nഇത്രകുറഞ്ഞ തുകയ്ക്ക് കോഴിക്കറി എങ്ങനെ കൊടുക്കുന്നുഎന്നു ചോദിച്ചാല് ജനാര്‍ദ്ദനന് ചേട്ടന് തിരിച്ചൊരു ചോദ്യം ചോദിക്കും. ”ഒരു കിലോ ബീഫിനെന്താവില?”\n”കിലോയ്ക്ക് 250 രൂപയ്ക്ക് വാങ്ങുന്ന ബീഫ് പ്ലേറ്റിന് 40-50 രൂപയ്ക്ക് കൊടുക്കാമെങ്കില് ഇരുനൂറ് രൂപയില് താഴെ നില്‍ക്കുന്ന കോഴി എന്തുകൊണ്ട് അതിലും താഴെ കൊടുത്തുകൂട?”\nഈ ചോദ്യത്തിനെന്തായാലും മറുചോദ്യമില്ല.\nവൈകുന്നേരം ചീനിയും കോഴിക്കറിയും കഴിക്കാനും ആളു കൂടാറുണ്ടെന്നു ജനാര്‍ദ്ദനന് ചേട്ടന് പറയുന്നു. തലേദിവസത്തെ കറികള് ഒന്നു പോലും പിറ്റേന്ന് ഉപയോഗിക്കുന്നില്ല എന്നതാണ് ഹോട്ടലിനെപ്പറ്റി എടുത്തുപറയേണ്ട മറ്റൊരു പ്രത്യേകത. അങ്ങനെയൊരു സാഹചര്യമുള്ളതിനാല് ഇവിടെ ഫ്രിഡ്ജിന്റെ ആവശ്യവും ഉണ്ടായിട്ടില്ല.\nജനാര്‍ദ്ദനന് ചേട്ടനെ പാചകത്തില് സഹായിക്കാന് വാമഭാഗം ശശികല അടുത്തുണ്ട്. പിന്നെ മകളും മരുമകളും. അല്ലാതെ പുറത്തുനിന്നാരും ഈ ഭക്ഷണശാലയില് ജോലി മനാക്കുന്നില്ല.\nവ്യത്യസ്ഥ രുചികളെ എന്നും ഇഷ്ടപ്പെടുന്ന മലയാളികളുടെ മനസ്സാണ് തന്റെ വിജയത്തിനാധാരമെന്ന് സമ്മതിക്കാന് ജനാര്‍ദ്ദനന് ചേട്ടന് മടിയില്ല. ഹോട്ടല് ജനാര്‍ദ്ദനയുടെ പ്രശസ്തി ദേശിംഗ നാടിന്റെ അതിര്‍ത്തിയും കടന്ന് പുറത്തേക്ക് വ്യാപിക്കുമ്പോള് പുതിയ രുചിപ്രിയരേയും കാത്ത് ജനാര്‍ദ്ദനന് ചേട്ടനും വീട്ടുകാരും പഴങ്കഞ്ഞിപ്പെരുമയുടെ വിജയഗാഥയുമായി തിരുവനന്തപുരം- കൊട്ടാരക്കര റോഡരികിലുണ്ട്.\nമറക്കേണ്ട.. ഹോട്ടല് ജനാര്‍ദ്ദന.


ചിത്രകൂട് നിയമസഭാ ഉപതിരഞ്ഞെടുപ്പ്: കോണ്‍ഗ്രസിന് വിജയം, തോറ്റമ്പി ബിജെപി, ഗുജറാത്തിലും!! | Chitrakoot Assembly bypoll: Congress retains seat, defeats BJP by over 14,000 votes - Malayalam Oneindia\n» ചിത്രകൂട് നിയമസഭാ ഉപതിരഞ്ഞെടുപ്പ്: കോണ്‍ഗ്രസിന് വിജയം, തോറ്റമ്പി ബിജെപി, ഗുജറാത്തിലും!!\nചിത്രകൂട് നിയമസഭാ ഉപതിരഞ്ഞെടുപ്പ്: കോണ്‍ഗ്രസിന് വിജയം, തോറ്റമ്പി ബിജെപി, ഗുജറാത്തിലും!!\nUpdated: Mon, Nov 13, 2017, 12:31 [IST]\nകോണ്‍ഗ്രസ് എന്തു വിട്ടുവീഴ്ചയ്ക്കും തയ്യാറാണോ? രാഹുല് ഗാന്ധിയുടെ കിടിലന് മറുപടി ഇങ്ങനെ...\nഭോപ്പാല്: മധ്യപ്രദേശിലെ ചിത്രകൂട് നിയമസഭാ തിരഞ്ഞെടുപ്പില് കോണ്‍ഗ്രസിന് വിജയം. 14,000 വോട്ടിന്റെ ഭൂരിപക്ഷത്തിലാണ് കോണ്‍ഗ്രസ് സ്ഥാനാര്‍ത്ഥി നീലാന്‍ഷു ചതുര്‍വേദി വിജയിച്ചത്. 2013ലെ നിയമസഭാ തിരഞ്ഞെടുപ്പില് 10, 970 വോട്ടുകള്‍ക്കാണ് ചിത്രകൂട് മണ്ഡലത്തില് കോണ്‍ഗ്രസ് വിജയിച്ചത്.\nനവംബര് 9ന് നടന്ന തിരഞ്ഞെടുപ്പില് ബിജപിയുടെ ശങ്കര് ദയാല് ത്രിപാഠിയ്‌ക്കെതിരെ 14,133 വോട്ടുകള് നേടിയാണ് കോണ്‍ഗ്രസ് സ്ഥാനാര്‍ത്ഥി നിലാന്‍ഷു ചതുര്‍ത്ഥി വിജയിച്ചത്. 2,455 വോട്ടുകളാണ് നോട്ടയ്ക്ക് ലഭിച്ചത്. തിങ്കളാഴ്ച രാവിലെ എട്ട് മണിയോടെ സത്‌ന ജില്ലയില് അതീവ സുരക്ഷയോടെയാണ് വോട്ടെണ്ണല് ആരംഭിച്ചത്. കോണ്‍ഗ്രസ് എംഎല്‍എ പ്രേം സിംഗിന്റ മരണത്തെ തുടര്‍ന്നാണ് നിയമസഭാ ഉപതിരഞ്ഞെടുപ്പിന് വഴിയൊരുങ്ങുന്നത്. ഉത്തര്‍പ്രദേശ് അതിര്‍ത്തിയോട് ചേര്‍ന്ന് കിടക്കുന്ന ചിത്രകൂട് നിയമസഭാ മണ്ഡലമാണിത്.\nmadhya pradesh bhopal bypoll election congress bjp vote മധ്യപ്രദേശ് ഉപതിരഞ്ഞെടുപ്പ് madhya predesh assembly elections\nThe Congress today retained the Chitrakoot Assembly constituency in Madhya Pradesh with its candidate winning the seat inabypoll with an improved margin of over 14,000 votes. In the 2013 Assembly polls, the party had won the seat withamargin of 10,970 votes.


മഹാപ്രളയത്തിന്‍റെ വാര്‍ഷികത്തില് മിന്നൽ പ്രളയത്തിൽ നടുങ്ങി കേരളം...... - Pravasabhumi\nമഹാപ്രളയത്തിന്‍റെ ഒന്നാം വാര്‍ഷികത്തില് വാര്‍ഷികത്തില് ഉണ്ടായ മിന്നൽ പ്രളയത്തിൽ നടുങ്ങിത്തരിച്ചിരിക്കുകയാണ് കേരളം. കാസര്‍കോട് മുതല് പത്തനംതിട്ടവരെയുള്ള ജില്ലകളില് തീവ്രമായ മഴയ്ക്കാണ് കേരളം സാക്ഷിയായത്. കോഴിക്കോട്, വയനാട്, മലപ്പുറം, പത്തനംതിട്ട ജില്ലകളില് നദികളെല്ലാം അപകടകരമായി ഒഴുകുകയാണ്. വയനാട്, മലപ്പുറം, കണ്ണൂര് ജില്ലകളില് കഴിഞ്ഞ വര്‍ഷത്തെ പേമാരിയില് പെയ്തിറങ്ങിയതിനേക്കാള് കനത്ത മഴയാണ് ഇക്കുറി ഉണ്ടായിരിക്കുന്നത്. അതിന്‍റെ ഫലമായി മലയോര പ്രദേശങ്ങളില് വ്യാപകമായി ഉരുള്‍പൊട്ടലുകളും മലയിടിച്ചിലുകളും ഉണ്ടായി. വയനാട്ടിലെ പുത്തുമലയിലും നിലമ്പൂരിലെ കവളപ്പാറയിലുമാണ് സമീപകാലത്തുണ്ടായ ഏറ്റവും വലിയ ഉരുള്‍പൊട്ടലുകള് ഉണ്ടായത്. രണ്ട് പ്രദേശങ്ങളിലും മാത്രമായി 60ഓളം വീടുകളാണ് മണ്ണിനടിയിലായായിരിക്കുന്നത്. ഇവിടുങ്ങളില് മാത്രം 100ലധികം ആളുകള് മണ്ണിനടിയില് കുടങ്ങികിടപ്പുണ്ടെന്ന് ഭയപ്പെടുന്നു. 35 ജീവനുകളാണ് രണ്ട് ദിവസം കൊണ്ട് മരണപ്പെട്ടത്. വരും ദിവസങ്ങളില് മരണസംഖ്യകൂടുമെന്നാണ് ഭയപ്പെടുന്ന്ത്.\n← ഇന്ത്യക്കെതിരെ നയതന്ത്ര യുദ്ധം പ്രഖ്യാപിച്ച് പാക്കിസ്ഥാന്\nതുടച്ചു നീക്കപ്പെട്ട് കവളപ്പാറ… ദുരന്തഭൂമിയായി പുത്തുമല →\nരാജ്യത്തിന്‍റെ സാമ്പത്തിക വളർച്ചാ നിരക്ക് ഇടിയുന്നു…\nAugust 30, 2019 August 31, 2019 PB NEWS DESK\nMarch 28, 2019 March 28, 2019 PB NEWS DESK


ആനവണ്ടി കരുണചെയ്യാന് ശരണംവിളി – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/ആനവണ്ടി കരുണചെയ്യാന് ശരണംവിളി\nOctober 14, 2015\tLeaveacomment 1,535 Views\nചെങ്ങന്നൂര്: പറയുന്ന കാശും കൊടുത്ത് യാത്രചെയ്യാന് ശബരിമല തീര്‍ത്ഥാടകന് എത്തിയാലും കെ.എസ്.ആര്.ടി.സി. കനിയണമെന്നില്ല. അന്യസംസ്ഥാനങ്ങളില്‍നിന്ന് തീവണ്ടിമാര്‍ഗം ചെങ്ങന്നൂരിലിറങ്ങുന്ന തീര്‍ത്ഥാടകന് ബസ്സിനായി ചിലപ്പോള് ഏറെ കാത്തുനില്‍ക്കേണ്ടിവരും. ചില സന്ദര്‍ഭങ്ങളില് ഇവര് പ്രതിഷേധം പ്രകടിപ്പിക്കാന് കൂട്ട ശരണംവിളി മുഴക്കും. ‘യാത്രാദുരിതം തീരാന് കനിയുക ദേവാ’ എന്ന് പ്രാര്‍ത്ഥിക്കേണ്ടതായും വരും. ഇത്രയൊക്കെ ചെയ്താലും കെ.എസ്.ആര്.ടി.സി. കനിയാന് പിന്നെയും കാക്കണം. ബസ്സില്ലായ്മതന്നെ കാരണം.\nബസ്സില്ലായ്മയ്ക്ക് ന്യായീകരണമായി കെ.എസ്.ആര്.ടി.സി. സ്ഥിരം പറയുന്ന ചില പല്ലവികളുണ്ട്. പമ്പയ്ക്കു പോയ ബസ് തിരികെ വന്നിട്ടില്ലെന്നും അവിടെ ഭയങ്കര ഗതാഗതക്കുരുക്കാണെന്നുമാണ് ഒരു മറുപടി. നേരത്തെ വന്ന ട്രെയിനിന് നല്ല തിരക്കായതുകൊണ്ട് എല്ലാ വണ്ടിയും പമ്പയ്ക്ക് പോയെന്നായിരിക്കും മറ്റൊരു മറുപടി. രണ്ടായാലും തീര്‍ത്ഥാടകര് സര്‍ക്കാര് ബസ്സിന് കാത്തുനിന്നേ പറ്റൂ. കാത്തുനിന്ന് മുഷിയുമ്പോള് ഒടുവില് അവര് സ്വകാര്യവാഹനങ്ങളെ ആശ്രയിക്കും. തീര്‍ത്ഥാടകരില് നല്ലൊരു ഭാഗം പോയിക്കഴിയുമ്പോള് ആനവണ്ടി വരികയും ചെയ്യും.\nസ്വകാര്യവാഹനങ്ങളെ സഹായിക്കാന് കെ.എസ്.ആര്.ടി.സി.യുടെ തന്ത്രമാണിതെന്ന് പലപ്പോഴും പരാതി ഉയരാറുണ്ടെങ്കിലും അതാരും ഗൗനിക്കാറില്ല. തീവണ്ടിമാര്‍ഗം ചെങ്ങന്നൂരിലെത്തുന്ന തീര്‍ത്ഥാടകരുടെ എണ്ണം ഓരോ വര്‍ഷവും വര്‍ധിക്കുകയാണ്. ലക്ഷക്കണക്കിന് തീര്‍ത്ഥാടകര് ഇങ്ങനെ എത്തുമ്പോഴും അതിന്റെ പ്രയോജനമുണ്ടാക്കാന് കെ.എസ്.ആര്.ടി.സി.ക്ക് കഴിയുന്നുണ്ടോ എന്ന് സംശയമാണ്. മുന്‍വര്‍ഷത്തെ വരുമാനത്തില്‍നിന്ന് പിന്നാക്കം പോകാതിരിക്കാനുള്ള ശ്രമമേ ഇവരുടെ ഭാഗത്തുനിന്ന് ഉണ്ടാകുന്നുള്ളൂ. ഇതിന് കഴിഞ്ഞവര്‍ഷങ്ങളിലെ കണക്കുകള് തെളിവാണ്.\n2012-13 ലെ തീര്‍ത്ഥാടനകാലത്ത് 4850 പമ്പാ സര്‍വീസുകള് അയച്ചു. വരുമാനം 3,34,07,413 രൂപ. യാത്രക്കാര്. 5,52,580. 2013-14 ല് വര്‍ധിച്ചത് 379 സര്‍വീസുകള്. വരുമാനം 3,57,65,905 രൂപ. യാത്രക്കാര് 5,73,226. കഴിഞ്ഞ തീര്‍ത്ഥാടനകാലത്ത് 5662 സര്‍വീസുകളാണ് അയച്ചത്. 3,88,026,48 രൂപയായിരുന്നു വരുമാനം. യാത്രക്കാര് 5,80,689. ചെങ്ങന്നൂര് റെയില്‍വേ സ്റ്റേഷന് കേന്ദ്രീകരിച്ച് പമ്പയ്ക്ക് സര്‍വീസ് നടത്തുന്ന സ്വകാര്യവാഹനങ്ങളുടെ എണ്ണം ഓരോ വര്‍ഷവും ക്രമാതീതമായി പെരുകുമ്പോഴാണ് നാമമാത്രമായ വരുമാന വര്‍ധനവുമായി കെ.എസ്.ആര്.ടി.സി. സര്‍വീസ് നടത്തുന്നത്.\nകഴിഞ്ഞവര്‍ഷം പമ്പ സര്‍വീസിന് അറുപതോളം ബസ്സാണ് അനുവദിച്ചത്. തീര്‍ത്ഥാടകരുടെ എണ്ണവുമായി തട്ടിച്ചുനോക്കിയാല് ഇത് വളരെ പരിമിതം. ചെങ്ങന്നൂര് ഡിപ്പോയില്‍നിന്നുള്ള സ്ഥിരം ഫാസ്റ്റ് സര്‍വീസുകള് റദ്ദാക്കിയാണ് പലപ്പോഴും പമ്പാ സര്‍വീസ് അയയ്ക്കാറുള്ളത്. തീര്‍ത്ഥാടനകാലമായാല് പിന്നെ ഇവിടെ യാത്രാക്ലേശം വളരെ രൂക്ഷമാണ്. 71 ഷെഡ്യൂളുകള് കണക്കിലുണ്ടെങ്കിലും ബസ് 61 മാത്രം. പത്തോളം സര്‍വീസുകള് സ്ഥിരമായി റദ്ദാക്കുന്നു. തീര്‍ത്ഥാടനകാലമായാല് റദ്ദാക്കുന്ന സര്‍വീസുകളുടെ എണ്ണം പെരുകും. എന്നിട്ടും പമ്പാ സര്‍വീസിന് വേണ്ടത്ര ബസ് നല്‍കാന് അധികൃതര്‍ക്ക് കഴിയുന്നില്ല. ഇത്തവണ 100 ബസ്സെങ്കിലും വേണമെന്ന് ഡിപ്പോ അധികൃതര് ആവശ്യപ്പെട്ടിരിക്കുകയാണ്.\nതീര്‍ത്ഥാടനകാലത്ത് മുനിസിപ്പല് ബസ് സ്റ്റാന്‍ഡില് പമ്പാ ബസ്സുകള് പാര്‍ക്ക് ചെയ്യുന്ന പതിവുണ്ട്. ശബരിമല സ്‌പെഷ്യല് ട്രെയിനുകള് വരുന്ന മുറയ്ക്ക് ഇവ റെയില്‍വേ സ്റ്റേഷന് വളപ്പിലേക്ക് എടുക്കുകയാണ് പതിവ്. ഇത്തരം സന്ദര്‍ഭങ്ങളില് മുനിസിപ്പല് സ്റ്റാന്‍ഡിന് മുന്നില് റോഡില് സ്വകാര്യവാഹനങ്ങള് ഇറക്കി മനഃപൂര്‍വം ഗതാഗതക്കുരുക്കുണ്ടാക്കുക പതിവാണ്. കെ.എസ്.ആര്.ടി.സി. ബസ് താമസിപ്പിക്കാന് സ്വകാര്യവാഹനലോബി ആവിഷ്‌കരിക്കുന്ന തന്ത്രമാണ് ഈ ഗതാഗതക്കുരുക്ക്. പോലീസ് മനസ്സുവച്ചാല് മാത്രമേ അത്തരം പ്രശ്‌നങ്ങള് പരിഹരിക്കാന് കഴിയൂ.


police spread investigation for sanu mohan on vyga death case മുട്ടാർ പുഴയിൽ പെൺകുട്ടി മരിച്ച സംഭവം; പിതാവ് സനു മോഹൻ തമിഴ്‌നാട്ടിലെ രഹസ്യ കേന്ദ്രത്തിൽ ഒളിവിലെന്ന് സൂചന\nമുട്ടാർ പുഴയിൽ പെൺകുട്ടി മരിച്ച സംഭവം; പിതാവ് സനു മോഹൻ തമിഴ്‌നാട്ടിലെ രഹസ്യ കേന്ദ്രത്തിൽ ഒളിവിലെന്ന് സൂചന\nകളമശേരി മുട്ടാർ പുഴയിൽ പതിമൂന്നുവയസുകാരി വൈഗയെ മരിച്ച നിലയിൽ കണ്ടെത്തിയ സംഭവത്തിൽ പിതാവ് സനു മോഹനായുള്ള അന്വേഷണം ഊർജിതമാക്കി പൊലീസ്. വാളയാർ ചെക്ക് പോസ്റ്റുവഴി കടന്നു കളഞ്ഞ സനു മോഹൻ തമിഴ്‌നാട്ടിലെ രഹസ്യ കേന്ദ്രത്തിൽ ഒളിവിൽ കഴിയുന്നതായാണ് വിവരം.\nകഴിഞ്ഞ ദിവസം പൊലീസ് കസ്റ്റഡിയിലെടുത്ത സനു മോഹന്റെ സുഹൃത്തിനെ ചോദ്യം ചെയ്തതിൽ നിന്നാണ് പൊലീസിന് ഈ വിവരം ലഭിച്ചത്. കേരളത്തിൽ നിന്ന് കടന്ന സനു മോഹൻ തമിഴ്‌നാട്ടിലുണ്ടെന്നാണ് സുഹൃത്ത് വ്യക്തമാക്കിയിരിക്കുന്നത്. ചെന്നൈ സ്വദേശിയാണ് സുഹൃത്ത് ഇയാളെ വിശദമായി ചോദ്യം ചെയ്തുവരികയാണ്.\nമുട്ടാർ പുഴയിൽ പതിമൂന്നു വയസുകാരി വൈഗയെ മരിച്ച നിലയിൽ കണ്ടെത്തിയിട്ട് പതിനഞ്ച് ദിവസം കഴിഞ്ഞു. പിതാവ് സനുവിനെ ഇനിയും കണ്ടെത്തിയിട്ടില്ല. കുട്ടിയെ അപായപ്പെടുത്തിയ ശേഷം സനു വാളയാർ ചെക്ക് പോസ്റ്റ് വഴി കടന്നു കളഞ്ഞതാകാമെന്നാണ് പൊലീസ് പറയുന്നത്. സനു പൂനെയിൽ കോടികളുടെ തട്ടിപ്പ് നടത്തിയതായി പൊലീസ് കണ്ടെത്തിയിട്ടുണ്ട്. ഇയാളെ മാർവാടി സംഘം നോട്ടമിട്ടിരുന്നതായും പൊലീസ് കരുതുന്നു.\nStory Highlights: vyga death case, sanu mohan\nRead more on: found dead | kalamassery\nകണ്ണൂരിൽ ബാങ്ക് മാനേജർ തൂങ്ങി മരിച്ച നിലയിൽ\nഇടുക്കിയിൽ അറുപതുകാരി ദുരൂഹ സാഹചര്യത്തിൽ മരിച്ച നിലയിൽ\nകളമശേരി മുട്ടാർ പുഴയിൽ പെൺകുട്ടി മരിച്ച സംഭവം; പിതാവ് സനുവിന്റെ കാർ വാളയാർ ചെക്ക് പോസ്റ്റ് കടക്കുന്ന ദൃശ്യങ്ങൾ പുറത്ത്\nകളമശേരിയില് പെണ്‍കുട്ടിയുടെ ദുരൂഹ മരണം; അച്ഛനായുള്ള അന്വേഷണം ഊര്‍ജിതം\nകുംഭമേളയെ മർക്കസുമായി താരതമ്യം ചെയ്യുന്നത് ഗംഗാജലത്തെ അഴുക്ക് വെള്ളത്തോട് ഉപമിക്കുന്നത് പോലെ: വിഎച്ച്പി


THE INSIGHT | HOME\n3,343 എന്ന് അക്കത്തിലെഴുതിയാല് എങ്ങനെ വായിക്കും എന്ന് ചോദ്യം. നാലര ലക്ഷം എന്നുത്തരം!! ഏതു തലതിരിഞ്ഞ കണക്കുമാഷാണ് ഇതു പഠിപ്പിക്കുന്നത് എന്ന് അടുത്ത ചോദ്യം. മുന് മുഖ്യമന്ത്രി ഉമ്മന് ചാണ്ടി എന്നുത്തരം!!!!തന്റെ സര്‍ക്കാരിന്റെ കാലത്ത് കേരളത്തില് 4,37,282...\nV S Syamlal - 28th August 2015\nഅത്തം പത്തിന് പൊന്നോണം. പൊന്നിന് ചിങ്ങ മാസത്തിലെ അത്തം പിറന്നാല് പത്താം നാള് തിരുവോണം എന്നര്‍ത്ഥം. അതായത് അത്തം നാള് മുതല് ഓണത്തിന് തുടക്കമാവുകയാണ്. അന്നാണല്ലോ പൂക്കളമിടുക. മുറ്റത്തെ പൂക്കളം കാണുമ്പോള് അറിയുക,...


അഫ്ഗാനില് താലിബാന് അധികാരം പിടിച്ചു; ഇന്ത്യയില് ഡ്രൈഫ്രൂട്ട്‌സിന് വന് വിലക്കയറ്റം | Dry Fruit rates increase as Taliban takes over Afghanistan| Food\nSep 9, 2021, 10:35 AM IST\nദിവസേന 35 ലോറി ഉണക്കപ്പഴങ്ങളാണ് എത്തിയിരുന്നത്\nതൃശ്ശൂര്: അഫ്ഗാനിസ്താനിലെ ആഭ്യന്തരപ്രശ്‌നം കാരണം ഇന്ത്യയിലേക്കുള്ള ഉണക്കപ്പഴങ്ങളുടെ വരവ് നിലച്ചു. ഇതോെട ദൗര്‍ലഭ്യതയും വിലക്കയറ്റവും തുടങ്ങി. അഫ്ഗാനിസ്താനില് നിന്ന് പാകിസ്താനിലൂടെ റോഡ് വഴിയാണ് ഉണക്കപ്പഴങ്ങള് ഇന്ത്യയിലേക്ക് എത്തിയിരുന്നത്. ദിവസേന 35 ലോറി ഉണക്കപ്പഴങ്ങളാണ് ഇങ്ങനെ എത്തിയിരുന്നത്. ഇത് നിലച്ചതോടെയാണ് ദൗര്‍ലഭ്യം തുടങ്ങിയത്.\nപ്രതിവര്‍ഷം 2000 കോടിയുടെ ഉണക്കപ്പഴങ്ങളാണ് അഫ്ഗാനിസ്താനില് നിന്ന് ഇന്ത്യയിലേക്ക് വന്നിരുന്നത്. അഫ്ഗാനിസ്താനില് ഉത്പാദിപ്പിച്ച് സംസ്‌കരിച്ചെടുക്കുന്ന അത്തിപ്പഴം, കുരുവുള്ള ഉണക്കമുന്തിരി, ഉണക്കിയ ഈത്തപ്പഴം, ആപ്രിക്കോട്ട് എന്നിവയുടെ വരവ് പാടേ നിലച്ചിട്ടുണ്ട്. അഫ്ഗാന് വഴിയെത്തുന്ന വാല്‍നട്ട്, പിസ്ത എന്നിവയും ഇന്ത്യയിലേക്കെത്തുന്നത് കുറഞ്ഞു. ഇതോടെ വിലക്കയറ്റം തുടങ്ങി. ഇന്ത്യയില് ഏറ്റവും ആവശ്യക്കാരുള്ള ഉണക്കമുന്തിരിയുടെ വിലയും വന് കുതിപ്പിലാണ്. എല്ലാ ഇനങ്ങള്‍ക്കും ശരാശരി 20 ശതമാനം വിലക്കയറ്റമാണ് ഉണ്ടായിരിക്കുന്നത്.\nകാലിഫോര്‍ണിയയിലെ വരള്‍ച്ചയാണ് ഇന്ത്യയിലെ ബദാം വിപണിയെ സാരമായി ബാധിച്ചത്. മൊത്തവ്യാപാര വിപണിയിലേക്ക് കിലോഗ്രാമിന് ശരാശരി 600 രൂപയ്ക്ക് കിട്ടിയിരുന്ന ബദാമിന് വിലയിപ്പോള് 1100 കടന്നു. ദൗര്‍ലഭ്യവും തുടങ്ങി. ലോകത്ത് ഏറ്റവും കൂടുതല് ബദാം ഇറക്കുമതി ചെയ്യുന്ന രാജ്യമാണ് ഇന്ത്യ. ഇതില് 80 ശതമാനത്തിലേറെ എത്തിയിരുന്നത് കാലിഫോര്‍ണിയയില് നിന്നാണ്. കാലിഫോര്‍ണിയയിലെ വരള്‍ച്ചയില് ബദാം മരങ്ങള് കൂട്ടത്തോടെ നശിച്ചിരുന്നു.\nContent Highlights: Dry Fruit rates increase as Taliban takes over Afghanistan, Food\nവൈവിധ്യമാര്‍ന്ന ഭക്ഷണപരീക്ഷണങ്ങള് സോഷ്യല് മീഡിയയില് സജീവമാണ്. ..


യുഡിഎഫ് നേതാക്കൾക്കെതിരായ അന്വേഷണം; ഗവർണർ വിജിലൻസ് ഡയറക്ടറിൽ നിന്ന് വിവരങ്ങൾ തേടി | Metro Journal Online\nയുഡിഎഫ് നേതാക്കൾക്കെതിരായ അന്വേഷണത്തിന് അനുമതി നൽകുന്നതുമായി ബന്ധപ്പെട്ട് ഗവർണർ വിജിലൻസ് ഡയറക്ടറെ വിളിപ്പിച്ചു. ഇബ്രാഹിംകുഞ്ഞ്, കെ ബാബു, വി എസ് ശിവകുമാർ എന്നിവർക്കെതിരെ അന്വേഷണം നടത്താൻ സർക്കാർ അനുമതി നൽകിയ പശ്ചാത്തലത്തിലാണ് ഗവർണർ ആരിഫ് മുഹമ്മദ് ഖാൻ വിജിലൻസ് ഡയറക്ടർ സുദേഷ് കുമാറിൽ നിന്ന് വിവരങ്ങൾ തേടുന്നത്.\nമൂന്ന് പേരും മുൻമന്ത്രിമാരായതിനാൽ അന്വേഷണത്തിന് ഗവർണരുടെ അനുമതി ആവശ്യമാണ്. ചന്ദ്രിക ദിനപത്രത്തിന്റെ അക്കൗണ്ട് വഴി അഴിമതി പണം വകമാറ്റിയെന്ന കേസിലാണ് ഇബ്രാഹിംകുഞ്ഞിനെതിരെ വീണ്ടും കേസെടുക്കുന്നത്. ഇതിനാണ് ഗവർണറുടെ അനുമതി തേടിയത്\nബാർ കോഴയുമായി ബന്ധപ്പെട്ടാണ് കെ ബാബുവിന്റെയും ശിവകുമാറിന്റെയും എതിരെ അന്വേഷണം നടക്കുന്നത്. കേസിൽ രമേശ് ചെന്നിത്തലയും പ്രതിയാണ്. എന്നാൽ കേസിനാധാരമായ കാര്യം നടക്കുമ്പോൾ ചെന്നിത്തല മന്ത്രിയായിരുന്നില്ല. ഇതിനാൽ ഗവർണറുടെ അനുമതി ആവശ്യമില്ല. ചെന്നിത്തലക്കെതിരായ അന്വേഷണത്തിന് സ്പീക്കർ അനുമതി നൽകിയിട്ടുണ്ട്\n← കോൺഗ്രസ് വിട്ട ഊർമിള മണ്ഡോദ്കർ ശിവസേനയിൽ ചേർന്നു\nപാചകവാതക വില വർധിപ്പിച്ച് കേന്ദ്രസർക്കാർ; സിലിണ്ടറിന് 50 രൂപ വർധിച്ചു →


ഹജ്ജ് പൂര്‍ത്തിയാക്കി ഹാജിമാര് മടങ്ങിത്തുടങ്ങി | Muslim pilgrims end annual hajj - Malayalam Oneindia\nഹജ്ജ് പൂര്‍ത്തിയാക്കി ഹാജിമാര് മടങ്ങിത്തുടങ്ങി\nPublished: October 8 2014, 10:57 [IST]\nജിദ്ദ: ഹജ്ജ് കര്‍മ്മങ്ങള് പൂര്‍ത്തിയാക്കിയ ഹാജിമാരുടെ മടക്കയാത്രയ്ക്ക് തുടക്കമായി. മദീന സന്ദര്‍ശനം നേരത്തേ പൂര്‍ത്തിയാക്കിയ ഹാജിമാരാണ് മടക്കയാത്ര നടത്തുന്നത്.എന്നാല് മദീന സന്ദര്‍ശിയ്ക്കാത്തവര് മദീനയിലേയ്ക്കുള്ള യാത്രയിലാണ്.\nഹജ്ജ കര്‍മ്മങ്ങള് പൂര്‍ത്തിയാക്കിയ ശേഷം വിടവാങ്ങള് ത്വവാഫിനായി ഹാജിമാര് ചൊവ്വാഴ്ച മക്കയിലെത്തി. അനിഷ്ട സംഭവങ്ങള് അധികം റിപ്പോര്‍ട്ട് ചെയ്യപ്പെടാത്ത സീസണായിരുന്നു ഇത്തവണത്തേത് എന്ന പ്രത്യേകതയും ഉണ്ട്. ഇന്ത്യന് ഹജ്ജ് മിഷനു കീഴിലെത്തിയ ഒരു ലക്ഷത്തി മുപ്പത്താറായിരം തീര്‍ത്ഥാടകരും ജംറകളിലെ കല്ലേറും ത്വവാഫും പൂര്‍ത്തിയാക്കിയതായാണ് റിപ്പോര്‍ട്ട്.\nമദീന സന്ദര്‍ശിയ്ക്കാത്തവര് കര്‍മ്മങ്ങള് പൂര്‍ത്തിയാക്കി മദീനയിലേയ്ക്ക് യാത്ര തിരിച്ചിട്ടുണ്ട്. മക്കയില് നിന്ന് മദീനയിലേയ്ക്ക് നീളുന്ന എക്‌സ്പ്രസ് ഹൈവേയിലെങ്ങും ഹജ്ജ് തീര്‍ത്ഥാടകരെയും വഹിച്ചു നീങ്ങുന്ന വാഹനങ്ങളുടെ നീണ്ട നിര ദൃശ്യമാണ്. സുരക്ഷാ സേനയും ആരോഗ്യ പരിരക്ഷാ സംവിധാനങ്ങളും മടയക്കായാത്ര നടത്തുന്ന തീര്‍ത്ഥാടകര്‍ക്ക് വേണ്ടിയുള്ള സേവനങ്ങള്‍ക്കായി കര്‍മ്മ നിരതരാണ്. കേരളത്തില് നിന്നുള്ള ഹാജിമാരുടെ സംഘം മദീന സന്ദര്‍ശനം പൂര്‍ത്തിയാക്കി അടുത്തയാഴ്ചയോടെ മടങ്ങും.\nmuslim hajj malayali mecca മുസ്ലീം തീര്‍ത്ഥാടകര് അവസാനം ഹജ്ജ് മലയാളി മക്ക\nMuslim pilgrims end annual hajj.\nStory first published: Wednesday, October 8, 2014, 10:57 [IST]


നിഴലുകള് പറഞ്ഞത് ...: ദൈവവിശ്വാസം\nഒരിക്കല് ഒരാള് ഒരു മലയരികിലൂടെ പോകുകയായിരുന്നു.കീഴ്ക്കാം തൂക്കായ വഴികളിലൂടെ അയാള് സഞ്ചാരം തുടര്‍ന്നു. കുറച്ചു കൂടി മുന്നോട്ടു പോയപ്പോള് അയാള്‍ക്ക് പോകേണ്ട വഴി ഒരു തൂക്കുപാലത്തിലൂടെയാണെന്ന് കണ്ടു. പേടിപെടുത്തുന്ന ആഴമാണ് തൂക്കുപാലത്തിനടിയിലെ ഗര്‍ത്തത്തിനുണ്ടായിരുന്നത് . എന്നിരുന്നാലും അയാള് ദൈവത്തില് വിശ്വസിച്ചു മുന്നോട്ടു പോകാന് തീരുമാനിച്ചു.\nപാലത്തില് കടന്ന ഉടനെ തന്നെ അയാളെ ഭയം പിടികൂടി. പാലത്തിന്റെ ഇളക്കം കൂടിയായപ്പോള് ഭയം ഇരട്ടിക്കുകയും ചെയ്തു.അയാള് ഈശ്വരനെ ധ്യാനിച്ച് മുന്നോട്ടു നീങ്ങി. പക്ഷെ പകുതിയായപ്പോഴേക്കും പേടിച്ചു മുന്നോട്ടു നീങ്ങാന് പറ്റാത്ത അവസ്ഥയായി. അയാള് ഉറക്കെ ദൈവത്തോട് പ്രാര്‍ത്ഥിച്ചു.\n"ദൈവമേ, ഞാന് എന്നും അങ്ങയെ പൂജിച്ചും പ്രാര്‍ത്ഥിച്ചും കഴിയുന്നവനാണ്. ഈ ആപല്‍സന്ധിയില് എന്നെ കാത്ത് രക്ഷിക്കണേ. കരുണ കാണിക്കണേ... "\nഅയാള് കണ്ണ് തുറന്നു നോക്കിയപ്പോള് അതാ അദ്ഭുതം! പാലത്തിന്റെ അങ്ങേ അറ്റത്ത് ദൈവം നില്‍ക്കുന്നു.\n"ഈശ്വരാ, അങ്ങ് എന്റെ വിളി കേട്ടല്ലോ. എന്നെ ഈ വിഷമത്തില് നിന്നും രക്ഷിക്കണേ. എങ്ങനെയെങ്കിലും മറുകരയിലെത്തിക്കണേ.."\nദൈവം അയാളോട് ധൈര്യത്തോടെ മുന്നോട്ടു വരാന് ആഗ്യം കാണിച്ചു.\nഅയാള് വീണ്ടും പറഞ്ഞു.\n"ദൈവമേ അവിടെ നിന്നും ധൈര്യം തന്നിട്ട് കാര്യമില്ലേ. എനിക്ക് ഇവിടെ നിന്നും ഒരടി പോലും മുന്നോട്ടു നീങ്ങാനുള്ള ശക്തിയില്ല. ദയവുണ്ടായി ഇവിടെ വന്നു എന്റെ കൈകളില് പിടിച്ചു മുന്നോട്ടു നയിച്ചാലും. "\nദൈവം വീണ്ടും അയാളോട് ധൈര്യത്തോടെ മുന്നോട്ടു വരാന് ആഗ്യം കാണിച്ചു.\nഅയാള്‍ക്ക് ദേഷ്യം വന്നു. വീണ്ടും അയാള് ദൈവത്തോട് പാലത്തില് അയാളുടെ അടുത്തേക്ക് വരാന് ആവശ്യപ്പെട്ടെങ്കിലും, ദൈവം തൂക്കുപാലത്തിന്റെ മറുകരയില് തന്നെ നിന്നു ഇങ്ങോട്ട് വരാന് ആവശ്യപ്പെട്ടു.\nഅവസാനം അയാള് ഗത്യന്തരമില്ലാതെ, ദൈവത്തെയും പഴിച്ചുകൊണ്ട് മുന്നോട്ടു നടന്നു. ഇടയ്ക്കു കുലുക്കങ്ങലുണ്ടായെങ്കിലും അയാള് ഒരാപത്തും പറ്റാതെ മറുകരയിലെത്തി.\nഅയാള് ദൈവത്തോട് കയര്‍ക്കാന് വേണ്ടി തുനിഞ്ഞു ദൈവത്തെ നോക്കിയപ്പോള് കണ്ടത് മറ്റൊന്നായിരുന്നു.\nതൂക്കുപാലത്തിന്റെ ഇങ്ങേ അറ്റം കരയില് നിന്നും വിട്ടു പോയിരുന്നു. ദൈവം അത് വിട്ടുപോകാതെ കൈ കൊണ്ട് പിടിച്ചു നില്‍ക്കുകയായിരുന്നു!. അത് കൊണ്ടാണ് ദൈവം തന്റെ അടുത്തേക്ക് വരാതെ ഇങ്ങോട്ട് വരാന് ആഗ്യം കാണിച്ചതെന്ന് അയാള്‍ക്ക് മനസ്സിലായി.\nഅയാള് ദൈവത്തോട് മാപ്പിരന്നു കൊണ്ട് ആ കാല്‍ക്കലേക്ക് വീണു.\nദൈവവിശ്വാസം ആവശ്യം വരുമ്പോള് മാത്രമാണെങ്കില് പോലും അത് പൂര്‍ണ്ണമായി ദൈവത്തില് വിശ്വസിക്കുന്നതായിരിക്കണം\n. Gini Gangadharan at 12:27 PM\nTags : ചിന്താവിഷയം, ചില കഥകള്\nഇതൊരു മാതിരി മറ്റേടത്തെ പണിയായി പോയി\nആള് കൂടിയാല് പാമ്പും ചാവില്ല\nഒരു വെറും ഫോട്ടോ


തനിയ്ക്കല്പം നിയന്ത്രിയ്ക്കാമായിരുന്നു. പക്ഷെ, അപ്പോള് തലയ്ക്കു തീപ്പിടിച്ച പോലെയായിരുന്നു. ഒട്ടും ആലോചിയ്ക്കതെയാണല്ലോ വാക്കുകള് ഉതിര്‍ന്നു വീണത്. ഒരു\nഭാവഭേദവുമില്ലാതെ നില്‍ക്കുന്നത് കണ്ടപ്പോള് കലി ഇരട്ടിച്ചു. ഉണ്ണിയെയുമെടുത്ത് അവള് ഇറങ്ങിപ്പോകുമ്പോള് ഒന്ന് തടയാന് കൂടി തോന്നിയില്ല. പിറകില് വാതില്\nഊക്കോടെ അടയുന്ന ശബ്ദം അവള് കേട്ടിരിയ്ക്കണം.സ്വതവേ വാശിക്കാരിയാണ്. ഇത്രയേറെ\nപറയുക കൂടി ചെയ്തിട്ട് ഇനി അവള് തിരിച്ചു വരുമെന്ന് എങ്ങനെ പ്രതീക്ഷിയ്ക്കും? തന്റെ തന്നെയാണ് കുറ്റം. അവളെ ഇത്രയേറെ മനസ്സിലാക്കിയിട്ടും ഇങ്ങനെ ക്രൂരമായി പെരുമാറാന് തോന്നിയല്ലോ .ഉണ്ണിയെ കൊണ്ടുപോകരുതെന്നു നിര്‍ബന്ധിച്ചി\nഅവളെ ഒരുപക്ഷെ പിടിച്ചുനിര്‍ത്താമായിരുന്നു. അതിനൊന്നും അപ്പോള് തോന്നിയതുമില്ല.\nപുറത്ത് മഴ നനുത്തു പെയ്യുന്നു.\nഅതയാളെ കൂടുതല് അസ്വസ്ഥനാക്കി. ഇങ്ങനെ മഴ പെയ്തുകൊണ്ടിരുന്ന ഒരു ദിവസമാണവളെ ആദ്യമായി\nകണ്ടത്. പിരിമുറുക്കമുള്ള മുഖഭാവം കണ്ടപ്പോള് അവഗണിയ്ക്കാനാണ് തോന്നിയത്.\nയാണെന്ന് തോന്നി. ക്രമേണ അടുത്തപ്പോള് ആ ധാരണ മാറി. പിന്നീട് ഉള്ളുതുറന്നു സംസാരിച്ചിരുന്ന ഓരോസന്ദര്‍ഭത്തിലും ഈ മഴയുണ്ടായിരുന്നു, ഒരു പശ്ചാത്തലമായിട്ട്. ഒന്നിനും ഒരു കുറവില്ല്ലാഞ്ഞിട്ടും വേണ്ടപ്പെട്ടവരെ ല്ലാമുണ്ടായിട്ടും അനാഥത്വമനുഭവിയ്ക്കുന്ന ആ മനസ്സിന്റെ ആഴം താന് കണ്ടറിഞ്ഞു. കൂടുതല് കൂടുതല് അടുത്തറിഞ്ഞപ്പോള് തോന്നി തന്റെ സ്വന്തമാക്കി സ്നേഹിയ്ക്കാനും തന്നെ സ്വന്തമാക്കി സ്നേഹിയ്ക്കാനും അവള് മതിയെന്ന്. വിലക്കുകളു യര്‍ന്നപ്പോള്,\nഒരു രാത്രി അവള് ആരുമറിയാതെ അവള് തന്റെ കൂടെ വന്നു. വീട്ടില് നിന്നും വിളിച്ചിറക്കിക്കൊണ്ടുവരാന് ധൈര്യം\nകാണിച്ചെങ്കിലും വഴിനീളെ ഒന്നും മിണ്ടാന് കഴിഞ്ഞില്ല, ഇരുവര്‍ക്കും. ചാറ്റല്‍മഴയുടെയും\nവണ്ടിയുടെ ഇഴഞ്ഞ ശബ്ദത്തിന്റെയും ഇടചേര്‍ന്ന താളം ശ്രദ്ധിച്ചുകൊണ്ടിരുന്നു.\nഇടയ്ക്ക് അവളുടെ പെയ്തൊഴിയാത്ത മുഖത്തേയ്ക്ക്ഒരല്പം കുറ്റബോധത്തോടെ നോക്കാതിരിയ്ക്കാനായില്ല. ഗൌരവത്തിനല്ലാതെ മറ്റൊരു ഭാവത്തിനും അവളിലിടമുണ്ടെന്നു പൂര്‍ണ്ണമായി മനസ്സിലായത്, തന്റെ തോളില് തല ചായ്ച്ചു അവള് തേങ്ങിയപ്പോളായിരുന്നു. തന്നെ മനസ്സിലാക്കി സ്നേഹിയ്ക്കാന് ഒരാളുണ്ടെന്ന വിശ്വാസവും ആശ്വാസവും ആ ഭാവത്തില് തുളുമ്പിയിരുന്നു.\nഒരൊളിച്ചോട്ടത്തിന്റെ വ്യാകുലത മുഴുവന് നീങ്ങിക്കഴിഞ്ഞ് , ഒരു ദിവസം ജനലരികില് നനഞ്ഞ ചെടികളും നോക്കി നില്‍ക്കുമ്പോഴാണ് മഴയുടെ പ്രത്യേകത ഇരുവരും കണ്ടുപിടിച്ചത്. ഉണ്ണി ജനിച്ചതും ഇങ്ങനെയൊരു മഴയില് നനഞ്ഞ\nഇപ്പോള് അവള് എന്ത്\nചെയ്യുകയായിരിയ്ക്കും? വീട്ടിലേയ്ക്ക് പോകുമെന്ന് പ്രതീക്ഷി യ്ക്ക വയ്യ. ചെന്നാലും\nഅവരങ്ങോട്ടു കയറ്റുമോ? നനുത്ത് ചാറുന്ന മഴ അയാളുടെ അസ്വസ്ഥതയ്ക്കാഴം കൂട്ടി. ഈ മഴ\nതങ്ങളുടെ വേര്‍പാടിന്റേ തായിരിയ്ക്കുമോ? കഴിഞ്ഞ രണ്ടു വര്‍ഷം ജീവിതത്തില് ഒരിയ്ക്കലും\nഅനുഭവിച്ചിട്ടി ല്ലാത്തത്രസ്നേഹവും, സന്തോഷവുമാണവള് ആരോരുമില്ലാത്ത തനിയ്ക്ക് നല്കിയത്. അതിനി\nവെറും ഓര്‍മ്മകളാവുമോ? വെറുതെ നിസ്സാരകാര്യത്തിനു വേണ്ടി അവളെ ഇത്ര വേദനിപ്പിയ്ക്കേണ്ടിയിരുന്നില്ല. എങ്കിലും അവള്‍ക്കു തന്നെ അങ്ങനെയങ്ങ് മറക്കാന് കഴിയുമോ? അവളിനി തിരിച്ചുവന്നില്ലെങ്കില്....?\nഎവിടെ അന്വേഷിയ്ക്കും? നേരം വൈകിത്തുടങ്ങി.\nവെറും കൈയോടെ യാണവള് പോയിരിയ്ക്കുന്നത്. ഉണ്ണി കരയുന്നുണ്ടാകുമോ ? ...ഉണങ്ങാനിട്ട തുണികള് നിറയെ നനവിന്റെ പുള്ളികളുമായി കാറ്റിലാടുന്നതും നോക്കി അയാള് നിന്നു, എന്ത് ചെയ്യണമെന്നറിയാതെ.പുറത്താരോ വന്നിട്ടുണ്ട്. കോളിങ്ങ്\nബെല്ലിന്റെ ശബ്ദം- കിളി ചിലച്ചു, നിര്‍ത്താതെ. ഒട്ടുനേരത്തിനു ശേഷം അയാള് വാതില്\nതുറന്നു. പാറിപ്പറന്ന മുടിയില് തങ്ങിനില്‍ക്കുന്ന വെള്ളത്തുള്ളികള് തുടച്ചുമാറ്റിക്കൊണ്ട് അവള് ! അമ്മയുടെ സാരിത്തലപ്പു തലയില് നിന്നും തട്ടിമാറ്റി\nഉണ്ണി ചിരിച്ചു കൊണ്ട് അയാളുടെ നേര്‍ക്ക് കൈനീട്ടി ചാഞ്ഞു. ഒരു നിമിഷത്തേയ്ക്ക് പരസ്പരം നോക്കാനവര്‍ക്ക് കഴിഞ്ഞില്ല. പിന്നെ......\nപുറത്ത് മഴ പെയ്തൊഴിയുകയായിരുന്നു. അകത്തും. മാതൃഭൂമി വാരാന്തപ്പതിപ്പ് 1992 ഫെബ്രുവരി 9(മഴയുടെ സംഗീതം എന്ന\nവിനോദ്November 10, 2012 at 3:16 PMഎഴുത്ത് നന്നാകുന്നുണ്ട്. ആശംസകള്....................,......ReplyDeleteRepliesസുജയNovember 11, 2012 at 3:30 AMനന്ദിDeleteReplyമുല്ലNovember 10, 2012 at 7:28 PMGood. Best wishes..ReplyDeleteRepliesസുജയNovember 11, 2012 at 3:31 AMനന്ദിDeleteReplyajithNovember 11, 2012 at 12:56 AMചട്ടീം കലോമായാല് തട്ടീം മുട്ടീം കിടക്കുംനല്ല എഴുത്ത്ReplyDeleteRepliesസുജയNovember 11, 2012 at 3:31 AMനന്ദിDeleteReplysumesh vasuNovember 11, 2012 at 12:17 PMവൈകുന്നേരം നല്ല മഴ കണ്ട ഒരു ഫീൽ. നന്നായിട്ടുണ്ട്ReplyDeleteRepliesസുജയNovember 11, 2012 at 12:26 PMനന്ദിDeleteReplyഉദയപ്രഭന്November 15, 2012 at 12:44 PMമഴയും തണുപ്പും ഒരു കഥാപാത്രമാവുന്ന കഥ. ഒത്തിരി ഇഷ്ടമായി.ReplyDeleteRepliesസുജയNovember 15, 2012 at 11:35 PMനന്ദിDeleteReplysakeer puthanDecember 16, 2012 at 11:19 PMഇന്ന് ദുബായിലും മഴ പെയ്തിരിന്നു നല്ല എഴുത്ത് ആശംസകള്ReplyDeleteRepliesസുജയDecember 18, 2012 at 7:53 PMനന്ദിDeleteReplyAdd commentLoad more...


Pranav Mohanlal Received Golden Visa യു.എ.ഇ ഗോള്‍ഡന് വിസ പ്രണവ് മോഹന്‍ലാല്\nയു.എ.ഇ ഗോള്‍ഡന് വിസ സ്വീകരിച്ച് പ്രണവ് മോഹന്‍ലാല്\n04 Nov, 2021, 6:22 am\nനടന് പ്രണവ് മോഹന്‍ലാല് യു.എ.ഇ ഗോള്‍ഡന് വിസ സ്വീകരിച്ചു. അബുദാബി സാംസ്‌കാരിക വിനോദസഞ്ചാര വകുപ്പ് ആസ്ഥാനത്തു നടന്ന ചടങ്ങിലാണ് പ്രണവ് ഗോള്‍ഡന് വിസ സ്വീകരിച്ചത്. സര്‍ക്കാര്‍കാര്യ മേധാവി ബദ്രേയ്യ അല് മസൌറിയാണ് ഗോള്‍ഡന് വീസ കൈമാറിയത്.\nമന്ത്രാലയത്തിലെ ഉന്നത ഉദ്യോഗസ്ഥരായ സാലേ അല് അഹ്മദി, ഹെസ്സ അല് ഹമ്മാദി, ലുലു ഗ്രൂപ്പ് ചെയര്‍മാന് എം.എ.യൂസഫലി തുടങ്ങിയവര് ചടങ്ങില് പങ്കെടുത്തു. നിര്‍മ്മാതാവ് ആന്റോജോസഫും കഴിഞ്ഞ ദിവസം അബുദാബിയിലെത്തി ഗോള്‍ഡന് വിസ സ്വീകരിച്ചിരുന്നു.\nമലയാള സിനിമയില് നിന്ന് മമ്മൂട്ടിക്കും മോഹന്‍ലാലിനുമാണ് ആദ്യം യു.എ.ഇ ഗോള്‍ഡന് വിസ ലഭിച്ചത്. തുടര്‍ന്ന് പൃഥ്വിരാജ്, ദുല്‍ഖര് സല്‍മാന്, ടൊവിനോ, ആസിഫ് അലി, മിഥുന് രമേശ്, ആശാ ശരത്, സിദ്ദിഖ് തുടങ്ങിയവര്‍ക്കും ഗോള്‍ഡന് വിസ ലഭിച്ചിരുന്നു.\nവിവിധ മേഖലകളില് മികവ് തെളിയിച്ചവര്‍ക്കും, മികച്ച പ്രകടനം കാഴ്ചവെച്ച വിദ്യാര്‍ത്ഥികള്‍ക്കുമാണ് യു.എ.ഇ ഭരണകൂടം 10 വര്‍ഷത്തെ ഗോള്‍ഡന് വീസ നല്‍കുന്നത്.